
“Nurgas, mille sünnitab Sauga jõgi Pärnu jõkke kal- 
lates, mis omakorda vähe maad allpool Pärnu lahte langeb, 
seisab minu vanemate kodu. 

Krunt on nii suur, et saeveski, mida nüüd küll enam 
pole, elumajad ja muud hooned pea igast küljest aedade 
ja põldude keskele jäid, ja meile, ehk küll suure Tallinna 
postmaantee ääres ja kaunis pereka Vana-Pärnu alguses 
asudes, Ometi päris omapärase ja eraldatud ise-elu soetas. 
Siin nurgas olen sündinud (3. dets. 1860 a.) ja üles 
kasvanud ja pääle väheste vaheaegade alati elanud. Siit 
loodan ka oma viimast teekonda lähedale surnuaiale alata, 
kuhu ju eel on läinud kõik, kelle keskel oma rõõmsa 
lapse- ja noorpõlve mööda saatsin. 

“Küll oli ilus see lapsepõlv!” Päevad otsa võis aedades 
ja hoovides uita ja .mängida või jõekaldal vees käia, ilma 
et vaja oleks olnud oma piirist-välja sattuda. Kooligi ei 
olnud enne -tarvis minna, kui nii palju kodus oli õpitud, 
et eksamiga Pärnu linna kõrgemasse tütarlastekooli sisse 
pääsin. . Koduõpetuse sain mitu aastat vanemalt õelt, 


*) Kirjastaja soovil kirjaniku poolt kirjutatud novembrikuul 1922. a, 

kes sessamas koolis juba oma hariduse oli lõpetanud. 
Kümneaastaselt alles hakkasin kooliteed käima, ja see nõu- 
dis alati kodus viibinud lapselt esiotsa häädki tähelepanu. 
Sest tee on pikk Vana-Pärnust uude Pärnu, ja iseäranis 
halb oli üle suure silla pääseda. = Sel ajal käis väga elav 
linakauplemine, suured väljamaa aurikud ja purjekad täideti 
ja tühjendati mõlemal pool silla äärtel, nii et jalakäijatel 
päris hool oli suurte kontorihobuste ja -vankrite vahelt 
läbi pugeda. Pahad olid ka kevadised ja sügisesed paadi- 
sõidud üle jõe jääpankade vahel. Sest aegsasti sügisel 
enne külma võeti ju sild päält ära ja pandi alles pärast 
kevadist jääminekut jälle oma paigale. 

Koolis aga jõudsin hästi edasi. Oli mulle ju õpikeel 
hästi tuttav, ja — vanema õe ja venna kuulsus ees, kes 
omal ajal väga virgad õppijad olnud. 

Mu ainus vend suri ligi kaks aastat enne minu kooli- 
minekut, aga oli ometi veel mitu aastat pärast seda vanal, 
uhkel gümnaasiumi direktoril Bührig'il meeles, kes meile 
iga poolaasta lõpul meie koolitunnistused suure pühalik- 
kuse ja pidulikkusega kätte andis. Kord minu juhtumisi 
õige hääd tunnistust vaadeldes, tuletas ta korraga mu venda 
meele, avaldades kahetsust ta varase surma pärast. » Kui 
ma oma tunnistusega tagasi teiste sekka astusin, olid tüd- 
rukud imestusest päris keeletud. Sarnast väljendust polnud 
keegi veel vana, uhke mehe suust kuulnud. 

Kool oli täiesti saksakeelne ja -meelne. = Saksamaa 
kõige oma elu ja iluga oli õpetuse esiplaanil, aga jatkus 
aega ka teiste maade ja rahvaste pääle. Kooliõpetajad ja 
õpilased pidasid end kas -õigusega või ainult oma taht- 
misega kõik sakslasteks, aga põlgust minu erirahvuse 
vastu ei ole ma iial märganud, ehk küll teati, et minu 

kodus ainult eesti keelt kõneldi. - Terve kooliaeg oli 
armas ja huvitav, aga kõige hää pääle vaatamata, mis ma 
säält elutagavaraks sain, ei suutnud ta mind ometi saksas- 
tada ega saksameelseks painutada. 

Täiesti eesti vanematekodu osaks jäi ikkagi iseloomu 
ja ilmavaate väljaarendamine. 

Kodus loeti ja lauldi eesti keeli, loeti eesti ajalehti, 
võeti kõigist sugurahva asjust vaimustatult osa. = Kapis 
olid terved aastakäigud ilusasti kokkuköidetud - endisi 
ajalehti, Masingi , Nädalalehed“, Jannseni jutud ,, Sõnumi- 
toojad“, kõiksugu ,Kooliraamatud“, Saaremaa jutud, üldse 
kõik, mis endisel ajal trükitud ja välja antud ja mis ahvat- 
lesid lugema. = Kalevipoega“ loeti kogu perega, mõni 
tükk oli hirmus ja mõni imearmas. Isa ja ema hakkasid 
viimaks ka veel vanu jutte ja mälestusi pajatama. 

Kõige armsamad olid aga Koidula laulud. Küll neid 
sai loetud ja ilutsetud; õde ja ema pidid jutustama, mis 
nad iial Koidulast ja üldse Jannsenitest teadsid. Ja nad 
teadsid mõndagi. Vanem õde ja vend olid oma haridus- 
käiku Jannseni koolis alanud, õde oli Lolla Jannseni 
juures saksa ja vene keelt eraldi õppinud, ja ka vanemad 
olid üksteisega hääd sõprust pidanud. lsa oli esimesel 
laulupeol käies palju näinud ja kuulnud ja jutustas sellest 
nii vaimustatult, et me aina põnevusega teist pidu oota- 
sime. Kui ta viimaks kätte jõudis, asuski ema kõige oma 
kolme tütre ja väimehega suure reisivankrisse, ja sõitsime 
Tartusse laulupeole. 

Veel praegu on sõit läbi ilusa kodumaa ja pidu ise 
mui elavalt meeles. - Olen hiljemini veel teisi laulupidusid 
kaasa pühitsenud, aga ükski ei mõjunud enam nii pühalikult 
ja ülendavalt kui see esimene, mis nähtud. 

Koju jõudes tegin kohe katseid oma üleelamusi pabe- 
rile panna, aga ei julgenud neid kellelegi näidata. Alles 
paar aastat hiljemini söandasin oma esimese jutukese 
»Eesti Postimehele“ avaldamiseks saata. — Hiljemini tuli 
iga aastaga rohkem julgust, aga oma nimega ei julgenud 
ma kaua esineda. 

Kodus muidugi teati mu jõudetööst, aga ei pandud 
suuremat rõhku selle pääle. 

Alles kui vanemad ,,Ennosaare Aini'“* lugesid, näis 
see neid huvitavat, ja küsisid imestades, kuidas ma kõike 
seda vana värki nii hästi teadvat, mida ma ometi pea kõik 
nende eneste suust olin kuulnud. 


Elisabeth Aspe. 


Lai lainetav meri mul silmade ees, 
Kuis hiilgel tas taevas end näitab! 
Ja teie, mu silmad, miks seisate vees? — 
Mis ahastus, süda, sind täidab? 


Merepind oli tasane nagu laud ja läikiv nagu peegel. 
Pilvita selge taevas sinetas ta üle, vaiksele veeväljale oma 
värvi jagades, millele hele suvepäike veel lugematuid kuld- 
sädemeid lisaks puistas, ehk ta küll juba veeremas oli 
ja kaugel õhtupool, kus vesi ja taevaserv nähtavalt kokku 
sulasid, pilvepiir punama hakkas. Vait ja vagusi, nagu 
poleks ta iialgi tormi näinud ega hädaohtlikult laineid 
tõstnud, puhkas meri. Seda enam kära ja mühinat tegi 
aurik, mis reisijate ja kaubaga Riiast tuli ja õhtuks veel 
Pärnu linna tõttas. Ehk sellest küll ligi viiskümmend aas- 
tat tagasi on, ja sel ajal palju väiksemad laevad nime- 
tatud kahe linna vahet sõitsid kui nüüd, siiski jõudsid 
nad küllalt kära teha. Kohisedes käisid laiad rattad mõle- 
mal pool laeva üles-alla, vahutades keerles vesi kiirelt 
edasitormava laeva nina ees, kuna paks must korstnast: 
paisuv suits poolristi selge taeva poole tõusis ja mõni 
uudishimuline laineke vahuse pää üles tõstis kärategijat 
vahtima. 

Veel polnud kustki küljest maad näha, ja reisijad, 
kellest ilusa ilma tõttu veel keegi kurja merehaiguse kätte 
polnud langenud, istusid juttu ajades laeva lael ehk vaat- 

lesid üksikult laeva veerel seistes sellest küljest merd, kust 
kapteni ütluse järele maa kõige ennem pidi paistma hak- 
kama. Viimaste seas oli üks vanaldane, peenes riides, 
kuivetanud näo ja kahvatanud jumega härra kõige kärsi- 
tum. Ühtelugu tõstis ta pikksilma, mida ta väikese reisi- 
tasku kõrval nahkrihmaga kaelas kandis, silmade ette. 
Aga olgu, et klaasid kõige hõõrumise ja kuivakspühki- 
mise kiuste tumedaks jäid, ehk et mehe teravusetud, 
nähtavasti aina raamatutesse vaatama harjunud silmad 
kaugele ei suutnud näha, silma ei näinud temale midagi 
puutuvat. Viimaks jättis ta asjatu töö seisma ja pööris 
ühe madruse poole, kes ligikorras nööridega talitas. 

— Kas veel palju maad on sõita? küsis ta kangel 
vene murdel. 

— Kas linnani? tähendas madrus vastu. — Ei ole. 
Juba oleme Pärnu lahes, ja see tume kogu, mis sääl pahe- 
mat kätt kõrvale jääb, on juba Kihnusaar, kus jännid 
elavad ja hülgeliha maiustavad, lisas ta kihnlaste murret 
mõnitavalt järele tehes juure. 

— Kas härra neid laia halli kuuega mehi tunneb? 

— Tunnen, sõnas võõras lühidalt ja pööris jutukale 
madrusele selja, kes imestuse pärast, et nii võõrast nägu 
härra tundis kihnlasi, peaaegu oma töö ära unustas. 

Vaheajal oli kiiresti tõttav laev hää tüki maad edasi 
jõudnud, ikka ägedamalt keerutasid rattad läbi tumedalt 
sinava vee, ikka madalamale vajus päike, ja nüüd punas 
ta juba kindelmaa kaldal seisvate metsade ladvus. Veel 
mõni minut aega, siis jõudis laev kivimuulide vahele, mis 
nagu kaks hiiglase käsivart vagusat Pärnu jõge merde 
saadavad ja teda ühtlasi üleliigse liiva eest. kaitsevad, 
mis meri tormide tuhinal vile on jõe rüppe uhtuma ja 
seeläbi laevade teed kinni matma. 

Pärnu jõgi on iseenesest vagusa ja aeglase loomuga, 
mis siis, kui tormid teda ei ärrita, tasahiljukesi oma teed 
rändab ja muulide lõpul kuulmata, vaikselt, iseenesest nii- 
sama vagusasse merde langeb. Ka purjekad ja paadid 

ei jõua ta rahu palju rikkuda, aga kui aurikud oma suurte 
ratastega armutult ta vaikset pinda künnavad ja kiirel 
jooksul vett oma all keerlema panevad, siis katkeb ta 
kannatus, ja vihaselt ja ähvardavalt kohisedes saadab ta 
vahutavad lained madala kalda veerele oma häda kae- 
bama .... , 

Nii sündis tänagi. Hämarik oli juba kätte jõud- 
mas, kui laev tasemini linna alt mööda libises, ja koh- 
kudes põgenesid poolunised lained kaldale, kust nad aga 
sedamaid jälle tagasi jooksid vaatama, kuis linn külalised 
vastu võttis. 

Linn ei ole nüüd ega olnud sel ajal pääle Riia 
linna millegi muuga korralises ühenduses; ja et pärnu- 
lased tänulise loomuga, siis tulevad nad, kui iial võima- 
lik, ikka ,laeva“ vastu võtma, mis ainuüksi neile paar 
korda nädalas uudist toob. Nii polnud see ime, et pul- 
värk ootajaist kubises, ja kui laev mitmekordse edasi- 
tagasi liikumise pääle, mida kodupaiga tervituseks võis 
pidada, mühisedes ja ähkides, nagu väsinud, pulvärgi 
ees peatas, polnud rätikute lehvitamisel ja rõõmsal teine- 
teise hüüdmisel enam otsa. Niipea kui sild pulvärgi ja 
laeva vahele oli pandud, tõusis kihin ja kahin, tungimine 
ja tõukamine. Madrused jooksid edasi-tagasi, pakikandjad 
tulid laevale, ja võimalikult ruttu püüdsid reisijad maale 
saada. Niisama kannatamatud olid ootavad omaksed, kes 
igaüks ise oma teeväsinud armsamat laevalt ära tahtsid 
tuua. Siin pakuti rõõmsalt naeratades kätt teineteisele 
tervituseks, sääl hakati pisarsilmi teineteise ümber, ja kol- 
mandail oli külmast päänikutamisest jällenägemisel küllalt. 

Selga vastu kajuti seina toetades vaatas eelnime- 
tatud võõras reisija vagusi praegukirjeldatud tundmuse- 
avaldusi päält. Enam kui üks kord oli ta juba sarnaseid 
pilte näinud, ja nad ei äratanud ta hinges kunagi imestust. 
Oli ju loomulik, et perekonna liikmed, sugulased, tuttavad 
teineteist häämeelega vastu võtavad, kui nad mõne aja 
lahus olnud. Ta ei olnud ka iialgi uskunud, et säärasel 

pildil kord suurem mõju temale võiks olla kui igapäev. 
Täna aga kippusid temas teistmoodi tunded üles tõusma. 

Merel, pikksilmaga seda kohta oodates, mis kolme- 
kümne aasta eest ta kodulinn olnud, olid tal silmad 
niiskeks läinud ja imeline liigutus, osalt rööm jälle kodu- 
pinna õhku hingata, osalt kartus, et ta liig võõraks võis 
jäänud olla, ta rinnus aset võtnud. Aga sellega oli 
ta siiski pea valmis saanud. Ta teadis, et teda Pärnu 
pulvärgil keegi ei oota ega tunne, ja oli seepärast nõuks 
võtnud niisama vagusi maale astuda nagu igas teises 
võõras kohas. Aga sadamasse jõudes viibis silm ometi 
nagu oodates ja uurides võõranäolise rahvahulga pääl ning 
pööris pooltahtmata kahetsedes tagasi, kui ometi midagi 
tuttavat ei paistnud. Ja salaja, poolteadmata tõusis 
võõral igatsus rinda, et ometi ükski käsi tervitades vastu 
tuleks, üks ainus ,tere tulemast“ hüüaks . 

Aegamööda tuli selgust inimeste kogusse. Iga 
ootaja oli oma leidnud ja hakkas kodu poole ruttama. 
Pulvärgil teiste seas seisid kaks naisterahvast: üks noor, 
teine hulga vanem. Noorem oli reisilt tulnud ja jutustas, 
täis õhinat oma teekonnast, mida vanem, kes talle laevale 
vastu tulnud, päältnäha tähele pannes kuulas. Sääl juures 
oli talle üksik reisija kajuti seina najal kogemata silma 
puutunud ja otsekohe ta tähelepanu äratanud. Ühte- 
lugu pidi ta sinna poole vaatama, ja tuletas meele, kus 
ta seda nägu enne juba näinud. 

— Aga neiu Luukas, teie ei kuule ju sõnagi sellest, 
mis teile kõnelen, ütles noor ilus naisterahvas korraga, 
kuna ta ennast oma täie kõrguseni sirgeks ajas. 

— Kas teil pääle minu kedagi muud veel oodata on, 
või olete valmis, et minna võime? lisas ta uhkelt juure. 

Kohkudes pööris vanem naisterahvas rääkija poole. 

— Ärge pange pahaks, preili Anna, vabandas ta 
kogeldes; — mina, ma —ah ja, kutsar ootab valli ääres. 
Aga kas te vahest midagi laevale pole unustanud, ma vaatak- ° 
sin veel kord järele. Ja ruttu pööris ta laeva poole minema. 

Niisama ruttu hoidis preili teda tagasi; näis, nagu 
oleks teine ta käsualune. — Teie olete päris arusaamatu 
täna, Luukas, ütles ta noomides. — Esiti tegite mulle suurt 
» ruttu taha, sest et tädi Hilde ootavat, ja nüüd tahate ise 
aega viitma minna. Asjad on mul kõik käes, nüüd 
läheme. 

Ikka veel viivitades pööris vanem naisterahves mi- 
nema. Minnes lendas ta uuriv pilk veel kord aimamata rei- 
sija näole, ja äkisti teadis ta, mis ta seni omas mälestu- 
ses oli otsinud. ,,Ennosaare Ain,“ tuli pea kuuldavalt üle 
naisterahva huulte; jah, see oligi võõras mees laeval! 
Ja nagu sisemise hääle sunnil pööris ta jälle tagasi mi- 
nema. Aga noor seltsiline, kellel nüüd enesel rutt oli, 
ei annud mahti. Ühe käega tähendas ta kutsarile lige- 
male sõita, teisega oma kaaslasele vankrisse istuda, ja 
enne kui oma leiduse üle kohmetanud neitsi Luukas 
midagi ütelda sai, sõitsid nad juba mürinal linna 
sisse... 4 

Aegamööda oli võõrale laevalael selgeks saanud, et ta 
ju kaua küll oli teiste inimeste imestuseks kajuti seina 
najale toetanud, ja et vaja oli teist seisupaika otsida 
ööks, mis enam kaugel polnud. Ta laskis oma reisipau- 
nad kätte anda ja istus siis viimase voorimehe vankrisse, 
kes veel sõidutatavaid polnud leidnud. Kõige parem võö- 
rastemaja, mida reisija oli nõudnud, seisis sadama ligidal,- 
teispool liivast platsi ja oli peagi käes. . Voorimees 
pidas hobused kinni, teenrid tulid aupaklikult kummar- 
dades vastu, ja peagi istus võõras vilus hotellikambris. 
Uudishimuline teenija ei unustanud õhtulauda katma tul- 
les võõrasteraamatut kaasa tuua ja reisijale ette panna. 
Et võõras selgesti, ehk küll kangel murdel, eesti keelt 
kõneles, oli teenijal nõu, kui iial võimalik, juttu teha ja 
võõra härra reisi otstarvet pärida. Et ta lootus täide ei 
läinud, ei olnud tema süü. Võõral näis liig paha tuju 
olevat. - Sõna lausumata võttis ta sule ja kirjutas nime 
»Anton Enmann, täheteadlane Moskvast“ raamatusse, 

ning andis tagasi, kuna ta lühidalt juure lisas: ,täna ei ole 
mulle enam midagi tarvis; aga homme ätatage mind aeg- 
sasti. Ma tahan teie linna vaatama minna .. .“ 

Kuna härra Enmann end kauase äraoleku järele 
kodulinnaga tutvustab, palun lahket lugejat kuuskümmend 
aastat tagasi neid kohti ja seda aega vaatama tulla, mil 
need lood algasid, jutukangaks valminesid. 

Süda, kuis sa ruttu tõused 
Kuumalt rinnus tuksuma, 
Kui su nime suhu võtan, 
Püha Eesti isamaa! 

Hääd olen näind ja paha, 
Mõnda jõudsin kannata, 
Mõnda elus jätta maha — 
Sind ei iial unusta! 
Koidula. 


Pärnu linnast kaks versta õhtupool seisab Sauga 
jõe ääres Sauga mõis ja tema ümber laialine Sauga vald. 
Mõis ja vald olid ja on praegu veel linna pärised, need 
talukohad maha arvatud, mis viimaseil aastail ostmise 
teel rahva omaks saanud. Kuuekümne aasta eest aga ei 
teatud sääl ei kohtade ostmisest ega rentimisest midagi, 
vaid kõik talud tegid mõisa rendihärradele teo-orjust. 

Mõis on lihtne kiviehitus, seisab aga kaunis ilusal 
kohal kõrgel jõekaldal kesk väikest puiestikku ja vilja- 
puuaidu. Mõisa vastu teispool jõe kaldal sirutab väike 
kaasik oma noori latvu taeva poole, ja kaasiku otsas, 
suure postmaantee ääres, mis Pärnu linnast Tallinna 
viib, seisis teine väiksem kivihoone, nõndanimetatud 
Jupi ° kõrts, mis vististi valjust mõisa teost väsinud 
vallarahva meelehääks oli asutatud, sest teekäijad sääl 
palju ei peatanud. Paar versta jõge mööda üles seisid 
esimesed valla talud teine teisel jõe kaldal. Ühe nimi, 
mis mõisa ja linna poolt tulles pahemat kätt jäi, oli Enno- 
saare, kuna teist, mis paremat kätt jõe kaldal seisis, 
Pajusaare taluks hüüti. , Saare“ taludeks nimetati mõle- 
maid, sest et kallas nende vahel kaunis kaugele jõkke 
ulatas ja jõe kitsaks tegi. Lisad ,Enno-“ ja ,Paju-* olid 
nad, saanud üks oma esiisast ja teine.pajude rohkusest toa 

ümber. Talud olid mõlemad päältnäha kehvapoolsed, ja nagu 
sel ajal 'enamasti igalpool eesti pinnal, vanad, suitsunud 
õlgkatustega ja korstnata hooned, millele paar väikest 
akent, vaevalt suuremad kui kassiaugud aida uste all, 
valgust pidid andma. Nagu elumajad, nii olid ka kõik 
muud hooned, aidad ja laudad vanad ja kehvad, sest 
ränk teo-orjus ei annud talupoegadele palju mahti oma 
maid ja majasid korras pidada ja harida, vaid kõigeparem 
tööaeg ja -jõud pidi igatahes mõisa põllul ära tarvitatama. 

Sel ajal, mil meie jutt algab, oli pahemal pool jõe 
kaldal Ennosaare talus peremeheks Ain Enno, Peedi poeg. 
Ta oli suure kasvu ja tugevate, laiade õlgadega mees ning 
alles noorepärane, kolmekümneviie kuni neljakümne aasta 
vahel. Oma peremeheseisuse kõrval pidas ta veel mõisa 
kubjaametit, mis talle vähe aega andis kodus olla, vaid 
palju enam hommikust õhtuni mõisas kinni pidas. Sest 
ep siis ka tuli, et kui kümne aasta eest ta esimene pere- 
naine suri, kelle ta vana pruugi järele teispoolt jõge Paju- 
saare perest oli toonud — mõlemad talud olid vanast 
ajast juba, niipalju kui see iial korda läks, oma lapsi 
vastastikku vahetanud ja abielusse pannud — ta kosis 
omale mõisast proua toatüdruku teiseks noorikuks. Küll 
oli vana Ennosaare Peedi teine naine, praeguse peremehe 
võõrasema, kes alles elas ja valju vanaemana majas va- 
litses, ihu-hinge väest vastu seisnud ja mõnd talutütart 
minijaks soovinud, aga nagu võõraspojal suur keha, nii 
oli tal ka kange pää, ta ei võtnud kellegi keeldu kuulda, = 
ja kuus nädalat pääle esimese naise surma talitas teine, 
mõisast toodud noorik jälle majas. 

Õndsal perenaisel oli kuueaastane poeg Peet järele 
jäänud; selle võttis vanaema nüüd oma hoole alla ega sal- 
linud, et ta uus ,,noor-ema“ korragi lapse pääle oleks vaa- 
danud. Ta pidas väikest poissi omaks lapseks, kellest ometi 
keegi muu ei hoolivat ega siis ka temasse puutuda ei 
tohtivat, ja ütles hiljemini, kui veel teine väike poiss, keda 
ta isa järele Ainiks nimetati, Ennosaare majaliste kilda 

asus, noorele perenaisele suu sisse: , Sina pea oma lapse 
eest ise muret ja hoia teda, nõnda kui mina omalt poolt 
õndsa Liisa poja eest muret kannan. Meil pole kummalgi 
teineteise lapsega tegemist.“ 

Ja naised pidasid sõna: igaüks kaitses oma, nagu 
oleks teisel kuri tõbi, mis vähemal puutumisel külge võiks 
hakata. Aga eks keeldud asjad maailma loomisest saadik 
juba inimestele armsamad ole kui lubatud, liiati veel 
lastele! Ehk küll emad teineteise kiuste naeruväärt vahet 
tegid, kus iial võisid, kasvas laste keskel armastus, mis 
seda kangem oli, mida vähem teda avalikult näidata 
tohiti. Väike Peet tegi vennakesele peergudest väravaid 
ja muid mängukannisid, ja väike Ain ei söönud iial oma 
saia ega õuna, mis ema talle linnast tulles tõi, enne kui 
ta salaja üht jagu “oma varandusest Peedile ei olnud 
pihku pistnud. 

Nii läksid aastad mööda, ja väikesest Peedist sai 
suur seitsmeteistkümneaastane priske poiss, kes sügisel 
lugema pidi minema ja kodus töö juures juba hästi isa 
aset võis täita, kes, nagu üteldud, kupjaameti pärast igapäev 
mõisas pidi olema. Väike Ain, ka juba asjaajaja ja kar- 
jaskäija, oli õrna näoga, nõrga kasvuga kümneaastane poi- 
sike, kes mitte ,maikugi Ennosaare meeste moodi ega 
laadi polnud ei näost ega teost“, nagu vanaema ikka 
põlastavalt ütles... 

Ilus heinailm oli õues. Tulikuum päike kõrvetas 
pää kohal ja mõnigi silm vaatas arglikult- taeva poole, 
kas üleliigne palavus mitte kustki küljest äkisti pilvi 
üles ei kisu. Mõisas oli suur loog maas ja kõige valla 
teovaimud väljas teda koristamas. Talu heinamail aga 
tehti ka heina nagu mõisaski, ja vihm võis siingi kahju 
teha; sellepärast oli ka siin töös, kes iial käsi-jalgu lii- 
gutada jõudis. Ka Ennosaare rahvas, mõlemad perenai- 
sed, tüdrukud ja noor Peet olid heinamaal ja riisusid, 
et rehad välkusid käes ja higi jõena jooksis. Väike Ain 
oli luba saanud loomi, kes palavuse käes ometi ei söönud, 

koju ajada; siis aga pidi ta kapsaste vahelt umbrohtu 
kitkuma hakkama. 

— Kubjas ae! hüüdis härra, ka ratsahobuse seljas - 
mõisa heinaliste juure ajas. — Kas oled üles tähendanud, 
mitu päeva Salu meestel viimati tegemata jäi? 

— Mina arvan, et neid viis on, ja junkur, lontrus, 
kiusab kolmest päevast. 

Aupaklikult astus kubjas ligemale. — Jah olen, aus här- 
ra, kostis ta alandlikult mütsi pääst võttes ja pistis käe tasku. 
Aga kohkunult tõmbas ta selle jälle tagasi: task oli tühi. 

— Noh, kus su pulgad on? küsis härra veel kaunis 
vagusi, kes küll teadis, et mees kirjutada ei osanud ja 
sellepärast iga pere jaoks ise pulga pidas,- millele ta 
kriipsudega iga puudujäänud päeva üles tähendas. — 
Noh, kas saab vast, kordas ta valjult, kui mees hirmsas 
kimbatuses mütsi näppude vahel veeretas. 

— Ma usun, nad on mul koju ununud, kostis süü- 
alune viimaks kogeldes. 

Härra, kes palju nalja ei mõistnud, ei saanud esiti 
sõna suust. Seda valjemini keerutas ta piitsa käes ja oleks 
vist löönud, kui kubjas, kes seda nähes näost tume- 
punaseks oli läinud, mõne rutulise sammuga eemale poleks 
astunud. Siis jäi ta seisma ja vaatas peaaegu ähvardavalt 
härra pääle, kelle vihased silmad temast läbi ja läbi 
tahtsid tungida. Vähe aega vaatasid nad nii teineteise 
otsa, siis pigistas härra hambaid kiristades välja: — Mait, 
hooletu, lontrus! Silmapilk too sa oma tähendused!.. 

Sedamaid pani kubjas mütsi pähe, pööris kanna päält 
ümber ja läks. Ta teadis küll, et ta enam oma olekuga 
kui unustusega mõisahärra viha oli ärritanud ja et ta 
oma viimase teoga teda veel vihasemaks tegi; sest härra 
nõudis ju, et iga käsu pääle jah pidi kostetama ja kummar- 
datama. Aga kupjal oli see nüüd ükskõik; kuri ei 
jäänud ju muidugi enam tulemata. Kogu päev otsa 
oli ta meel raske ja tusane olnud, just nagu oleks ta 

“õnnetust ette aimanud, ja pahandus oli ka tulnud. . 

Nii mõteldes kargas ta üle madala vaheaia, mis 
heinamaad põldudest lahutas, ja sammus kitsast kraavi- 
kallast mööda jõe ääre. Sääl astus ta rumpa, mis 
tal igapäevase ülekäimise tarvis, köiega teiba külge seo- 
tud, valmis seisis. Sõiduriist oli kitsas, täiesti kasti 
moodu tasase põhjaga ja ilma istepingita; sõitja, kes 
teda ühe mõla abil edasi ajas, pidi liikumata vagusi 
seisma, muidu oleks sõiduriist ümber läinud. Ennosaare 
peremees oli harjunud rumbaga sõitma, ja õnnetuse kor- 
ral oskas ta ju ujuda kui kala. Ta võttis mõla kätte ja 
lükkas sõiduriista keset jõge. Aga äkisti langesid üle- 
sõitja käed maha. Mees tuikus selili rumba pardale, 
rump läks ümber ja seesolija kadus vette nagu tina... 

Väike Ain, kes kodutalus teispool jõge kapsalat- 
vade vahel põlvitades umbrohtu kitkus, kuulis vee sulp- 
sumist ja tõusis imestanult püsti. Veel enam aga pani 
ta imeks, kui ta oma talu rumba kummuli vees nägi uju- 
vat. Ta pidi pea teada saama, mis õnnetus ta noore elu 
pääle oli langenud. 

Üks mõisa heinalistest oli, ehk küll härra ise kupja 
asemele tööliste juure oli jäänud, ometi mahti leidnud 
palavast tööst pisut puhata ja kupjale järele vahtida. Ta 
oli teda näinud rumpa astuvat ja siis äkisti ära kaduvat. 
Kohkunult silmitses ta teravamalt seda kohta, siis kuulutas 
ta oma nägemist ka teistele, kes ligidal töötasid. Ehma- 
tusega kuuldi ja üteldi lugu edasi, ja korraga jätsid kõik 
töö seisma ja vahtisid jõe poole. — 

— Teie maidad, kes lubab teil aega viita, vihm on 
muidugi tulemas, kisendas härra lähemale ratsutades ja 
piitsa tõstes. — Ruttu rehad kätte, mis te vahite! 

— Aus härra, kostis üks, kel kõige enam julgust 
rinnus oli, — -kubjast nähti vette kukkuvat. 

— Noh, kui muud pole, säält tuleb ta ilma teie 
vahtimatagi välja. 

— Bi ta vist tule, kostis mees uuesti. Kukkumisest 
on juba tükk aega möödas. 

Suuri silmi vaatis härra kõneleja otsa. — Kes nägi 
seda? küsis ta karmilt. — Elbu Hans võib jõe ääre vaa- 
tama minna, ja teised sedamaid tööle! Ning ähvardavalt 
vuhises piits läbi õhu. 

Varsi viskas nimetatud mees hangu käest ja jooksis 
jõe ääre. Sääl seisis väike vaeslaps ikka veel teispool 
kallast ja tunnistas kummuli rumpa. — Ain ae! hüüdis 
Hans, — kas isa tuli üle? Ja lapse kostuse pääle, et ta 
isat pole näinud, jooksis mees jälle tagasi härrale ütlema. 


— Näe maita! ütles härra paha meelega taeva poole 
vaadates, mis hästi pilve oli läinud; — kas tal muul ajal 
aega polnud uppuda? Nüüd tuleb vihm ja teeb meie 
paremad heinad mustaks. Siis saatis ta ometi ühe jao 
mõisa päästmiseriistu, köisi ja piikhaakisid tooma. 

Surnukeha saadi peagi ilma suurema vaevata kätte. 
Ta leiti liikumatuna säälsamas paigas jõe põhjas, kus rum- 
pa oli nähtud ümber minevat. — Ka lähedalt talupõldudelt 
olid inimesed kokku jooksnud ja sõnarikkail kahetsus- 
kõnedel õnnetu peremehe tuppa kannud. Elusseärata- 
mise katsed jäid muidugi asjatuks. . . 

Pime oli käes ja kange müristamisehoog, mis palava 
päeva kannul tulemata ei jäänud, oli möödas. Vagusi, 
aimamata õnnetust, mis ta pääl sündinud, voolas jõgi 
oma teed, ainult vahetevahel kalda pajude ja kõrkjate 
vahel solistades ja sohistades, edasi. Kõik loodus oli puh- 
keunel, ja nagu uniselt tuli tasane tuuleõhk üle heina- 
maade ja puistas vihmapisaraid, mis pajulatvadesse jää- 
nud, tasase kahinaga jõkke ... Ennosaare talus oli äkisti- 
lahkunud majaperemees kambri õlevihu pääle sängitatud 
ja valge lina üle laotatud; peenike rasvaküünal põles 
päitsi otsas pingil. Naised,-vana ja noor, istusid möle- 
mal pool surnuaset, ja lapsed põlvitasid teineteise käest 
kinni hoides jalutsi otsas. Kõrvale jäänud oli vahe, mis 
majalisi muidu üksteisest eemale hoidis, ja kõik kuula- 
sid, nii palju kui nutt mahti andis, vanaema lugemist, 

kes kui kõige tugevam ja südikam leinajatest madalal, 


ühetoonilisel häälel lauluraamatust surnupalveid luges... 


Kõrvaltoas kuuldi kopsimist ja saagimist. - Paju- 
saare peremees ja paar teist lähemat naabrit olid kibe- 
dasti ametis kirstu tegemisega; ilm oli ju palav, ja päeval 
oli vähe aega, seepärast pidi öö appi võetama. Mehed 
tegid vagusi tööd ja rääkisid poolhäälega harva mõne 
sõna, ja ka tüdruk, kes kolde tulel keetis kirstutegijatele 
tanguputru. kehakinnituseks, hoidus iga üleliigsest mü- 
rinast. 

— Ime, arvas üks kirstutegijatest tükiaegse vaiki- 
mise järele poolsalaja, — kuidas see surmalugu just täna, 
kus ta härraga nokka läks, pidi kätte tulema. Ta polnud 
ju muidu nii kange vihaga mees, ja nüüd ajas see natuke 
löögiähvardust tal koledasti vere pähe. Katsu mul asja! 
Eks meil teised saa igapäev ja tihti veel vähemate süüde 
eest peksta, ja mõnel vaesel mehel, nagu Siimsauna Jaanil, 
on selg alati kärnas. Aga Ain oli ikka kaunis uhke 
mees, suureks häbiks pidas, kui ta kord oleks narrida 
saanud. m 

— Saksa viha, ei see meiesugusele armu anna, arvas 
teine mees, kes nimetamist kartis, salaja ja vangutas pead. 
— Ära aja rumalat juttu, manitses Pajusaare Juhan 
silmapilguks höövlit käest pannes. — Sarnast lapsikut usku 
mu kadunud naabril ei olnud. Aga uhke ta oli, see on 
tõsi. Mis mees see ka on, kes ennast iga tühja asja 
pärast lüüa laseb» Aga tänase loo poolest eksite mõle- 
mad. Mitte see natuke pahandust ei ajanud tal verd 
pähe, külap ta on muidu enam halbu sõnu juba saanud, 
ehk ta küll igal ajal oma au püüdis hoida. Ta oli juba 
üldse seda moodi mees, et tal ikka veri pähe tõusis 
ja pää ümber käima hakkas. Ma olen ennegi juba mõnd 
õnnetust kartnud, kui tal nägu äkisti lõkendama lõi ja 
ta kätega kustki kinni pidi haarama, et vastu maad ei 
kukuks. Aga tänast lugu küll ei mõistnud keegi ette 
aimata. Jumal olgu armuline ta vaesele hingele, mis nii 

äkisti kohtu ette pidi astuma! Ja kõik mehed panid 
käed risti ja ohkasid sügavasti. 

— Ei tea, kes nüüd kohta hakkab pidama? küsis 
salavägede uskuja mõne aja pärast. — Kas Peet, kellel ka 
juba vähe mehe meelt pääs võiks olla, või pärib teine 
naine õiguse omale pojale? Kes teab ka, kostis ta ise 
oma küsimuse pääle. — Oli enne mõisasakste teenija, 
külap need talle õiguse annavad. 

— No külap näeme, kostis Pajusaare Juhan, kelle 
õde endine Ennosaare perenaine olnud, äkitselt, — külap 
näeme. Peet jääb kohapidajaks, ei keegi muu, kui 
ma ka kümme korda kihelkonnakohtus peksta peaksin 
saama. (Ligemaks seletuseks pean ütlema, et sel ajal ja 
kohal, millest siin räägime, iga talusugu kaebaja kihel- 
konnakohtust kõigepäält viiskümmend ehk kuuskümmend 
hoopi selga sai, kui ta julges kallist EGA kohtukäimisega 
raiskama hakata.) / 

— Noh, ju tal ikka vanema poja õigus on, vaigis- 
tasid teised mehed, ja siis saeti ja hööveldati kiirelt edasi. 

da Peet jäi ka kohapidajaks ning ilma et Pajusaare 
onul tarvis oli sõrmegi liigutada. Ja see tuli nõnda. Mõni 
nädal pärast isa matust, kui juba esimene rukkirehi üles 
oli pandud, puges väike Ain venna juure hagerikku, kes 
säält tagavaraks pandud rehavartasid kokku otsis. 

— Peet, kaebas väike kõhn poisike, ja ta suured hele- 
sinised süütud silmad ujusid pisarlaineis, — kas meid nüüd, 
mil isa surnud, tõesti tahad ära ajada, ja kui me ei lähe, 
meile enam suutäitki leiba ei lase anda? 

— Mis juttu sa ajad? küsis Peet pimeda hageriku 
põhjast valge ette tulles. — Kes sind nii rumalal kombel 
on narrinud? Keda peab ära aetama? päris ta uuesti, 
kui poiss kahtlaselt ta otsa vaatis.. 

— Mind ja noor-ema, kostis Ain. — - Noor-ema ütles, 
et teie vanaemaga meid ilmas ei ole sallinud, et koht 
sinule peab jääma ja et meile midagi muud ei anta kui 
seda, mis ema ükskord siia ligi toonud. 

Kortsus kulmul kuulas lapse juttu noormees, kellel, 
nagu ülemal loodeti, juba hästi mehemeelt pääs oli. Ta 
oli ausameelne noormees ega oleks iseenesest iialgi 
selle mõttele tulnud, et nooremal vennal sõrmeküüne 
väärt vähem õigust isa majas võiks olla kui temal. Noor- 
ema jutt, mis laps talle rääkis, pahandas teda õieti südame 
põhjast, aga ta püüdis poissi siiski nii palju vaigistada, 
kui vähe oskas. 

— Mina ei lase oma vennale kuidagi viisi liiga teha 
ega aja sind ära, ütles ta poisi pääd silitades. 

— Jah, aga me läheme ju siiski, kostis laps nuttes — 
Noorema ei käskinnd mind küll kellelegi ütelda, aga ta 
pani eile, kui teie põllul käisite vilja kuivatamas, kõik asjad 
kokku, ja homme läheme mõisa, sest ema saab mõisa 
karjanaiseks. Ta ütles küll, et ta parem jälle toatüdru- 
kuks oleks hakanud, nagu ta enne olnud, aga proua käs- 
kinud karjanaine olla, sest et see koht just saada on. Ja 
siis ei saa ma sind iialgi enam näha, sest ema ei luba 
mind enam Ennosaarele tulla! 

— Helde taevas, mis hullu juttu sa ometi ajad! 
kähvatas Peet nüüd täiesti vihaselt. — Kas noor-ema arust 
ära on oma nõuga? Seda ma ei usu, kuni ma ise küsin! 

Aga ta pidi ometi uskuma. Et. Ennosaare vali 
Vanaema oma perenaise-eesõigust küünte ja hammas- 
tega kinni pidas, ei olnud noor naine talu elu kunagi 
armastama õppinud, ja kui: mees ka veel ära suri, ei vii- 
vitanud ta tundigi, vaid läks ja palus omale mõisas kohta. 
Kui endisel teenijal ei olnud see tal raske, ja et just karja- 
naise koht vaba oli, võeti ta silmapilk vastu. Võõraspoeg 
keelis küll kõigest väest ja tuletas meele, mis pärast terve 
küla ütles, et Ennosaare perenaisel häbi oleks pidanud 
olema mõisa karjanaiseks minna. Isegi peremehe õiguse 
lubas ta Ainile, mille vastu aga vanaema kõigest jõust 
vaidles, ja asja viimne lõpp oli ometi, et noorema oma 
mutva lapse käekõrva võttis ja mööda jõekallast kuni 
mõisa kõrtsini läks. Säält läks ta üle silla. Rumba pääle, 

millega kodust juba üle jõe oleks saanud, ütles ta enam 
mitte vaadatagi võivat. Mõisas anti talle nõndanimetatud 
korterimajas eluase, ja ema ja poeg said mõisarahvaks. 
Et ema oma südamestarmastatud pojale seeläbi kogu 
noorpõlve ajaks vildaku seisukoha oli muretsenud, mis talle 
!hiljemini mõne hää kõrval palju südamevalu ja alandamist 
ltõi, ei teadnud ta aimata ega saanud õnneks ka kaua 
jnäha -.. š 

Noor Peet toetas pärast võõrasema ja venna ärami- 
nekut õueaia najale ja nuttis, et kivid oleksid võinud 
pehmeks minna. Tal oli hirmus häbi, paha meel ja suur 
kahju loo üle, ja ometi ei saanud ta kuidagi parata. 
Vähem piinlikud olid vanaema tunded. Tükk aega 
vaatas ta kaunis rahutult tuksuva südamega äramineja 
järele, siis lõi ta käega ja ütles mokki kärsutades: — Polegi 
kahju niisugusest. Oleks ta mõni talutütar, siis ei oleks 
ta mingi hinna eest ei poja ega oma õigust meie jalge 
ette visanud ja keset kibedamat tööaega ära läinud — 
aga säherdune sakste sülelakkuja, las* minna! Ja eks 
ma Ainistki ikka ole ütelnud, et ta sugugi Ennosaare 
meeste moodi pole, küll sa pärast isegi näed! 


* Mee AI 


Oh meie ilus härrakene, 
Oh meie puna prouakene, 
Hõbenuppu noorihärra, 
Kuldapitsi preilikene ! 
Küll on teila aga elu, 
Hää elu, häida päevi, 
Teopäevi teademata, 
Orjavaevast hoolimata. 


(Rahvalaul.) 


Mõisa ja vald olid linna päralt ja olid rendihärrade 
käes mitmesuguseid päevi näinud, häid ja halbu. Hääd 
päevad aga olid ammu möödas, vali valitsus asemele 
astunud, nagu muistne lugu kuulutas, mida pikil pime- 
dail talveõhtutel talutubades kõneldi ja meele tuletati. 
Keset tuba põles 'piirg, isaisade ajast kodunenud valguse- 
andja, kõrgel tulerinnal ja ümberringi istus pererahvas, 
naised kedrates, mehed tarvilikke nõusid ja riistu tehes. 
Ning sõnakad vanaeided koldel. pajatasid sukavarrast 
veeretades endistest aegadest, mil sõjad ja verevalamised 
otsa saanud ja aegamööda jälle paremad päevad tulnud. 
Katk olnud küll kõik maa ära laastanud ja talud tühjaks 
teinud, ja kui ühes valla ääres veel üks või kaks inimest 
elusse jäänud ja teises niisama palju, ega nad suure tõve- 
hirmu pärast üksteist ometi olnud usaldanud, vaid aina 
põgenenud üksteise eest. Aegamööda aga tulnud võõraist 
kihelkondadest inimesi juure, ja suur surmakartus vähe- 
nenud. Maad saanud jälle haritud ja ka mõisa poolt 
olnud hää põli. Õnnelik olnud, kes raskest taluorjusest 
pääsenud ja mõisa teole ja korrale võinud minna; inimesed 

läinud mõisaväljal priskeks ja hobused jäänud väsita- 
mata. Ja ka muis asjus olnud parem põli sääl. Pulmi 
ja pidusid peetud ja magusat õlut joodud ikka ühest 
pühapäevast teisse. Naistel olnud tantsides seitse seelikut 
seljas ja meestel üheksa kasukat ülestikku. Ja kuis ini- 
mene siis ka ometi ilus ja ehitud olnud ja lõbu tunnud 
elust! — Aga nüüd on need kallid ajad ammu möödas, ja 
ei tea, kas tulev põlv iialgi parema aja riismekestki veel 
näha saab! õhkas kõneleja, vanaeit igakord jutu lõpul, ja 
õhates kustutasid lapsed pikad tulised riismed jalaga ära, 
mis põleva piiru otsast põrandale langesid. 

Tõsi oli: valjus valitses valdades. Mõisarentniku-härra 
von Habermann, kes aastakümnete eest juba Viljandi 
poolt oli tulnud, oli tõsine oma aja laps ja oskas oma all 
olevate inimeste tööjõudu tarvitada ja viimse piisani 
välja kurnata. Ta oli keskmise suurusega, aga juba vanal- 
dane mees, kel kõikumatu kindlus ja valjus näost ja 
silmist paistis. Ta oli vaese perekonna võsu ja puuduses 
üles kasvanud, mispärast talle väga pääliskaudne kooli- 
haridus osaks oli saanud. Teadustest ja koolitarkusest 
ei pidanud ta ka hiljemini suurt lugu ja pilkas tihti üle- 
kohtusel viisil ,raamatumehi“. Tema paleus oli raha ja 
vara, ja neid oskas ta väga hästi koguda. Sel ajal pol- 
nud suurpõllumehel raske rikkaks saada. Oli ju töö- 
jõudu igal ajal rohkesti käepärast, ilma et palgamaksmise 
muret oleks olnud. Sellega rehkendades ja et tal ka 
muidu armastust põllutöö ja maaelu vastu oli, hakkas 
härra von Habermann põllumeheks. Noorpõlves oli ta ilus 
ja sirge olnud, kellel seltskondlikku eluviisakust ei olnud 
puudunud. See meeldis noortele, kuna sõnakasin, aga õigel 
ajal aupaklik olek temale vanemate silmis väärtust jagas. 
Niis siis tuli, et rikas L. mõisa omanik v. Bork ta hää- 
meelega oma perekonna tutvuskonda vastu võttis ning 
ajajooksul ka oma tütart Helenet noorele edasipüüdvale 
mehele ei keelnud. Helene v. Bork oli väga vagusa 
loomuga naisterahvas, kes ütlemata tasaste ja kannat- = 

likkude silmadega maailma vaatles. Ta oli hästi kasvata- 
tud ja hoolega koolitatud, aga sellegipärast ometi südamest 
alandlik ja koguni kartlik neiu. Ja kui noor kosilane, 
kes kindla laadi ja välispidiste kommete ning sileduse 
poolest temast ees oli, aga sisemise väärtuse ja südame- 
hariduse poolest palju madalamal järjel seisis, , jah“ sõna 
nõudis, ei oleks ta iialgi ,ei“ julgenud ütelda, ehk noor- 
mees küll täiesti ta tunderikka südame järele ei olnud. 
Ta sai Albert von Habermanni abikaasaks, ja vanemad 
rentisid noorpaarile Sauga mõisa elu- ja töökohaks. 


Seda viimast sündmust pidas alles härra v. Haber- 
mann oma õnne alguseks ja sada korda enamaks kui 
oma noort, armsaviisilist abikaasat. Oli ta seni, kus 
tal ometi aega oli, raamatutest vähe lugu pidanud, siis 
viskas ta nad nüüd üsna kõrvale ja oli ihust ja hin- 
gest mõisapidaja ja oma töörahva härra. Ning sõna- 
võtlik ja väsimatu abiline kõiges töös oli-ta truu abikaas. 
Helene von Habermann oli rikaste vanemate laps ja tõi 
rohke kaasvara abikaasa majasse; aga oma meele järele 
midagi talitada või saada või oma tahtmist ajada ei 
oleks ta iialgi julgust leidnud. Ka kõige väikesemas asjas 
seisis ta mehe valitsuse all, ja nii kuidas abikaas abielu 
hakatusel ta päevakorra ja tööringi sisse oli seadnud ja 
kinnitanud, nii talitas ta nüüd rohkem kui kakskümmend 
aastat ühtsoodu edasi — ja tegi seda nurisemata ja 
lahke meelega. Kuid ühes tükis ei olnud ta abikaasa . 
eeskuju järele teinud ja ei olnud ette näha, et ta tõsine, 
- suurtsugu loomus end iial selleks otstarbeks oleks alan- 
danud. See oli ta sõimusõnade, üldse iga jämedama 
oleku põlgamine. Selle asemel oli tal alaline lahke meel 
ja hää sõna kõikide vastu, kes ta all seisid. 

Kuna, nagu eespool juba kuulsime, härra Habermanni 
märgisõna pahas ja paremas tujus oli ,oh sina m—mait,“ 
" mida ta pooleli hammaste vahelt välja litsus ja millele 
ta, kui tuju oli, enam ehk vähem teisi tugevamaid ja 

tähendusrikkamaid järele saatis, oli proua alaline hüüd 
varmas“ või ,pai laps!“ Selle lahke sõna saatel talitas ta 
köögis ja käsikambris, käis aidas ja karjaaias, võttis mak- 
susid vastu ja juhatas tüdrukuid tööle. Selle sõna eest 
tegid teenijad joostes oma tööd, ja valla inimesed vaata- 
sid armastusega oma proua pääle, kuna härrat kui valjut 
ja ülekohtust võimumeest kardeti ja isegi vihati. 

Selle lahke sõnaga oli proua Helene oma poegi kas- 
vatanud, kuni neid Peterburi väekooli võidi saata, sest 
noorhärradel oli himu keisrimundrit kanda, ja juhatas 
nüüd oma ainsat tütart Hildegardi, keda enamasti lühi- 
dalt Hildeks nimetati. 

Hilde oli alles üheksa aastat vana ja nii mõneski 
tükis tasasest emast ees ja üle. Proua Helene oli kena 
naisterahvas, veel ikka sirge kasvuga, õrna jumega, hele- 
pruunide silmadega ja niisamasuguste tihedate juustega, 
mis selleaegse moe järele läikivas sileduses ja lihtsuses 
ta lahket kitsast nägu ümbritsesid ja mille kenadust 
läbipaistev valge pitstanu omajagu tõstis. Tütar Hilde 
aga tõotas temast välises kenaduses kaugele ette jõuda 
ja täieliseks iluduseks sirguda. Viimasele ütlusele and- 
sid lootust vähemalt piigakese ilus pää, ütlemata peenike 
näoke ja läikivad mustad käharjuuksed ja silmad veel, 
mida ju üksmeelselt hingepeegliks tunnistatakse, kuis need 
suurelt ja mustjalt lapse pääs särasid ja tütrekese esi- 
mesest elupäevast saadik juba proua Helene salane õnn 
ja südamerõõm olid olnud! Kuis nad paluda, meelitada 
ja äravõitvalt naeratada oskasid ja õige varsti juba oma 
mõju tundma õppisid! 

Mitte üksi tasane ema ei olnud nende paelus ja ei täit- 
nud lapse tahtmist, vaid ka vali isa ei võtnud pea iial vae- 
vaks oma tütrekese ilusate silmade vastu võidelda. Jaolt 
sellest siis tuli, et üheksaaastase tüdrukukesega juba 
justament niisama ümber käidi, nagu oleks ta olnud 
üheksateistkümneaastane preili. Väikesel neiul oli kanni- 
dehulga kõrval ka ammu juba koolitajanna, aga nagu 

isagi, ei pidanud ta raamatute tarkusest palju lugu, vaid 
“talitas hoopis meelsamini õues oma ratsahobuse ja maa- 
ning vee-sõiduriistade keskel, Ema Helene oli küll kart- 
likult pääd raputanud, kui tütrekesele viimasel sündimise- 
päeval oma ratsahobune ja kutsar lubati, aga asjalugu 
ära pöörda ei jõudnud ta, sest ka tütreke oli kindla tahte 
- poolest hellast emast palju ees. 

Ilus lõikusekuu ilm oli õues. Palavalt vaatas pääle- 
lõunane päike taevast, läikis tasastes jõe lainetes, helendas 
kaasiku puude valgete tüvede vahel, kuldas suuri mõisa 
aknaid ja paistis ka .vana sulastemaja pääle ... otse 
Karja-Maie väikesesse tuppa. 

Sulastemaja seisis mõisa rohtaia hommikvpoolsel 
küljel, ja endise Ennosaare perenaise, nüüdse Karja-Maie 
toa väikesest aknast võis mööda laia kruusatud teed rohe- 
liste põõsaste ja puude vahelt läbi mõisa kõrge trepini 
vaadata. See vaade oli Aini ainus troost, kellel üürikeses 
mõisaelus juba palju võidelda oli olnud ühe koleda vaen- 
lasega, keda ta Ennosaarel ei tunnudki, nimelt igavu- 
sega. Hakatuses oli ta päevad otsa ema kannul karjaaias 
kõndinud, aga et teda sääl tarvis polnud ja et ema ka 
ta juuresolemist ei tahtnud, oli ta mujal seltsi otsinud: 
Sulastemajas, kus ema korter oli, elas mitu perekonda 
ühe katuse all, ja polnud puudust Aini-vanustest lastest, 
keda veel töö juure ei tarvitatud. Kuid meie perepoeg 
ei passinud <kunagi nende sekka; nad olid vallatud, 
kisasid ja karjusid, et üksikus talus kasvanud lapsel kõr- 
vad huugama jäid ja ta kartlikult oma vaiksesse tuppa 
puges. Sääl olid ta ainus ajaviide katekismus ja laulu- 
raamat, millest ta viimastel talvedel lugema õppinud, 
sest Ennosaarele vend Peedu juure, kus ta mõtted ja 
palav lapse igatsus nädalate kaupa: viibisid, ei tohtinud 
ta minna; selle oli ema liig kõvasti ära keelanud. Nii 
istus ta siis üksikult toas, nägu kurb ja suured sinisilmad 
täis pisaraid. . i 

Ka täna istus ta üksi laua ääres ja luges katekis- 

must, kuni -heledad päikesekiired kitsaruudulisest ak- 
nast sisse tungisid ja raamatu tähil virvendama hakka- 
sid. Pahašelt lükkas laps raamatu pimedamale laua äärele 
ja luges edasi. Seda eksitust oli veel vaja! Eks kärb- 
sed ja soojus teda siiamaale küll olnud tülitanud! Aga päi- 
kesel polnud lusti nii kergel kombel oma ohvrit jätta. 
Edasi tungisid heledad kiired ja sääl nad tantsisid juba 
jälle tähtede vahel. Poiss tõstis pää üles. Kogu laud, 
kogu kitsas tuba oli täis hiilgust, äsjata oleks olnud veel 
varjulist paika otsida. Ta pani raamatu kinni ja läks õue- 
ukse ette. 

Sulastemaja vastu, teispool teed, mis linna viis, 
seisis jõe kaldal väike uus majake, milles mõisavalitseja 
elas, sel ajal junkruks nimetatud. Maja. ees, vanade 
remmelgate all mängis junkru viie- või kuueaastane 
tütreke tihti liiva sees, ja Ain vaatas oma ukse ees päält. 
Ka täna oli väike tüdruk ametis, ja nimelt sõidutas ta 
pea iseenese-snurust nukku. Kuid, oh häda! Väikesel 
kolmerattasel vankril tuli teine tagumine ratas alt ära, 
ja kohkunud laps ei saanud teda enam alla. Küll rapu- 
tas ta kannatumatult oma pruuni käharpääd ja väsitas 
oma väikesi käsi, aga töö ei õnnestunud. Viimaks istus 
ta remmelga alla murupingile, võttis nuku sülle ja — 
hakkas nutma. Nagu õige mehe kohus, ei suutnud Ain 
kaua piigakese pisaraid näha. Ta astus aegamööda 
ligi ja ütles kartliku häälega: — Too, ma teen su vankri 
terveks ! 

Vähe umbusklikult vaatas tüdrukuke poisi otsa, siis 
näitas ta katkise riista pääle ja seletas silmi kuivatades: 
— Pulk on kadunud, ratas ei seisa enam otsas. 

Seda nägi Ain ise ka, aga mis eest ta siis mees 
oli ja liikega nuga taskus kandis! Ta võttis noa lahti, 
murdis kuiva remmelga oksa maha ja hakkas uut pulka 
lõikama. Kuna ta alles kibedasti ametis oli, kuulus vansri 
vurinat: Hilde-preili sõitis jalutama. Laste kohta jõudes 
hobust kinni pidada, koolitajanna keelust hoolimata 

maha vankrilt hüpata ja uudishimuliselt ligi joosta oli 
muidu uhkel tüdrukukesel silmapilgu töö. Väikese junkru- 
Olga nukuvankri parandamine näis ärahellitatud mõisapreili 
meelest ülitähtis olevat. Ta istus kurva - nukuemakese 
kõrvale murumättale ja vaatles teravalt ja tähele pannes 
poisi tööd. Ja Ain? Taoli üldse argliku olekuga ja nagu 
kõik vallarahvas, vanad kui noored, aina aukartusega 
mõisahärraste pääle vaatama harjunud. Eemalt sulaste- 
maja aknast oli ta roheliste põõsaste vahelt väikest ime- 
- ilusat, ehitud preilit küll näinud ja häämeelega imetle- 
nud, aga ii ligidal oma ees — iga teise talupoisi käed 
oleksid ka vabisema hakanud ja kartuse pärast noa 
käest pillanud. 

Ruttu tõstis Hilde noa maast ja ulatas poisi kätte. 
— Tee vanker terveks, käskis ta väike suu. 

Värisevate kätega kuulis poiss sõna ja — lõikas 
pulga asemel sügavale oma pahema käe pöidlasse, mis 
hakkas rohkesti verd. jooksma. : Ehmatanult kargasid mõ- 
lemad päältvaatajad püsti. Olga, kes ennast õnnetuse 
alustajaks pidas, hakkas valjul häälel nutma, Hilde aga 
vaatas kortsus kulmul kohmetanud poisi otsa. 

— Missugune rumal poiss sa oled, laitis ta põlasta- 
valt. — Iseenese sõrme sa lõikad! Aga vanker peab terveks 
saama, ära nuta nii palju, Olga! Ma seon haava kinni, 
rääkis "ta vähe järele mõteldes, rebis peenikese tasku- 
räti lõhki ja mähkis, ise võimalikult kaugel eemal seistes, 
haavatud sõrme ümber. 

— Ja nüüd tee pulk valmis! 

Sõnakuulelikult hakkas poiss nikerdama, mis haa- | 
vatud pöidla tõttu küll märksa raskem oli, aga ega ta 
ju vastu panna tohtinud; niisama sõnaktdulelikult tõi 
ta pärast oma uue ilusa torumütsiga jõest vett ja pesi vere 

Jäljed valmi töö päält. Siis seati vankrikesele ratas alla, 
ja armuga pani Olga nuku jälle sisse. Tähele pannes vaa- 
tas Hilde Olga sõidukatseid, siis pööris ta Aini poole. 

— Selle oled sa hästi, teinud, ütles ta vanaini- 

mese tõsidusega, millele ta aga noomides juure lisas: 
— Teine kord aga ära ole enam nii rumal, et sa puu 
asemel sõrme lõikad! Mis su nimi on? 

— Ennosaare Ain, kostis poiss kogeldes, ilma et ta 
oleks julgenud silmi üles tõsta. 

— Missugune rumal nimi, arvas preili mokki kär- 
sutades. 

— Kes su isa on, ja kus sa elad? 

— Isa mul polšgi enam, kostis Ain nutuselt. — Aga 
mu ema on Karja-Maie, ja me elame: sääl vanas, suures 
majas, näitas ta käega sulastehoone poole. 

- — Nii, siis sa oled sulaste laps, ja need on ülean- 
netud ja jämedad, ütleb mamma. — Mine siis jälle ära, 
sinuga ei taha me mängida! 

Vait olles pööras poiss ümber ja hakkas ära minema, 
aga väike Olga, kelle süda terve nukuvankri pärast täis 
tänu tuksus, hoidis teda kättpidi tagasi. 

— Sa oled koguni hää poiss, ütles ta läikivail silmil, 
— ja kui sa tahad, siis luban ma sind iga päev natuke aega 
minu vankriga sõita ja minu nukku sülle võtta. Sa võid ju 
oma ukse eest vaadata, mil Hildet siin pole, kui ta siin 
on, siis ma eitea ...lapsjäi vait ja vaatas küsides kõrge 
sõbranna otsa. Aga sellel ei olnud täna enam lusti pike- 
malt rääkida, ta näitas jälle uhkelt sulastemaja poole, 
mida Ain märkas, ja nüüd tõttas ta takistamata oma 
üksikusse kambrisse. 

Sest päevast saadik läks Karja-Maie üksiku - lapse 
elu lõbusamaks. Küll ei julgenud ta homme ega üle- 
homme Olgakese nukku sõidutama minna, aga lahke 
junkru tütreke ei unustanud teda siiski ära ja tema lahke 
palve ja iseendagi uudishimu pärast lubas uhke mõisa 
laps viimati, et Ain vahetevahel tüdrukukeste seltsi 
mängima tali, ning et poiss, küll hakatuses kartlik ning 
tagasihoidlik, oli erk ja osav, jäi ta peagi kahele tütar- 
lapsele esimeseks abimeheks ja nõuandjaks, kui nuk- 

kudel ehk nende majapidamises midagi katki läks või 
äpardas. 

Suvi ja sügis läksid mööda ja talv tuli. Ema Mai 
oli uhke selle pääle, et tema poeg mõisapreili seltsis män- 
gida tohtis, mis teiste teenijate lastele mitte polnud osaks 
saanud; aga talvel oli ometigi Vaja poiss kooli saata, 
Sauga vald oli, nagu enamasti kõik teisedki, kooli seni- 
ajani ainult nime pidi tunnud. Siin ja sääl talukambris 
oli mõni raamatutundja lapsi katekismust ja lauluraama- 
tut lugema õpetanud, muust koolitarkusest polnud juttu. 
Siis pandi üks nimekoolmeister ametisse, kes suure val- 
jusega oma kohuseid täitis. Ta käis nimelt majast ma- 
jasse, tubli roosk hõlma all, ja katsus järele, kui rohket 
vilja koduõpetus oli kannud. Kus talus oli raamatut-tun- 
dev pereeit, kelle koonla kõrval lapsed lugema õppisid, ei 
saanud peidetud kaseoksad valget näha, kus aga asi 
oli ümberpöördud, läks pagan lahti, ja vitsakimp tantsis 
laste kukil nagu mardisandid külmal talveõhtul talu 
ukse taga. Sel ajal aga, mil Ennosaare Ain kooliaruli- 
seks sai, oli Sauga vallal paar versta mõisast eemal nõm- 
mes uus põletamata savikividest, leitserikäs koolimaja ja 
Pärnu koguduse õpetaja poolt hästi koolitatud ja õpetatud 
mees koolmeistri ametis, kes esimene oli terves Sauga 
vallas kirjutusekunsti õpetama ja aastate jooksul mitu 
noormeest koolmeistriks õpetas, keda ametisse kutsuti 
jaolt õige kaugele võõrastesse kihelkondadesse. 

Selle auväärt ja kõigiti tubli mehe hoole alla viis 
endine Ennosaare perenaine oma poja ja tegi tema sellega 
väga õnnelikuks, mitte ainult eeskujulise õpetuse saa-. 
mise pärast, vaid ka ses tükis, et lapse suurem igatsus 
täide läks ja ta talv otsa igapäev keelmata oma armast 
Venda näha sai. Vend Peet, ehk küll ammugi kooli- 
east väljas, oli mõistlik küll aru saama, et kooliõpe- 
tus iialgi kahju ei tee, ja tarvitas sellepärast iga vaba 
silmapilku, mis kangest talutööst üle jäi; õppimiseks mis 
selleaegses vallakoolis õppida oli. Otsatu õrnusega hoidis 

ta kaua eemalolnud venda kaenlas ja kuulas tähele pane- 
likult, mis lapsel rääkida oli. Õhtul koju tulles aga ei 
" lausunud kumbki koolimajas olnud koosolekutest sõnagi, 
ja iga ema võis rahulikult sellesse kindlasse arvamisse 
jääda, et ta poeg tema oma oli ja kedagi muud maailma 
pääl ei armastanud . .. 


Ja kui on mööda läinud 
Ju lahkumise tund — — 
Siis alles hing veel märkab; 
Kui kalliks peab teid. — 


Jürmann. 


Kevadel jäeti kool seisma ja lapsed, kes ühelmeelel 
talve otsa laudade taga istunud ja enam või vähem 
raskeid võitlgasi raamatu ja tahvliga pidanud, rändasid 
karjaga haljastele aasadele. Muretute laste viisi tegid 
nad seda rõõmuga, ainult Ennosaare Ainil seisid silmad 
vees, kui ta viimast korda kooliteed kõndis ja vend 
teda mõisa sillani saatma tuli. 

— Nüüd ei saa ma sind kaua aega näha, kaebas 
pehmesüdamline laps. — Noor-ema ei luba mind ikka 
veel koju tulla, ja sina ei tule iialgi mõisa. Las” parem 
sulane kodus olla ja tule sina mõisa teole! — 

Noor Peet silitas õrnalt poisikese valget pääd. 

— Ei, vennake, see ei lähe korda, seletas ta tõsiselt. 
— Sa tead ju, et mina peremees pean olema, ja vanaemal 
koduski tööd küllalt, et aega ei saa välise töö juure tulla. 
Kui mina mõisas olen, kes siis meie talu eest hoolitseb? 
Kui noor-ema mitte ära poleks tulnud, siis oleks teine 
asi olnud, ja sina oleksid loomi võinud hoida, aga nüüd 
on kõik teisiti. Jää sina aga ikka hääks poisiks ja pea 
oma venda meeles, küll ma vahel pühapäeviti siiski mahti 
leian sind vaatama tulla. 

— Ma tahan ikka hää olla ja mitte kedagi muud 
maailmas armsaks pidada kui ainult sind, — kostis laps 
täis haledust, ja siis lahkusid vennad. 


—— 0835 ss 3* 


N 


Vaheajal olid ilmad nii ilusaks läinud, et junkru- 
Olga oma hoolega hoitud nukugi välja tõi ja teda soojal 
päikesepaistel sõidutas. Muidugi mõista ei puudunud 
Ain päältvaatamast, ja tihti lubas preili Hilde teda eneste 
seltsi jääda, kui ta valitseja tütrega mängima tuli. Uhel 
ilusal pühapäeval oli Hilde onu mõisas külaliseks. See 
oli proua Helene noorem vend Adalbert, vana veider, aga 
hääsüdamline poissmees, kellel elus mõndagi viltu läinud, 
mispärast ta endal õiguse arvas mõnegi asja pääle teist 
karva prillidega vaadata kui muud inimesed. Ta elas 
Pärnu linnas ilma ametita oma rahast ja oma teadu- 
sele. Nimelt oli ta suur täheteadlane, ja ehk see aeg küll 
ammugi möödas oli, mil Tartu ülikool kõige oma õppe- 
abinõudega lühikese aja Pärnus oli asunud, ja nüüd iga 
õpetlane ilma välise toeta omal nõul pidi töötama ja 
uurima, oli ta siiski Pärnu linna elama asunud ega 
mõtelnud elukohta muuta. 

Prona Helene oli küll ses kindlas arvamises, et vend, 
kellega nad juba varasemast lapsepõlvest saadik kõige 
enam ühte-olid hoidnud, tema pärast siia ligikonda elama 
oli asunud, aga ta ei tohtinud oma mõtet avaldada, sest 
kentsakas vanamees seisis käte ja jalgega niisuguse — 
süüdistuse vastu. Ta rääkis ja tegi ikka teisiti, kui teised 
inimesed, kiitis seda, mida teised laitsid, ja ümberpöördud. 
Iseäranis ei suutnud õemees midagi ta rahulolemiseks 
teha, ei sõnaga ega teoga. Kui ta õel külaliseks oli ja 
kui härra Habermann mõisa õues teomeestega kurjustas ja 
kõiksugu halbu sõnu kurnatud inimeste kaela laskis 
sadada, siis oli onu Adalbert tõesti ka platsis, lõi sõbra- 
likult teopoiste õla pääle, silitas korratüdrukute palgeid 
ja avaldas sügavat kahetsust ,lõburikka elu“ üle, mis see 
vana karu neil sel viisil ära rikkus. 

Ja kui õemees täis põllumehe uhkust käis oma sile- 
daid ja priskeid loomi ja ilusaid hobuseid vaatamas, 
siis küsis onu Adalbert, kas mõisa loomad saepuru 
söövat, et nad nii täis aetod olevat, ja andis nõu tõlla- 

hobustega ,kivikesed“ üles künda, sest need sõnniku- 
vankri-kangelased olevat teda linna viima saadetud ja 
lõhkuma hakates tema kraavi pillutanud, kust ta õn- 
neks veel enne välja saanud, kui Sauga valla konna- 
noorsugu talle suhu tikkunud — nagu ta suure tõsidusega 
ja hirmust värisedes ikka jälle uuesti jutustas. . Mui- 
- dugi mõista, ei teinud onu Adalbert sarnaste kõnedega 
õemehele kunagi rõõmu, vaid ajas asja viimaks nii kaugele, 
et viimane teda ajutuks narriks pidas, kelle tempusid ta 
oma abikaasa pärast pidi kannatama. Seda märkas Adal- 
bert ise kaja naeris selle üle. Tema omalt poolt pidas 
õemeest madalaks omakasunõudjaks, kelle tegusid tarvis 
oli pilgata, ja selle järele ta tegi — ning nii suur on 
harjumise mõju! Kõige vastastikuse halvakspidamise 
kiuste said mõlemad ometi hästi läbi. 

Seesama onu Adalbert oli Sauga mõisas külaliseks 
ning läks õemehega pääle sööki ja kerget vaidluslahingut, 
mille läbi ta enese kõige paremasse tujusse ütles saa- 
nud, puistikku jalutama. Mõisa ümber polnud palju 
näha, ja ta seadis sammud jõe poole. Eemalt juba kuu- 
lis ta laste hääli ja ligemale jõudes leidis. oma ilusa 
õetütre kahe teise lapsega vana remmelga all muru- 
pingil istuvat ja ägedalt sõnelevat. Kõne all oli jällegi 
paljunimetatud nukuvanker. Olgakene oli temaga vähe 
ettevaatamatult suure kivi vastu sõitnud ja sõiduriist, 
ehk küll Ain teda iga päev parandanud, oli koguni koost 
ära läinud. Mis nüüd? Kohkunud Ain tõotas parandada, 
mis parandada sai, Olga valas silmapisaraid, ja Hilde, 
kui mõisapreili ja oma isa tütar, seisis uhkelt välkuvi 
silmi mõlemate ees ja — taples, kord õnnetu vankri- 
omanikuga, kord osavusetu parandajaga. 

Imeks pannes kuulas onu Adalbert-tükk aega päält, 
siis astus ta ligemale“ja istus laste seltsi. 

— Sina oskad ju peaaegu paremini praksuda kui 
su isa, tähendas ta ehmunud öetütrele. — Kes on see 
vaene patune su ees? 


Es130 


— Säält — sulastemajast — Karja-Maie poeg, koge- 
les Hilde. 

— Fi, Ennosaare Ain, parandas Olga. 

— Tänan, tilluke advokaat, nikutas onu Adalbert 
julgustavalt. Ja mis ametis on see pika nimega poiss 
teie juures? 

-- Ta parandab Olga vankrit. 

— Ja muud midagi? See on vähe sarnase jõmpsika 
kohta. Pää püsti ja keha sirgeks! hüüdis ta poissi. — 
da nüüd vasta: Kas sul muud midagi teha pole, kui 
nende kahe Eeva tütre nukkusid toimetada? 

Suuri silmi vaatas Ain 'arusaamata küsija otsa ega 
teadnud, mis kosta. 

— Noh, kas sa ei oska vastata? 

— Peet ütles, et ma kodus loomi võiksin hoida, aga 
noor-ema ei luba, lausus poiss arglikult. 

Nüüd oli härra käes kord, jutust mitte aru saada. 

— Kõnele selgemini, kes Peet ja noor-ema on, käskis 
ta. Ja poiss kõneles. 

— Nõnda, või-nii on lood, ütles härra kõne lõpul. 
— Siis ei ole sul tõesti midagi muud teha kui tüdrukute 
kannul käia. Aga see ei kõlba. Kes sa juba lugeda oskad ? 

— Jah, kostis poiss. 

— Seda siin kah? Härra võttis taskust raamatu ja 
hoidis poisi silmade ees. 

— Ei, seda ma ei mõista, 

— Aga õppida tahaksid? 

— Oh kui hää meelega! hüüdis Ain säravi sil= 
mi. — Siis ei oleks mul enam nii hirmus igav kui 
siiamaale. 

Tükk aega vaatas härra teravalt lapse silma, kuna 
ta näo tegi, nagu lendaks tal mõni iseäraline mõte läbi 
-pää. Siis silitas ta lahkelt poisi valkjaid juukseid ja 
ütles: — Sul näib-avar pää olevat; vast ma võtan sinu 
oma juure õppima.” Aga kas sa oskad ja tahad iga päev 
mu juure tulls? Kas sa oled juba linnas olnud? 

— Ema võtab mind vahel 2, E kiriku SE 
ja kirik on ju linnas, kostis Ain rõõmsalt. 


— See on asjalik vastus, mu poeg, kiitis härra naer- 
des. — Ma näen, sinust võib asja saada. Küll ma pärast 
ise su emaga räägin. 

— Aga sina, pööris ta üles tõustes Hilde poole, — kas 
mamma teab, et sa Karja-Maie pojaga seltsis mängi- 
mas käid? 

Laps läks näost tulipunaseks, aga mitte, et ta ema 
keeldu oleks kartnud. Lahke ja lihtsa meelega proua ei 
oleks laste koosolekuid sugugi pahaks pannud, vaid mis 
nii sügava puna üheksa-aastase preili palgele ajas, oli — 
häbi, et ta nii madalast seisusest poisiga koos oli mängi- 
nud. Naeratades vaatles onu oma õetütre kimbatust, siis” 
ütles ta pilgates: — Noh, tröösti end; veel oled sina 
sõrmepikkune inimeseloom, Hilde-preili mõisast, ja poiss 
sääl lihtlabane Ennosaare Ain. Ning kui kõik väikesed 
preilid nii südilt oma seisusest kinni Aaa siis ei ole 
veel ammugi maailma otsa loota . 


Õhtulaual, kui onu oma kan õele ja ta mehele teada 
andis, tõusis suur ärritus. Proua Helene küll ei rääkinud 
vastu, aga ometigi ei suutnud ta aru- saada, mis nii- 
sugusest loost hääd võis sigineda. Härra von Habermann 
aga nimetas naisevenda otse meeletuks ja lubas teda 
arstliku läbivaatamise alla saata, ja see oli hää. Sest 
veider Adalbert oli pärastlõuna jooksul enese üle isegi 
juba kainemalt* mõtelnud, ja palju ei puudunud, siis oleks 
ta Aini Ainiks jätnud ja vagusi jälle oma taevalise tea- 
duse juure tagasi pöörnud. Õemehe käreda vastuvaidle- 
mise mõjul aga sai ta uut kindlust. Ta laskis Maie-ema 
sedamaid mäele tulla ja tegi kauba kindlaks. Naisterahvas, 
kes ammugi juba salaja kahetses, et ta nii kergesti Enno- 
saarelt ära tulnud, kohmetas esiotsa ära küll selle mõtte 
üle, et oma ainsat last käest anda, aga kui ta kuulis, et 
poiss iga päev ainult mõneks tunniks linna kooli pidi 

minema, jäi ta rahule ja andis täis rõõmu härra kuue- 
hõlmale suud. 

Teisel päeval, kui onu Adalbert koju läks, — sest- 
saadik, kui ta kord kraavis konnanoorsooga oli heidelnud, 
käis ta ikka jala ja laskis õemehe kiuste kutsari tühja 
tõllaga oma järel sõita, — võttis ta Aini ligi, ja näitas 
teed, mida ta edaspidi pidi kõndima. .. 

Sestsaadik käis poiss iga päev mõne tunni linna ele- 
mentaarkoolis, kuhu ta lahke kaitsja teda oli sobitanud. Aga 
see ei kestnud kaua. Kevadel kõige ilusamal ajal, mil väljäd 
lille-ehtes õilmitsesid, jäi ema Mai korraga haigeks ja 
pani nädalise tõvevoodi järele silmad igaveseks kinni. 
Vaeslaps Aini esimene selgem mõte pääle poolepäevase 
valusa nutu oli Ennosaarele vend Peedi juure minna. 
Aga onu Adalberdil, kes ka mõisas juhtus olema, oli 
teine nõu. Ta laskis pääle ema matust lapse vähesed 
riidehilbud kokku panna ja härra von Habermanni viha- 
seist pilkudest hoolimata tõlda kanda; siis võttis ta 
poisikese käe kõrvale, et teda jäädavalt oma juure linna 
viia. Kuni linna vesiväravani oli Peedil luba venda 
saatma tulla, säält saatis härra ta tagasi, pääle selle kui 
ta, ilma et seda keegi oleks nõuda tohtinud, noormehele 
kindlasti tõotas, väikese Aini eest muret pidada, teda 
kasvatada ja koolitada. Ta andis lapsele loa ennast 
onuks hüüda, nagu kodus mõisa-Hilde oli teinud, ja pidas 
hiljem vaest, vanematetut talupoissi kui oma last. 


Kuid imelikult kõndis tasä 

Üks muistne jutt veel üle maa, 

Kuis enne prii su rahvas olnud 

Ja kuidas oma põhjapinnal 

Kord eesti rahvas seisatand. 
Koidula. 


Oli alles mardipäeva õhtu, ja juba oli külm jõele 
kõva kaane pääle pannud ja muru suve-ehted ammugi 
valge lumevaiba alla peitnud. Tuul vingus ja kiunus 
õues, lõgistas Ennosaare toa väikest neljanurgelist akent, 
sahistas katuse õlis ja ulus ukse taga, nagu tahaks ta 
külma eest sooja tuppa varjule pugeda. Aga Ennosaare 
talus oli noor hoolas peremees, kes katuseaukusid ei 
sallinud ja seinapraod sammaldega ammugi tihedaks oli 
toppinud, ja kange vanaema, kes külma eest uksed-aknad 
varakult kinni pani. Täna oli ta päris üksi kodus: mardi- 
õhtu pärast olid perelapsed laiali, üks sääl, teine teisal: 
Eha-ajal oli ta teist korda ahju kütnud, suitsu välja 
lasknud ja uksed kõik hoolega kinni pannud. Nüüd istus 
ta kolde ääres madalal istmel. Lüheldane peeruotsake 
põles suitsedes tulejala otsas ja andis hämarat valgust 
kaunis suure talutuppa; kõrval rehe all hirnusid ja tampi- 
sid hobused sõime ümber jalgu vastu kõva savipõrandat, 
ja toas kanakongis kõõrutas vahel mõni unine sulis 
kodakondne unelugu. Vanaeit istmel ei tahtnud ,kal- 
lil mardiõhtul“ kedrata, aga ka sukavarras, mis ta 
tagakambrist toonud, ei talitnud edeneda. Ta laskis 
käed jälle viimaks sülle, ja poolteadmata lendasid mõtted 
minevikku. Ta oli märksa halliks läinud sestsaadik 

kui minija talle oma perenaiseõiguse jalge ette oli visa- 
nud ja mõisa teenijaks läinud. Aga või see ka imegi 
oli! Noor polnud ta ju sel ajalgi enam, ja nüüd oli 
sest ajast juba kaheksa kuni üheksa aastat raske töö ja 
rohke mure all mööda veerenud. Küll oli lugu sel ajal 
raske olnud: kaks inimest korraga tööst ja talitusest 
ära. Peremehe tööd polnud küll kodune majapidamine 
palju näinud, aga selle eest polnud teovaimu mõisa saata, 
mis ta surmast saadik pidi sündima ja milleks üks sulane 
juure pidi palgatama. Ja perenaine! Heldene taevas, kas 
tema või keegi teine talunaine "nii meeletut tempu 
oleks teinud — kesk kibedamat viljakoristamise aega 
minema pista, nagu mõni hulgus-palgaline. Lapsel küll 
võis sest kasu olla, üteldi ta ju mõisaproua venna kas- 
vandik olevat! Noh olgu, peremeheks poleks ta ometi 
kellegi muu lasknud saada kui Peedi, kes igapidi justa- 
ment nii suur, seda nägu ja laadi oli nagu ta ennegi 
Ennosaare mehi oli näinud olevat, ja Peet oli juba neljas 
Peet tema näha! Vana naisterahvas tõstis pää üles ja 
vahtis nagu nägemust nähes lahkeil silmil toas ümber. 
Tal omal ei olnud iialgi lapsi olnud, aga saadik Peet ilmas 
oli, ei olnud ta seda iial enam tunnud. Seda last oli 
ta armsaks pidanud ja omaviisi rohkem hellitanud, kui 
kedagi muud maailmas. Tema pärast ei olnud ta kä 
sõrmegi liigutanud, kui Mai oma pojaga ära läks. Mingu! 
Sellega tuli rahu majasse. See natuke rohkem tööd, sel- 
lega sai ta muidugi valmis; eks ta olnud noorpõlves 
üle valla kiidetud töökas ja vahva naine, kes heinamaal 
ja põllul omasarnast otsis. Sel ajal oli pere ikka ütel- 
nud : — Hoidku, kui perenaine kaare otsa oma kätte saab, 
siis uha niita, et ,silm valge pääs,“ et mitte taha ei jääks. 
Ja kui priske ja tugev ta oli olnud! Vanaeit naeratas 
vanu aegu meele tuletades. - Maidla Villemi pulmas, kus 
ta nooriku kõrval esimene laulja ja kaasitaja olnud ja 
langunaisena päeva otsa ,vihkus valmis“ kasukagat antsi- 
nud, oli peigmehe noorem vend Mart teistele lubanud, 

et ta Ennosaare noort naist niikaua tantsitab, kuni tal 
kasukast vesi läbi tuleb. Ja oli ka kelm poiss sõna pi- 
danud ja teda päev otsa põrandal taga vedanud, et pea- 
aegu hingetu väsimusest oli. Aga kas see talle midagi 
viga oli teinud? Mitte sõrmeküüne väärt! Ning pärastistel 
päevil ei olnud tal töö kunagi raskeks läinud, ja aega- 
mööda oli majapidamine üsna õitsevale järjele saanud. 
Aga nüüd! Vanaeit võttis ahju päält uue pika peeru ja 
pani ta põlema suitseva otsakese asemele, mille ta ära 
kustutas; siis istus ta uuesti ähju ääre. Ja nüüd rän- 
dasid ta mõtted edasi, nüüd tikkus väsimus tihti üsna 
lausa pääle, nüüd oleks minijat vaja olnud, kes perepida- 
mise rangid oma kaela võtaks. See mõte oli tal õieti 
ammu juba pääs vilkunud ja igalpool tülidel (Sauga valla 
rahvas nimetas pulmi, jootusid jne. kui igapäise vagusa 
korra vastandeid tülideks), kus noori inimesi oli koos, oli 
ta teravalt ümber vaadanud, kas kedagi parajat silma ei 
puutuks, nagu viimati Vanasalme suurel villatalgul, kus 
pea poole valla naisterahvad koos olid, vanad kui noored. 
Vanasalme Rööda soe õlu, kus mett ja saiatükke rohkesti 
sees olnud, oli talle hästi maitsenud ja pää natuke kihama 
ajanud, ja ta oli juba maja vanema tütre Miina pärast 
nii ääri-veeri sõna kaks kõnelnud. Aga mis sa Peediga 
teed! Muidu üle teiste tark ja sõnavõtlik poiss, mõnikord 
aga tuim ja arusaamatu nagu puutükk. Küll oli ta talle, 
kui ta pärast õhtul tantsu ajal ka sinna tulnud, märku 
annud ja teda küünarnukiga tõuganud, aga kui inimene 
ei märka, siis ta ei märka. Läheb toob teiste tagant. 
nurgast va lugematu lapse välja ja tantsitab teist õhtu 
otsa ja ajab juttu, et kõik päältvaatajad juba imeks pa- 
nevad, ja va Tiiduoja Leenu, kel-eluaja terav keel teisi 
sortima, hakkas juba seda ja teist sosistama.- Ja oleks 
see ometi mõni peretütargi olnud. Teispoolt jõge 
Papisaare Riinu sugulane, keda ta armu pärast vastu 
võttis, kui isat-emat magasivõla pärast kohast lahti said 
ja varsi pääle selle teise mehe saunanurgas surid. 

Aga nii ju need mehed on! Oleks Peedi isagi ta keeldu 
kuulnud, kui ta mõisast naist läks tooma . . 

Vana perenaine tõstis äkisti kuulatades pää üles. 
Mis müdin sääl toa ümber tõusis? Kas ta kodakondsed 


koju tulid? 
— Kulla, pai pereeite, kulla kallis peremeheke, laulis 
mardi hääl õues, — kas on luba sõnuda, mardil luba 


tuppa tulla? 

Luba asemel hiilis vanaeit kikivarbail ukse juure ja 
— pani ta haaki. Üksi kodu olles polnud tal lusti -mar- 
disante vastu võtta ja oma hääd, leiba ja liha, välja jagama 
hakata. Siis kostis ta lühidalt: — Ei ole luba, minge 
mujale ! 

No nüüd oli valge väljas, niisugune keeld oli oot- 
jatele päris harjumatu, ja terve mardisantide kari hakkas 
tänitama. Kuna perenaine veel kahevahel oli, mis nüüd 
teha, oli üks agaram rehealuse värava kõrval nõndanime- 
tatud ,liia-toa* ukse vallali leidnud ning talutas säält 
tuppa oma seltslased, kõikidel kasukad pahupidi seljas ja 
takutordid habemeks. Tantsides tungisid nad kohme- 
tanud perenaise ette, kuna nad ise pilgates laulsid: — Mart 
hüppab huusajalga, mart kargab karujalga, mart tulnud 
perenaise rõõmuks, kitsikaela häämeeleks! 

— Laulge ilusasti, käratas korraga üks karvase ka- 
sukaga mees, kes teistest hää tüki pikem oli ja eestvõtja 
näis olevat. — Muidu saadan teid ise jälle minema! 

Silmapilk täideti ta käsk. Mardi-ema istus kolde- 
veerele kedervarrega lõnga heietama, mardi-isa külvas vilja- - 
õnnistust, ja lapsed tantsisid ja laulsid pillimehe kaas- 
mängul pikad lood külmast ja hõbedasest taevateest, 
magusatest mardimaukudest jne, nagu see muiste pruu- 
giks oli. Kui küll oli lauldud ja perenaine ikka veel aida- 
võtit ei otsinud, et andeid tuua, astus eelpoolnimetatud 
pikk mees, kes seni vagusi seistes päält oli vaadanud, 
jälle ette. — Noh, pereeideke, lausus ta meele tuleta- 
des, kus on mardi magus osa, mardi kallis õllemärga? 

— Mardi osa soosammal, mardi õlu kaevu põhjas, uri- 
ses pahandatud pereeit poolsalaja, võttis siis laulu õpetust 
mööda ometi võtmed varnast ja läks pääleajajatele aidast 
andeid tooma. Kaua otsis ja arvas ta, kuni koos olid 
linad, herned, vorstid, pool seapääd, paar küünalt ja mis 
muidu pruugiks oli anda, mis mardid tänades ja kõiksugu- 
seid õnnesoovisid kõõrutades kotti pistsid, ja suure lauluga 
tantsisid nad toast välja. Kui kõik külalised õuest ka väljas 
olid, tuli pikk mees tagasi, pani väravad hoolega kinni ja 
astus tuppa. Sääl võttis ta pahupidi-kasuka seljast, taku- 
habeme näo ümbert ja õlgpäävarju pääst ja istusrahuliselt 
vanaeide lähedale sooja ahju ääre. Imeks pannes nägi see 
nüüd, et ta keegi muu polnud, kui talu peremees Peet ise. 

— Mina mõtlesin sind koolmeistri juures olevat, 
kunas sa martide hulka said! päris vana naisterahvas. 

— Ma olin ka koolmeistri juures. Koju tulles aga 
juhtusin mardisalgaga kogemata kokku, ja et nad ena- 
masti vaese rahva lapsed on ja Ennosaare perenaine 
ikka kaunis — vastumeelselt andeid jagab, tulin nalja 
pärast kui nendesugune sellel nõul kaasa, et ma ise hästi 
oleksin pääle ajanud, kui pool seapääd- muidu välja ei 
oleks tulnud. Ole terve, et sa mulle ses tükis vaeva ei 
teinud . . . Vanaema nurises küll veel seda ja teist pilka- 
misest ja majavara pillamisest, aga teades, et pojapoeg 
sellepärast ometi paremaks ei läinud, vaid, ehk küll ise- 
enesest tõsise loomuga, ometi vahel sekka mõne naljatembu 
ära tegi, jäi ta pea vait, ja kui aegamööda sulased-tüdru- 
kud ka koju ilmusid, tõi ta lahkel'kõnel sooja toidu lauale. 

Koolimajas oli Peet olnud, sääl käis ta sagedasti. 
Koolmeister pidas temast kui mõtlevast, edasipüüdvast 
noormehest palju lugu ja püüdis ta silmaringi laiendada, 
niipalju kui ise oskas ja kui sel ajal eestlasel võimalik 
oli. Kui iial mahti oli, istus Peet talveõhtutel koolmeistri 
toas ja kuulas, mis vanaldane mõistlik mees oma elust 
kõneles ehk mis ta kui võõra keele tundja raamatutest 

oli lugenud. Ka isamaalistest asjadest oli juttu, kui ka 
mitte nüüdse aja kujul ja tähenduses. Sel ajal varjas 
veel, nagu laulik ütleb, ,,pikk, pime öö“ Eesti isamaad, ja 
mis rabvasuus lauluna ja muinasjutuna endisest paremast 
põlvest ja vabadusaegadest liikus, oli ja jäi raske, tui- 
makstegeva orjuse all tumedaks luulekujuks, mis üksi 
lastele ajaviiteks arvati kõnelda kõlbavat. Mõnigi raamat 
küll ka kirjutati, aga palju-siis neid rahva kätte sai, ehk 
kes neid lugeda oskas? Vallas vähemalt mõistsid vanemad 
inimesed ainult katekismust ja lauluraamatut lugeda ja 
seda ainult sellepärast, et nad nimetatud raamatute sisu 
katsetel ja leeriajal pähe olid õppinud, mis kui hingetroosti 
vara elukaredustes õnneks ka pähe jäi. 

Ka koolmeistril oli vähe eestikeelseid raamatuid, aga 
neist vähestest õppis hoolas Peet enam kui meie ajal 
mõni leigesüdamline suurest, täielisest raamatukogust. 
Teiste seas oli koolmeistril ka paar aastakäiku sel ajal 
juba hingusele läinud Masingi' Nädalalehest. Need said 
Peedile iseäraliseks röõmuallikaks. Suur, tugevaloomuline 
mees nuttis peaaegu liigutuse ja rõõmu pärast, et ta 
vaesele, tuimuses kiratsevale sügurahvale ka ajalehtede 
läbi valgust oli katsutud soetada, nagu koolmeistri jutu 
järele teistel rahvastel ammu oli. Ja kui ta pärast kuulis, 
et lehekirjutaja ise eestlane olnud ja et kaugel Tartu 
linnas veel paar õpetatud rahvapoega elasid ja õppisid, 
kes oma alatut sugurahvast ära ei põlanud, vaid endid 
nende lapsiks tunnistasid ja nende valgustuseks tööd teha 
tahtsid, siis sai ta süda soojaks ja tänupisarad voolasid 
silmist. Tuule tiivul oleks ta nende juure lennanud, 
neid kätel kannud ja neile igasugu meelehääd teinud. Ja 
ometi ei võinud ega mõistnud ta midagi teha, sest et ta 
muud polnud õppinud kui põllutööd, ja kogu aeg kulus 
ära vähese talukoha pääle, mis kitsast eluülespidamist 
andis, ja mõisaorjust tehes. 

Aga Ain, kes saksa koolis keelt ja tarkust oli õppi- 
nud, see võis ja see pidi nende meeste sekka rändama 

ja õppima, kus ta ka oma sugurahva kasuks võis elada 
ja tööd teha... Kõige soojemail sõnadel püüdis ta | 
seda seletada vennale, kus iial mahti sai, aga pidi kur- 
vastusega nägema, et tal kõige vähemat mõju enam 
armastatud venna pääle polnud. Kust see tuli? — Aini 
liig hääst põlvest, oleks vana Ennosaare eit sarnase küsi- 
muse pääle vististi. kostnud. Ain elas ju linnas toredas 
korteris, kandis saksa riideid, sõi hästikaetud laua 
ääres, ja — ametiks polnud tal muud kui hommikust 
õhtuni raamatuid sorida ja õppida. Ja*poiss tundis seda 
ise ka ja oli südamest tänulik oma häätegija vastu. 
Esiotsa oli tal vahel ka igatsus kodutalu järele olnud, 
ja kui siis Peet linnas juhtus olema ja venda vaatama 
tuli, mida talle härra Adalbert mitte keelanud polnud, 
siis oli poisike suure armuga noormehe kaelas kõlku- 
nud ja ühte hinge tõendanud: — Kui armas sa mulle 
oled, kallis Peet! Aga olusid muutes läksid aastad mööda. 
Väikesest, arast talupoisist sai aegamööda — peenike 
noorhärra, ja Peet — jäi samaks talumeheks. Antonil, 
nõnda kõlas Aini peenem nimi, saadik ta elulaevake 
sõudis saksluse laineil, oli veidi häbi teiste" nähes talu- 
kuuelise mehe kaela ümber hakata, ja mõni kord juhtus 
koguni, et tal sugugi enam nii hää meel Peedi tuleku 
üle polnud kui muiste. Ning viimasel ajal avaldas Peet 
veel koguni nii veidraid nõudmisi. 

Koolitoas kindlate ja kuivade seaduste järele mõtlema 
harjunud inimesena ei pidanud Ain koolitamatu venna 
läbisegi tormavatest mõttekujutustest lugu ja küsis vii- 
maks nõutul häälel Peedi tahtmise otstarvet; = seda 
ei osanud Peet seletada, ja üheksateistkümneaastasel 
noormehel, kes ühest rahvast võrsunud ja teise rahva 
liikme armust kasvatatud, ei olnud mingit rahvuslikku 
tunnet. Eesti rahvuse pidi ta saksa kasuisa majas 
unustama, ja saksa rahvusest ei olnud kogemata kombel 
iial juttu olnud, Üsna ilma paleuseta ta küll ei olnud ; 
selleta ei ole keegi noor inimene, keda vähegi vaimu- 

tegevusele on ergutatud, aga ta paleusel ei olnud mingit 
sarnasust seile vaimustuse leegiga, mis lihtsa Peedi rin- 
nus lõkendas ega ta tahtnudki sellest teada. Peedi 
südames oli-kesk tõsiseid elukohuseid ja raske igapäevase 
töö all puhas, püha isamaa-armastuse tuli põlema löönud, 
ja hääs põlves suureks saanud Aini südamest ei too- 
nud südimgi süütamine sädet välja. See oli, mis- 
pärast Peet igakord norus pääga koju tuli, kui ta 
linnas venda vaatamas oli käinud, ehk ta küll oma tund- 
musi ega Aini vastupanemist ja kalkust selgesti kirjeldada 
ei oleks osanud, ja oma ilmasüütus vennast lugupidamises 
õieti arugi ei saanud, mis vahe nende kahe vahel, kes 
teineteist olid seni armsaks pidanud, ometi valitsema oli 
hakanud ... 

— Anton, hüüdis onu: Adalbert ühel kenal kevadisel 
päeval oma kasvandikule, — pane raamatud käest! 
Täna rändame maale värsket õhku hingama; talve otsa 
oleme usinad küll olnud, et nüüd seda rõõmu omale 
võime lubada. 

Silmapilk kargas sihvakas noormees laua äärest 
püsti ja hakkas hiilgavi silmi õpiraamatuid kokku 
panema. Noormees ei olnud palju teist nägu läinud, 
kui ta lapselt oli, ehk ta küll kaunis pikaks oli sirgu- 
nud ja ka keha 0 täiuselt enam liig kõhn polnud. 
Needsamad siledad, valkjad juuksed, kaunis lühidaks 
lõigatud, katsid pääd, seesama õrn, vähe kahvatu jume 
ja tasane, mitte üleliia suurt kindlust ja tahtevõimu 
avaldav joon suu ümber ja väike ümmargune lõug, need- 
samad õiglased helesinised silmad, mis rääkides lõpmata 
ustavalt teise pääle vaatasid, muidu aga vist suuresti 
kurja maailma elu-olu tähele ei pannud, vaid enamasti 
tumeda liniku varius näisid olevat, nagu oleks omanik 
nendega harjunud iseenesse vaatama. Suur mõtte- 
tark ega enesetundja meie Ain sellepärast veel ei 
olnud, ehk tal muidu küll ,avar pää“ ja ta õppimi- 
sega kasuisale seniajani suurt rõõmu tegi. = Jah, 

küll koolitarkuse ja iseäranis täheteadusega, mida Ain 
kasuisa eeskujul pea tema viisi oleks armastanud, 
kui mõnikord üks maapäälne täht mitte eksitavalt vahele 
poleks astunud, mitte aga välimusega, ehk Ain järsku 
ütelda ometi päris kena ja peent nägu poiss oli. Kasu- 
isa silmas oli tal paljugi veel puudu; ta oleks temale 
palju teravamat, südimat ja uhkemat nägu soovinud. 
»$ee pagana pehme piimanägu, mis sul ikka alles pääs 
on“, urises onu Adalbert tihti, ning kui kasupojal esi- 
mesed häbelikud tulevase habeme ettekuulutajad lõual ja 
päälmisel mokal nähtavale tulid, kinkis veider vana- 
meheke oma vana Tiinale, kes ta poissmehelist maja- 
pidamist korras pidas, rõõmu pärast kümme rubla 
panku. 

Ka täna oleks põlatud ,piimanägu“ ta hää tuju 
peaaegu ära rikkunud, aga siin tuli tal* õnnekombel 
troostiks meele, et kui Jumal avitab, siis on nad jõuluks 
ometi nii kaugel, et Ain Tartu ülikooli võib minna, ja 
lootuse järele on poisil ometi nii palju kukesüdant ja 
kakluselusti, et ta mõne tubli kriipsu üle näo saab; 
ja niisugune märgitud nägu on ometi päris teine, tuba- 
kas, seda pidi ütlema. 

— Õigust ütelda, Anton, kõneles onu Adalbert, kuna 
nõormees talle ülikuue selga avitas ja kübara tõi — 
Tartu elu ei huvita mind mitte märkigi. Mis niisuguses 
väikeses pesakeses palju võib olla, ja kui kõik noormehed 
sarnased kollanokad on kui sina, siis ei jõua nad pudelit 
õlutki korraga ära hävitada. Heidelbergis, Saksamaal, 
kus mina noorpõlves studeerisin, oli ometi hoopis teine 
lugu. Hei, kuis me linna väravast juba toredalt sisse 
sõitsime, mina ja mu seltsilised, kuus Liivimaa parunit 
ja üks Peterburi tohtri poeg, kellel aga isalt alati 
täied taskud olid, et ta keelmata Vene vürsti võis män- 
gida. See oli elu! Iga päev sai lõbusalt sõprade keskel 
linnas eneses joodud, lauldud ja heideldud, et rõõm oli 
näha ja mõni meist armide ja vermete hulga tõttu sai 

päris teise näo, ehk sai veel ilusamasse ümberkaudsesse 
sõidetud. Sõpru ei puudunud meil, miks siis Liivi 
parunid olime, kellele kõik ümberkaudsed veinikiiprid 
oma paremad ja kallimad veinid tagavaraks hoidsid. Mui- 
dugi mõista polnud meil aega Heidelbergi tarku profes- 
soreid kuulama minna, aga Berliinis, kuhu mind ligi pool- 
tosina aastate järele kodunt sunniti minema, olid nad 
niisama targad. Sääl ei olnud aga poolt nii lõbus kui 
Heidelbergis, mispärast mu himu juba kolme aasta pärast 
täis sai ja ma ära tulin. 

— Ja siis tulite Pärnu linna elama? küsis Ain. 

Nagu tume vari lendas üle onu näo, ja kortsus kul- 
mul vahtis ta tükk aega Aini otsa, nagu oleks see talle 
midagi haavavat ütelnud. Siis kostis ta rahuliselt: — 
Esiotsa mitte. Mu kasukoha ligikonnas olid mitmed 
kõrgemad kohtuametnikukohad saada, — noh valitsuse 
poolt oli enne seda kõiksuguseid imelisi eeskirju antud, 
ja nad olid üldse nii veidrad viimaks nõudma, et ma veel 
mõneks aastaks Tartu läheksin. Missugune narrimõte! Mis 
võis see, kes väljamaal paremat näinud, kitsapiirilistest 
kodumaa kapsaaedadest veel leida... Nad võisid oma 
kohad iseenestele pidada! — — Aga sinu pärast tahan 
ma Tartu ligi tulla; olevat neil ju ka üks tähttorn, ehk 
ma sellest tuvidekongist küll just suuremat hääd ei looda! 
Niisuguste kõnede all olid rändajad üle Pärnu jõe silla 
ja tükk maad edasi selle kohani saanud, kust kaks teed 
Sauga mõisa viivad. Onu Adalbert tahtis pikemat, kas- 
kedealust teed minna, mis sel ajal talumajade, nüüd 
aga Ülejõe alevi vahelt läbi kuni väikese Sauga jõe sillale 
viib, mis loode poolt tulles Pärnu jõkke voolab. Teis- 
pool silda algab Tallinna postmaantee ning paari versta 
järele kaasiku ja Jupi kõrtsi kõrvalt — õnneks on see nüüd 
mõisa sulastemajaks muudetud — pöörab tee mõisa. Ain 
aga soovis teist teed, mis Pärnu linna suurelt laadaplatsilt 
hakates silmalt mõisa viib ja millel ka poolestsaadik 
kuni mõisani valgetüvelised kased piiriks ei puudu. Hää 

nõu oli kallis ning sellepärast arvas onu Adalbert oma 
tahtmise paremaks. Juba sammusid nad kaskede all 
edasi, kui Aini õnneks üks väike talujüts neile järele sai 
ja mööda jooksis. 

— Poiss, kuhu sa tuiskad? käratas härra. 

Poiss jäi seisma ja pistis sõrmed suhu. 

— Kas teie pool niiviisi küsimuste pääle kostetakse ? 
ütles härra. — Tee suu lahti ja räägi! 

— Karutanisitajad läksid mööda, ma tahtsin neid 
näha! kostis kohkunud väike mees viimaks. 

— Ohoo, tegi onu Adalbert veidra naeruga ; — nende 
mehikeste kunsti pole mul tarvis näha, seda oskan isegi, 
kui ma esiti oma kallist õemeest palest palesse näen. 
Sedamaid, Anton, läheme teist teed. Teine tee aga oli 
vana mehikese meelest* täna otsata igav, ning viimaks 
kõndisid nad üle põldude jõe ääre. — Missuguse laisa 
rahuga ta oma teed voolab, ütles Adalbert korraga.jõe vee- 
rel seisatades. — Tuim ja pikaline, nagu kõik olu meie 
maal, ei õiget elurõõmu ega jõudu! Ma kardan, neil 
suurtel karjujatel, kes vahetevahel üles tõusevad, on, 
kui küll mitte kõiges, ometi mõnes tükis õigus: mõnigi 
asi meie maal peaks teisiti olema. Ja seesama jõgi! 
Kui ma noorem olin, rändasin kord ta allikäid“otsima. 
Aga kas ma ühe nimetamisväärilise kose eh - 
juures leidsin? Kusagilt soo sülest ta ju tuleb, ja 
ühtviisi tasa nirisedes, vahel harva mõne kivi ehk mada- 
lama koha üle ära kohkudes ja vähe üle pää-kaela alla 
pursates, lõpetab ta tee. Kui sul luuleandi oleks, mu 
poeg, pööras ta korraga teravalt pilgates Aini poole, — siis 
võiksid sa vaikseil kuuvalgeil õhtuil mõndagi saladust 
siin laineilt kuulda saada; näituseks, et su sugurahval 
enne meie siiatulekut looma nahkadel, millega nad 
endid katsid, kuldpalistused olnud ja hobuste sabad üle 
hõbetatud, ja muid hulle jutte veel, mis nüüdsel ajal 
paar noort tohtrit rahva mälestusena esitama on haka- 
nud. Ehk sõdadest ja verest, mis tõenäolisem oleks ja 

mida viimast. iga mõistliku arvamise järele vahest ojana 
jõkke võis voolata. Ja kõige viimaks — kuis su sugu- 
rahvas siin kaldaäärsetel nurmedel vististi mõndagi korda 
meie keppide all on äganud. Ja minu sugurahvas oskas 
seda toime panna, seda peab neile vaenlanegi jätma, 
hahaha! Noh, ära karda, ütles ta vaigistavalt edasi, sest 
noormees, kellele vend Peedi nõudmised meele tulid, oli 
ta-pilkamise all ära kahvatanud, — sinu kukile ju enam 
ühegi kupja kepp tantsima ei tule. Kui ma veel mõne 
aasta elan, siis loodan su nii kaugele nihutada, et sa 
kui õpetatud mees päätööga võid leiba saada. Ja esiva- 
nemate õhkamiste kaja ei pruugi sul ka kuulatama hakata : 
mis on olnud, ei tee keegi enam sündimatuks ega orja 
keegi enam vabaks. Las' nad orjata! Aga pühapäeva- 
laps võiksid sa olla ja vetepõue näha osata, sest sääl ole- 
vat varandused varjul, mida mina sulle päranduseks ei 
saa jätta, mu parunliku sugukonna pärast mitte. 

Imestanult yaatas Ain "rääkija otsa. — Varandu- 
sed? küsis ta. 

— Muidugi. Säält vana talueide armust, kelle nii 
suitsune ja eluväsinud onnike lagunud aia tagant vahib, 
tean seda. Esiti ei tahtnud ta suud kunagi lahti teha, aga 
kui ma kalli õemehe eeskujul paar korda õige ägedalt 
ratsakantsikut olin viristanud, teadsin ma varsti, et 
surnuaia kohal jõe põhjas vana vettinud kirikutorn puh- 
kavat, mis ühe sõja ajal, mil kirik ära põletatud, — vana- 
eit ei teadnud, kas esimest või teist korda, — jõkke oli 
langenud ja seisma jäänud. Sa tead ometi, et see Pärnu 
linn, kus meie elame ja igal selgel õhtul taeva poole 
vahime, uus on ja vana, õige linn sääl teispool on 
seisnud, kus lollid talupojad nüüd naireid ja kartuleid 
kasvatavad .., 

— Vana kirikuvare surnuaia vastu on veel nähtav, 
tähendas Ain. 

— Õige, rääkis onu Adalbert. Ja selsämal ärava- 
junud tornil on, pajatas ta edasi, oma tähendus ja võim, 

nagu igal salasel asjal. Kes nimelt suvise pööripäeva koidu- 
tõusul ta kohta jõuab ja teda peegelselges vees näha saab, 
pidavat ausaks, õnnelikuks ja rikkaks saama ilma et tal, 
nagu mu kahetsemisväärilisel õemehel, vaja oleks hommi- 
kust õhtuni piitsaga tuimade talupoegade kannul käia. Seni- 
ajani aga ei olevat veel kellelgi korda läinud seda ime- 
tegevat torni näha, ja sellepärast õpetas eideke mulle teise 
kunsti veel. Pääle seda toovat) ühe sügisese tähtpäeva 
südaööl, ma ei tea kas Andrese- või Nigulapäeval, altilma 
kapitalistid oma kullavaranduse kirikaia nurga varju 
suure tule ääre lugeda ja kuivatada; ning päratu ilus 
olevat näha, kui nad pikkade raudoradega kuldpenningeid 
sorivad ja kõlistavad. Veel ilusam aga olevat neid oma 
töö juures ehmatada, mille pääle nad põgenema pistvat ja 
varanduse rutuga maha unustavat. Seda olevat mu eideke 
ka korra teha katsunud. .Ta kavalpää määrinud silmad 
tahmaga veel mustemaks kui siis, mil mu ratsakantsik 
ta rääkima õpetas, ja tõmmanud mustadest nahkadest 
kasuka pahupidi selga. Aga enne kui ta ligi saanud, 
hakanud karja-Muri, kes ootamata ligi jooksnud, haukuma 
ja silmapilgul kadunud kuld ja kulla hoidjad, ja tähen- 
datud kohal pole olnud muud leida kui hunnik kolletanud 
lehti, Noh, ehk on sinul ükskord parem õnn, lõpetas onu 
jutu ja pühkis rätikuga otsaesist. — Puh, kui soe! Ah 
õnneks on siin üks kand, mille pääl puhata võib; ning 
ettevaatlikult kummardas ta istuma. 

— Siin on halb puhata, onu, arvas Ain. — Mõis ei ole 
enam kaugel, kas poleks parem edasi minna? 

— Nii, kostis vana naljahammas, ja sirutas jalad 
välja. — Mina ei või just kaevata, ning Helene vana ühe- 
silmaga neitsit Kristiinet saan ma veel vara küll näha 
— muu neitsisüda mulle ometi enam vastu ei tuksu. 
Aga sinuga näib teine lugu olevat. Kas ehk vast väikese 
kena mudilase Olga pääle ju mõtled? ütles Adalbert nok- 
kides ja vaatas naerdes kasupoja pääle. Kuid vähe varane 
näib see olevat! 

— Aga, onu, kaitses noormees peaaegu põlglikult 
vastu. Olga ja mina? 

— Kas ta vast sulle ei kõlba? küsis onu korraga tõsi- 
seks minnes teravalt. Minu arvates võib igaüks Olga- 
sarnase neiu eest õnne tänada. Ma ütlen sulle, poiss, 
kes veel noor oled: selle kena lapse pärast võiks terve 
parunlik sugukond mässule kihutuda. See tütarlaps 
oma neitsilik-tõsise, aga siiski lahke, armsa oleku ja 
hää ohvrivalmi südamega on tuhat korda enam väärt, 
kui näituseks mu ilus õetütar. Hildet nähes tulevad 
mulle ikka muinasjutulised näkineind meele. —Välispidi 
on ta kas või veel nõiduslikum ilus, aga südame poolest 
vast. ehk mitte sugugi parem, kui need heitlikud vesikena- 
dused, kellel luuletajate jutu järele muud ametit ei olevat, 
kui aimamata inimeste poegi uputada. Ma ei tea, kust 
tasane Helene niisuguse tütre on võtnud, lisas ta pool- 
valjult nagu iseenesele kõneldes juure. Kui see korra 
suure maailma sekka saab, hei, seda tantsu, mis ma Adal- 
berdile siis sooviksin! Edev ja uhke on tüdruk muidugi 
juba ... 

Ta tõusis üles, ning käsi selja pääle kepi ümber kokku 
heites sammus ta mõisa poole. Mõnesaja sammu pärast 
aga pööris ta järsku ümber ja ütles niisuguse tõsidusega, 
mis harva ta näol ruumi leidis: — Kas sa tahad hää nõu 
vastu võtta, mu poeg? Jah? Siis kuule: Ära lase iialgi 
naisterahva: silmi oma südame rahu rikkuda — nad on 
ometi kõik petised, olgu nad mustad, pruunid ehk taeva- 
karva. Usu mu sõna, Anton! Ja kiirelt pööris ta ümber 
ja kõndis edasi. Ainile aga ei olnud onu avaldus võõras- 
tav ega läinud kaugemale kui kõrvast sisse, teisest välja. 
Hilde oli talle ammugi jutustanud, et onu esimene ja 
ainus armuke Saksamaal parem kehvale, aga korralikule 
professorile oli läinud, kui rikka, aga priiskava Liivi paru- 
niga võõrale maale tulla. Ning see sündmus oli mehe 
meele eluajaks mõruks teinud. 


s 


Kui ju lehekuu on käes, 
Õilmeid loomas puu ja taim, 
Tärkab kevadises väes 
Puhkema ka armu aim, — 


— Viis kuuetkümmend, kuus kuuetkümmend — 
vaata, armas laps, üks loetu jooksis tagasi lugematute 
sekka — Seitse viietkümmend — ei, ah nüüd eksisin 
jälle loolt ära! Pai laps, loe sina, kõlas Sauga mõisa 
proua lahke hääl korratüdrukule, kelle abil ta maksu- 
lambaid vastu võttis. Ta näis juba õige väsinud, 
sest hommikust saadik oli ta platsis talupoegade kevadist 
maksu vastu võtmas. Hommikust päeva olid viljakotid, 
- loomade kütked jne, mida igal talul suuruse järele kohus 
oli üks ehk enam maksuks tuua, lugemise korral olnud, 
pääle selle tulid lambad ette. Nagu näis, olid aga elavad 
loomad märksa raskemad lugeda kui elutud asjad, ja väsi- 
nud proua eksis lugemisel, nagu see tal tihti sündis. 
Aga ehk küll tüdruk lugemise korra oma kätte sai, ei 
jäänud ta ise sellegipärast rahule, vaid arvas hoolsalt kaasa, 
kuni kõik korras oli ja lambad karjamehe hoole alla said. 
Siis käis ta kuumast päikesepaistest hoolimata kõik kel- 
drid, aidad ja talituse-ruumid jälle kord läbi, nagu ta 
seda iga päev oli tegema harjunud, enne kui ta aega sai 
mäele minna. Söögisaalis kattis toaneitsi juba kohvi- 
lauda, ja puhkeks istus hoolas perenaine sohvale. Pääle 
ühe olid kõik saali aknad lahti, ja mahe kevadine õhk 
voolas sisse, aiast magusat õilmete lõhna kaasa tuues. 
Ainsa kinnise akna all istus Hilde, peenike tikitöö 
näppude vahel. 

— Hilde, armas laps, ütles proua, pane töö käest ja 
tule istu kohvilaua ääre. Sa tead, papa armastab, et meie 
laua juures valmis oleksime, kui ta tuleb. Kas onu Adal- 
bert täna ei lubanud tulla? Ma ei saa aru, kus ta nii 
kaua viibib? 

— Vast on ta uusi raamatuid saanud, siis võime 
meie ikka asjata oodata, kostis tütar üles tõustes. Sääl 
astus teener tuppa. — Parunihärra linnast, ütles ta tea- 
tades, ja — see teine, lisas ta ümisedes juure. 

— Kes? küsis preili valjult. 

— Parunihärra, oli kiusakas vastus. 

— Ja kes veel? 

— da noorhärra, pidi mees viimaks ometi vastama. 
Eht eesti moodi pidas ta oma soost palju vähem lugu 
ja tegi võõraid nimetades ikka vahet, hoolimata sellest, 
et preili Hilde sellega iial rahul polnud. Ka täna ei oleks 
* manitsus tulemata jäänud, aga juba astusid külalised 
tuppa. Kaht naisterahvast üksi toas leides, astus Ain 
kerge südamega 'kasuisa järel. Mõisahärra ligiolemisel 
hoidis ta ikka aralt tagasi, sest ühes tükis vähemalt oli 
härra von Habermann oma toapoistega ühes nõus, et ta 
ikka veel polnud harjunud naisevenna kasvandikku oma 
seisuse vääriliseks arvama ning alles aasta eest veel toa- 
poisile, kes lauda kattes võõraste jaoks kaks taldrikut 
rohkem lauale tõi, oli mööda minnes ütelnud: — Näe 
m—maita, kellele minu laua ääre tool paigutatakse . . . 

Lahkelt tuli proua vennale vastu, ning oma teades 
päris nägemata pistis Hilde mõneks silmapilguks peeni- 
kesed sõrmed Aini pihku. Kuid onu Adalberdil oli terav 
silm, mida keegi ei petnud ... 

Varsti pääle külalisi astus ka majahärra tuppa ning 
istus lõbusat juttu vestes kohvilauda. Igaüks rääkis oma 
töökorrast: majahärra põllutööst, proua praegu vastuvõetud 
maksudest ning onu Adalbert kirjeldas täis vaimustust 
üht hilja aja eest ülesleitud tähte, ning püüdis, hoolimata 
õe eri jutu tegemisest suure tõsidusega selgusele saada, 

kas tähepäälsete kupjade — ilma nende mõisahärrade pare- 
mate käteta ei võivat ju tähtigi olla — malgad toomingased, 
pihlakased või koguni sarapuised olevat ja missugused küll 
kõige kasulikumad oleksid tarvitada ja kõige kauemini mur- 
dumisele vastu peaksid. Paha meelega lükkas õemees tühja 
tassi eemale ja kargas püsti. — Sina oled kas kõige ruma- 
lam või kõige pilkajam inimene maa pääl, ütles ta äkili- 
selt, ja ma ei tea, mispärast ma siin kauem su narrijut- 
tusid pean päält kuulama. 

— Aga, kallis õemees, kostis Adalbert veel suurema 
tõsidusega, ja tõusis ka püsti, kes räägib pilkamisest? 
Uurimine on ju õpetlase kohus, just nagu sõnniku korja- 
mine, ära pane pahaks, põllumehe oma. Sa näed, et meil 
kahel kunagi põhjust pole vihaseks saada, lisas ta ilm- 
süütul näol õemehele kätt vastu sirutades juure. 

Uurivalt vaatas Habermann tükk aega naisevenna 
otsa, siis ütles ta: — Sinust saagu mõni teine aru, minule 
on su jutud liig keerulised, pööris ümber ja läks Adal- 
 berdi tähelepanemata välja. 

— Armas Adalbert! algas proua paluval häälel... 

— Armas Helene, küsis vend ruttu kaastundlikult, 
kuis nüüd su tervisega lugu on? Kui ma ei eksi, olid 
su käed talvel külma pärast lõhkenud. Sa peaksid ette- 
vaatlikum olema ja kindaid vähemalt taskus kandma, 
kuigi sa neid kätte ei tõmba... 

Taskurätikut naervate huulte pääle surudes, astus 
- Hilde akna alla. — Ega teie veel mu ilusat musta hobuse- 
paari ole näinud, kelle vennad Peterburist saatsid ? 
ütles ta järeletulnud Ainile. Kui te tahate, võite kaasa 
tulla, ma sõidan iga päev kohviks välja. Ah, sääl nad 
ongi juba, hüüdis ta aknast vaadates, millest ettesõitva 
tõllakese mürin tuppa kuulus. 

— Onu Adalbert, kas sa kaasa tuled? 

— Minu vanu konte ei võta enam ükski elukinni- 
tuseselts oma kaitse alla, mispärast su kutse tagasi lük- 

kan. Aga katsu, et sa selle noormehe tervelt tagasi tood, 
ihu kui hinge poolest, kas kuuled! kostis onu teravalt. 

Kas meie Ain õnnelik oli, kui ta tund aega hiljem 
läikivas väikeses tõllas, mida kaks tulist musta hobust 
nagu lennul edasi viisid, ja mille taga hiilgavates 
mundrites teener ja kutsar teenriteastmel seisid, ime- 
ilusa neiu kõrval mööda siledat maanteed jalutama sõitis, 
mida teised temasugused, kellel õnne polnud saksa kasu- 
isade kasvatust saada, palehigis olid sillutanud? Ta 
röömsast näost ja naervaist silmist võis seda arvata, ja 
ime ei oleks see olnud, ja ometi — püüdis üks inetu 
tundmus ta õnne ja rahu riisuda, ja see oli pahameel ja 
häbi, et need orjad tee kõrval väljadel sõnnikukoormate 
taga teda oma vennaks ja sugulaseks võisid nimetada ja 
nii möödamüristava tuttava vankri poole vaatasid, nagu 
tahaksid nad ütelda: Tere õhtut kah, Ain, kas su kon- 
did vast ära [ei roidu alati pehmel padjal istudes? Ja 
kui see veel üksi oleks olnud! Aga palju halvemat juba 
oli ta kuulda saanud, pilkamist ja naeru, kui ta, mis sa-- 
gedasti juhtus, mõisa preili seltsis jalutamas käies mee- 
lega endiste tuttavate tervitust ega lahket hüüdu tähele 
ei pannud. Omast meelest arvas ta enesel sula õiguse 
olevat. Mis oleks näituseks uhke Hilde ütelnud, kui ta 
igale teel vastutulevale räpasele talupoisile kätt oleks pak- 
kunud ja juttu vestma hakanud. Talupoiste meelest ei 
olnud see aga mitte õige, ja mõnigi kord olid tähelepa- 
nemata jäetud tervitaja käed kõrge suguvenna selja taga 
rusikasse läinud ja mõnigi jäme vande- ja sõimusõna oli 
järel helisenud, et ilus Hilde ärritatult ja kohkudes käed 
kõrvade ette heitis. Hakatuses oli vahel noormehel kahju 


"olnud oma uhkusest, aegamööda aga liks ta ikka 


| kõvemaks, ning täieline sugurahva põlgamine asus ta 


südamesse, mida õiglane Peet viimati koguni nõutult 
märkama hakkas. Kuid seda, et Ain ka teda ennast 


- pelgas ja millegi hinna eest linna uulitsal lihtsa talumehe 

kõrval ei oleks kõndinud ja maalgi juba vastu meelt ta 
seltsi jäi, ei tahtnud ega suutnud ta uskuda. Selgesti 
meeles olid tal alles Aini pisarad, mida ta Ennosaarelt 
ja maalt lahkudes venna kaelas nii rohkesti oli valanud, 
ja kõikumata truuks soojas armastuses oli ta oma süda 
juba vara vanemate majast viidud poolvenna vastu 
jäänud. 

Sarnasel seisukorral põrkasid Peedi soojad tunded |) 
isamaa ja sugurahva vastu venna saksastatud süda- 
melt ikka tagasi. Nagu tuttav, ei teadnud Aini hing 
ühestki tundest, mis teda sugurahva vastu oleks kohus- 
tanud, seda selgemalt ja lõkendavamalt aga täitis üks 
teistmoodi soov ta meeli, mida ta omaks pühamaks ja 
kallimaks saladuseks pidas, millele ta kõik nooruse oleks 
annud, kui ta Ennosaare Aini asemel mõni väike — parun 
oleks võinud olla . . . 

— Kuilusasti päike sääl metsatuka taga looja läheb, 
Anton, ütles Hilde prantsuse keeli, mille ka Ain aastate 
jooksul selgeks oli õppinud. Paraku, kahju on sest pildist 
nii bulgaks ajaks lahkuda. Ja siiski ei jõua ma õnnele 
vastu panna pea Saksamaa looduse ilu näha, mille 
kõrval onu Adalbert meie maa nagu kerjaja ehitud 
printsi kõrval ütleb olevat. — Saksamaa? küsis Ain eh- 
matusest hinge tagasi hoides. Kas sina sinna lähed? 
— kui noored inimesed olid isekeskis, tallises »sina“ nende 
vahel —. 

— Jah, kostis Hilde üksisilmi td vaadates 
ja kindla käega hobuste sõidukiirust vähendades. Tädi 
Maria reisib Karlsbadi tervisevett pruukima, ja mina lähen 
ligi. Vast ebk võtan ka Olga kaasa. Neitsi peab mul 
olema, ja Olga oskab juba väga hästi mind riidesse panna 
ja kammida. — Saksamaale, nii kaugele! kordas Ain. — Kui 
kauaks? küsis ta siis järsku. 

— Terveks suveks, ja kõige parema meelega ei tuleks 
ma iial enam tagasi, lisas neiu ülemeelselt naerdes juure. 

— Hilde, oh . . . kas sul siis midagi siin ei ole, — 

midagi, millest sul — kahju oleks? küsis noormees vägisi 
haledust maha surudes ja häält kindlaks tehes. 

— Just suuremat ma ei tea, kostis tüdruk aeglaselt, 
nagu mõtleks. ta järele. Vast ehk mu hobused ja valge- 
kõrvaline linnukoer ... Aga kui kaugele meie juba 
oleme sõitnud! Mamma hakkab muretsema, kui liig hiljaks 
jääme. Ja osavalt pööris ta tõlla ümber ja kihutas kodu 
poole, et maantee kivid rataste all tuld lõid ja teenritel 
kitsal tagumisel istmel tööd oli endid mahakukkumise 
eest hoida: Mürisedes sõitis tõld üle silla ja peatas mõisa 
trepi ees. Nagu välk hüppas ilus neid vankrilt ja kergelt 
piitsavarrega kurba ja sõnalausumatut Aini puudutades 
tähendas ta naerdes: Sina näed ju lahtisi silmi und. 
Kas onu Adalbert öösiks siia jääb? 

— Jah. 

— See on hää. Siis lasen homme laua ja toolid 
kaasikusse viia, mul on imeilus raamat tagavaraks, mida 
seltsis lugeda võime. Ja rõõmsalt ja kergejalgselt nagu 
laps jooksis ta trepist üles. 

Varakult istus Ain teisel hommikul kaasiku all valge 
linaga kaetud laua ääres ja soris raamatuid, mis ta ees 
olid, ilma et ta ühegi lause tähendusest aru oleks saanud. 
Pehme kevadetuul kahistas noorte kaskede lehkavais lehis, 
linnud lõõritasid puude ladvus ja all kalda äärel loksusid 
jõe tasased lained ja kaisutasid kaldal kasvavate leppade 
sügavalt vette ulatavaid oksi. Ning teispool kaasikut 
kägisesid puuvankrid maanteel ja väljadel kajasid kupjade 
ja kiltrite valjult käskivad ja taplevad hääled. Aini kõrvu 
aga ei leidnud kumbki teed, ei lahke lindude laul ega 
kare inimeste hääl. Eile õhtust saadik keerlesid ta mõtted 
üheainsa valusa teadmise ümber, ja see oli: Hilde 
läheb ära kauaks ajaks, ja ei igatsegi enam tagasi tulla! 
Aga mis puutus see sündmus Ennosaare Ainisse? Kas 
ta ei teadnud, et ta halvakspeetud orjarahva laps oli, keda 
veider Adalbert ainult uhke õemehe kiuste oma hoole alla 
oli võtnud. Pärast küll oli kasuisa pool lugu muutunud, 

sest et ta sõnakuulelikku ja usinat poissi aegamööda 
tõsiselt armastama hakkas ja teda kõrgemasse seisusse 
tõsta tahtis. Aga mõisahärra oli temale enne kui pärast 
ometi põlgust näidanud ja teda ainult oma tasase abi- 
kaasa pärast oma toas ja lauas sallinud. Kuis tohtis ta 
oma silmad sellesama uhke härra ainsa tütre poole tõsta ? 
Imelik lugu, mis aga imelikkude vaheseinte tähtsusest 
lugupidamatul noorusel võimatu pole! 

Mis ta seniajani kui oma pühamat saladust põue 
põhjas oli varjanud ja vaevalt iseeneselegi ilmutada julge- 
nud, nüüd seisis see selgeste ta silmade ees: ta armastas 
Hildet, aaterikka nooruse kogu jõu ja võimuga, ja vististi 
juba sestsaadik, mil ta poisikesena ema vaese korteri 
aknast oli vahtinud ja — ilusat last rohtaia teedel män- 
gimas näinud. Aga kas Hilde ka teda armastas? Lahke 
ju oli ta enamasti olnud, ja kui ta ka vahel ainsa mõisa- 
tütre kõrkuses temale meele tuletas, et ta paljalt Ennosaare 
Ain olevat ja kohkunud poissi oma silmist oli käskinud 
kasida, siis olid need alanduse ajad ikka jälle mööda läinud, 
ja ometi alale jäänud nende sõpruskond, milles Olga kol- 
mandana ei puudunud. 

Iseäranis “väike hääsüdamline Olga oli sagedasti 
- nende vahel lepitaja-ametit pidanud, jõudu mööda Hilde 
paha tuju kaotanud ja Aini trööstinud: ,Ole rahul, Enno- 
saare Ain on päris ilus nimi. Kui papa väike olnud, siis 
elanud ta niisamasuguses talumajas kui sinagi, ja kui 
me kahekesi oleme, siis räägib ta minuga ikka veel 
eesti keelt. Aga mamma kuuldes me seda ei tohi, mam- 
ma on linnas kasvanud ega salli talupoegi.“ Paraku, 
palju tänu ta oma lahkuse eest ei saanud, sest Aini mõt- 
tes ei olnud ju Hilde kõrval kellelgi teisel ruumi. Ja nüüd 
läks Hilde hulgaks ajaks ära, ja teadmata oli, kas ta veel 
iial tagasi tuleb. i 

Täis = meeleheidet = toetas noormees  käevarred 
lauale ja peitis näo sõrmede vahele. Nii seisis ta 
kaua ega märganud, et mõisa poolt kaks noort neidu 

aeglasel käigul üle silla tulid ja kaasiku alla astusid, 
mõisniku tütar Hildegard ja junkru laps Olga. Hilde oli 
pidanud, mis ta lapselt ju tõotanud: ta oli imeilusaks, 
saleda keha ja uhke käiguga neiuks sirgunud. Väikesem 
ja noorem junkru Olga langes ta kõrval täiesti varju, ehk 
tal küll rõõsem kui rõõsk näoke pääs oli ja rõõömsamad 
pruunid silmad ülilahkelt maailma vaatasid. .Päälegi 
kõndis ta ka meelega enam preili taga kui kõrval, sest 
piigakesel oli juba teada, et ta toaneitsina Hildega 
pidi minema, ja pääle selle oli ta tark küll mõist- 
ma, et lihtne junkru tütar edaspidises elus palju kõrge- 
mast seisusest noorpõlve seltsilisega ometi sammu ei 
jõua pidada. 

Pehmel murupinnal edasi astudes olid nad laua juure 
jõudnud, ilma et Ain neid oleks kuulnud. Oh häbi, nii 
ilusal hommikul suikuda! hüüdis Hilde kõlaval häälel, 
kuna ta hooletult teispoole lauda istus. 

Ain kargas kohkunult püsti ja vahtis kahvatanmd näol 
rääkija otsa. 

— Ain — Anton, kilkas Olga ehmatanult. Taevake, 
mis nägu sul pääs on, kas sa haige oled? 

— Rumal küsimus, näeris Hilde muretult. Eks sa 
isegi või näha, et ta igatsusest meie järele enda nii lubja- 
karvaliseks on kurtnud. Kui sa teaksid, kui inetuks 
see su teeb, Anton! lisas ta nokkivalt juure. 

Nagu vastuseks selle pääle läks noormees näost 
kuni valgete juusteni punaseks. 

— Vaata Olga, kuis haigeid terveks arstitakse, nae- 
ris Hilde uuesti. 

— Nüüd paneme ta ruttu lugema, enne kui ta jälle 
kahvatab. Näe, see roheline raamat, mis su ees, seda 
tahame lugeda. 

Sõna lausumata võttis Ain raamatu ja lõi lahti. 

— Aga miks su käed värisevad — ja nii jääkülmad 
on? tähendas tähelepanelik Olga umbusklikult. Midagi 
viga on sul ometi. 

Vastuse asemel lükati ta - kaastundlik käsi hooli- 
matult tagasi, ja pisut kõikuval häälel algas Ain lugemist. 

Millest loeti ja mille üle Hilde elavalt ja Ain pool- 
vägisi kõnelesid, sellest ei oleks Olgakene hiljemini tõesti 
mitte aru teadnud anda, ja mitte üksi sellepärast, et talle 
vähem õpetust osaks oli saanud kui teistele. Et Hilde 
teda täna tähele ei pannud, selle üle ta ei imetlenud; 
oli ta ju ammugi oma tulevase käskijanna tujudega harju- 
nud. Aga et Ain, kes ometi samast ehk koguni veel 
lihtsamast seisusest oli kui tema, ta kaastundmuse nii 
karedal kombel tagasi oli lükanud ja mitte kordagi teda 
jutu sekka ei tõmmanud, see haavas ometi muidu küll 
alandliku neiu kuueteistkümne-aastast enesetunnet. Ning 
viimaks läks ta meel nii härdaks, et pisarad vägisi silma 
tikkusid. Aga neid ei tohtinud ta teistele näidata. Hilde 
oleks pilkama hakanud ja Ain nii -ligipääsemata võõralt ta 
pääle vaadanud, nagu ta viimasel ajal mitu korda juba oli 
teinud. Ta tõusis järsku laua äärest ja astus eemale 
puude varju. 4 

— Olga, kas sa koju lähed? * hüüdis Hilde sedamaid. 
Too siis mu kindad ära, ma unustasin nad oma tuppa lauale. 

Tagasi vaatamata jooksis piiga kaasikust välja ja 
läks üle silla. Teispool jõge puistiku varjus istus ta 
ühe õitseva põõsa taha ja — nuttis. .Kindaid võis 
Hilde oodata. 

Veel paar lauset luges Ain, siis pani Hilde käe raa- 
matu pääle, mille läbi ta- noormeest sundis silmi üles 
tõstma. Uurivalt vaatas ilus neiu vähe aega ta otsa, 
siis küsis ta koguni vagusal toonil: — Miks sa enne nii 
kahvatanud olid? Et sa haige polnud, nagu Olga arvas, 
teadsin ma kohe. 

Punastades ja nõutult vahtis noormees oma ette. 

— Miks sa ei ütle? päris neiu. 

— Sa võid veel küsida! Nii ütlemata kauaks lähed 
sa ära, ja ei tea kas iial tagasi tuled... purskus 
poisi huultelt. 

Ah, sellepärast, naeris ülemeelne tüdruk. Mis sinul 
sest on? Sina istud onu Adalberdiga ööd läbi pikksilmade 
ees "ja vaatled taeva tähti, mis sinul maapäälsetest ini- 
mestest lugu on. Või tahaksid sa taevaste tähtede ase- 
mel vahel — mind näha? ütles ta nõiduslik-maheda nae- 
ratusega Aini silmi vaadates. 

See oli liig. — Oh Hilde, kui ma su jalgade ees 
surra võiksin, hüüdis Ain korraga põlvili langedes ja 
tormiselt neiu käsi suudeldes. 4 

Kohkudes kiskus neiu käed lahti ja kargas püsti. 
— Kas sa meeletu oled pääst? Kui keegi su tegu oleks 
näinud! Tõuse üles ja istu mõistliku inimese kombel 
toolile! noomis ta valjult. 

Häbipuna näos, täitis Ain käsu, mille pääle Hilde ise 
ka istet võttis. i 

— Minaei taha sugugi surra, elu on nii imeilus, lau- 
sus ta tüki aja pärast vagusamalt. 

— Mis sinul himu elust ära ajab? 

— Ega ma seda ju ütelda tohi, kostis Ain trotsides. 

— Rääkimist ei keela ma sulle, seletas Hilde nii- 
sugust nägu tehes, nagu ema oma pahurat last noomi- 
des teeb. Kuid rumalaid tempusid ei pea sa tegema! 

— Maei suuda aga targem olla! Ma ei jõua tun- 
deid varjata, mis kangemad on kui ma ise. Ma ei või 
— ilma sinuta elada! Sa oled mu silmade valgus, mu 
südame rõõm, kallim kui mu elu. Ma ei jõua kannatada 
kui sa mind mu armastuse pärast pilkad ... ja täis.meele- 
heidet lõi noormees käed silmade ette, kuna ta rind vägisi 
tagasihoitud valust tormiselt tõusis ja vajus. 

— Anton, kõlas lõpmata mahedalt ta kõrvu. Kes 
ütleb, et ma sind su armastuse pärast pilkan? 

Sedamaid langesid käed, ja õndsad silmad vaatasid 
ilusa neiu otsa — Sa armastad mind! hõiskas Ain ja 
tahtis uuesti põlvili heita. 

— Vait, keelis tütarlaps ruttu: jää paigale! — Eks 
sa tea, kuis su rahvas ütleb: väljal silmad, metsal 

kõrvad, kui keegi meie juttu kuuleks! Salaja pead sa 
hoidma, mis ma sulle ütlen .. . ma . . . armastan sind 
ju ka — aga kas ma siis sellepärast koguni ei tohi kodunt 
ära minna? Ja sügisel tulen ma ju tagasi. 

— Aga kui keegi sind sääl oma pruudiks teeb? 
kogeles Ain, sa oled ju nii taevalikilus. 

— Ja mis siis? küsis neiu kelmilt. 

— Siis ei tule mul ometi üht rõõmsalt tundi enam 
elus, kõneles Ain kurvalt. — Ja ma lootsin ikka, et sa 
— niikaua ootad, kuni ma õppimise lõpetan ja kusagil 
koha saan. — Sa oled ju nii noor veel, kaheksateist- 
kümneaastane alles . . , 

— Ja sina üheksateiskümne... Ootamisest ei saaks 
mul puudu olla, sõnas Hilde järele mõteldes. 

— Tulest ja veest tahaksin ma su eest läbi minna, 
kätel sind kanda ja nii väga armastada, kui keegi 
teine maailmas ei jõuaks, tõotas noormees lapselikul 
õhinal. i 

— Ja küll sa sõna peaksid, arvas Hilde usklikult, 
— aga... 

— Sa kardad, et ma — vaene olen. Onu Adalbert 
ütleb ikka, kes tark on ja suurt usinust näitab, võib kätte 
saada ka kõige kõrgemad kohad ja suuremad palgad. 
Ja sinu pärast tähan ma õppida, mis üks inimene iial 
õppida võib. 

Vähe- aega seisis Hilde mõttes, siis ütles ta kind- 
lalt: — Ma tahan oodata, Anton. Aga sina pead ka kõik 
oma jõu kokku võtma, et ükskord õige kõrge koha 
saaksid, ministriks ehk selle vääriliseks, muidu ei tohi ma 
sellest iial papale rääkida. Papat nimetades tuli neiule 
äkisti imeline kartus ja kahetsus ettevõtte pärast, aga 
— oh tühja! Eks ta kui ainus, ilus tütar igal ajal oma 
tahtmist olnud saanud. Ja vagusi lisas ta juure: — Aga 
kuni sa ükskord niikaugele saad, ei tohi saa iial kelle- 
legi sõna sest ütelda, kas kuuled? 

— Jah. Aga sina pead ka lubama, et sa iialgi 
kellegi teise pääle ei vaata, olgu ta nii rikas või ilus 
kui tahes. Mina tahan ka nii teha nagu poleks ühtegi 
teist neidu maa pääl pääle mu taevaliku, ingelilusa Hilde. 
Kas oled sellega rahul? 

— Jah, kostis meelitatud neiu, ja enne kui ta keelda 
sai, olid ta käed jällegi tormilise austaja pihus, kes 
neid üleni palavate suudlustega kattis. — Mu' õnn ula- 
tab kõrgemale, kui tähed taevas ja on hiilgavam, kui 
inglidki mõtelda mõistaksid. Oh Hilde, sa mu päike, mu 
valgus, hõiskas ta ühtelugu, kuna uhke mõisapreili nii 
liigutamatu oli, et ainult naeris. 

Kui Olga mõne aja pärast kinnastega ilmus, nägi 
ta uue kurvastusega, et tal vajagi poleks olnud rutata 
ega nii hoolega silmi pesta. Veel vähem kui enne pandi 
teda nüüd tähele... 

Õetütre rutulise reisi pärast jäi onu Adalbert ka 
öösiks veel mõisa. Õhtul hulkus Ain Hilde akende all, 
kuni neiu tule ära kustutas ja puhkama heitis. Siis läks 
ta täis õnnejoovastust üle silla, mööda jõe veert kõndima, 
ega pannud enne teed tähele, kui ta Ennosaare vära- 
vas seisis. Tigeda õuekoera haukumine äratas ta mõttest, 
ning peremees Peet tuli välja vaatama, kes nii hilja tu- 
lemas. Venda nähes kohkus ta pisut, siis hakkas ta Aini 
- käest kinni ja ütles õiglase rõõmuga: 

— Tere tulemast, vend! Või täna õhtu oled ometi 
kord isamaja vaatama tulnud. Astu aga sisse, küll vana- 
ema üles tõuseb, kui ta kuuleb, mis haruldane külaline 
ta katuse alla tulnud. Näe, toa ukse tegin mõne aasta 
eest siiapoole külge, siin on varjulisem kui vanas kohas, 
ja kõrgem on ta kah, tule aga! 

— Jääme parem õue, toas on sume ja öö imeilus, 
soe ja selge, keelis vend. — Mis sa nii hilja öösi veel 
üleval tegid? | 

— Aimasin, et sa tuled, -sellepärast ei raatsinud 
magama minna, kostis rõõmus Peet. — Aimasin ja aiman 

veelgi kõiksugu hääd ja paremat, ja vaata, otsapidi hak- 
kab juba täide minema. Et sa täna meile tulid, tähen- 
-dab vist, et sa aru saad, et ma ikka ainult sinu hääd 
olen soovinud ja sulle ilmaski santi nõu pole annud: 
Eks ole tõsi, vend? 

— Jah, kostis õnnelik Ain. 

— Ja mis ma muidu sulle ette olen rääkinud, ka 
sest saad nüüd aru, et mul õigus oli ja et see mehe 
kõige suurem au on, kui ta sellega, mis ta õppinud, ka 
oma vaesele sugurahvale kasu saadab, olgu ka vähe... 

— Ja, jah, kostis Ain, kelle vaimusilma ees ainult 
Hilde helendav kuju hõljus. 

— Tänu Jumalale, vend! Vaata, mina oma rumalas 
meeles mõtlesin juba, et parem oleks olnud, kui sa meie- 
suguseks talupoisiks oleksid jäänud kui et sa meid ära 
salgad ja uhkusega omaste pääle vaatad. Aga nüüd 
näen, et ma eksisin. Nüüd on ometi hää, et sa võõrast 
keelt ja kirja õppinud oled ja enam tead ja teha võid kui 
meiesugune ... Aga ma lobisen ka palju, 'ehk sa oleksid 
vahest süüa tahtnud? 

— Ei, ei, keelis Ain. — Aga minema pean hakkama, 
muidu pannakse mõisa uksed kinni ja ma ei saa enam 
sisse. Jumalaga! ja rutuga pakkus ta vennale kätt. 

— Noh, eks ma tule sind natuke saatma, kostis 
Peet. — Ega mul tänaõhtu niipea und silma>tule — 
häämeele pärast. 

Õekesed, hellakesed, 
Külaneiud, kullakesed, 
Lähme lusti kiikumaie . 


(Kalevipoeg). 


Kahe nädala pärast olid suvistepühad. Pereeided 
küürisid ,leivalaua“ ja muud majariistad valgeks ja küpse- 
tasid nisu- ja odrapullid valmis. Tüdrukukesed pühkisid 
õued puhtaks, ja poisid tõid kevadise püha toailu, ,,meiud“, 
. metsast koju. Lahkemalt hinge tõmmates rändasid ka 
korraline ja teomees mõisast koju. Tulid ju kaks päeva, 
mil võis puhata ja korjata uut jõudu uuele orjusele. 
Esimese püha hommikul olid kõik kaugemad teed kägi- 
sevaid puuvankreid täis, mis kirikulisi linna viisid. Lige- 
malasuv rahvas läks jala, naistel käe pääl valged sukad 
ja pühadekingad, mis alles linna väravates jalga 
pandi. Teise püha lõunaks aga mindi — kõrtsi, missugu- 
sed asutused sel ajal ainsad eestlaste lõbupaigad olid. 
Koolimajasse minemisest, kui neid mõnes paigas oli, ei 
teatud veel palju. 

Ka Sauga mõisa Jupi kõrts oli iga kolme suure püha 
teisel päeval suur kogumisepaik, kuhu tulid noored ini- 
mesed tantsima ja suvistepühal ja jaanipäeval kiikuma ja 
vanad noorte nalja vaatama. Pääle selle viitsid suvel 
heinalised, kes, et nad esmaspäeva hommikul aegsasti 
platsis oleksid, tulid pühapäeval juba kodust, pühapäeva 
õhtud mõisa kõrtsis . . . Kõrtsi taga kaasikus oli tugev 
nelja aeruga kiik ning toas viiulimees ja torupillipuhuja 
lõbusoetajaiks. Täna aga palju ei tantsitud, ainult mõned 
»nokastanud“ mehed hüppasid kaunis läbisegi, kuna nad 

jalad hästi kõrgele tõstsid ja võimalikult suure pauguga 
vastu põrandat lõid. Suurem lust oli õues. Terve rood 
eesti neidusid, kirjud kördid ja peltsid ja lumivalged laiade 
käistega särgid seljas, helmeread taaldritega kaelas ja 
pikad juuksed ümber päevatanud näo, seisis kiige ümber 
ja ootas korda, kuna neli noormeest kiigutajaametit 
pidasid ja kiige peremees raha, kiigutamise palka, sääre- 
paeltes jne. vastu võttis. Sääljuures lauldi pikad laulud, 
neiud kaasitasid ja peiud hõiskasid, lühidalt, lust oli kõige 

kõrgemal tujul. i 

Ka Ennosaare peremees oli teiste röömsate hulgas 
olnud. Aga siis oli ta mõisa teenijalt kuulnud, et Ain 
mõisas olevat, ja niikaua mõisa ümber luusinud, kuni ta 
venna kätte oli saanud. Nüüd seisid mõlemad suurest hul- 
gast pisut eemal kaasiku puude all ja ajasid juttu. Ain ei 
olnud täna enam pooltki nii hääs tujus, kui viimati õhtul: 
Hilde oli juba ära sõitnud, ning ka sellepärast oli ta nägu 
kaunis vingus, et — taluvend ta siia hulga rahva ligi oli 
vedanud. Poolvastumeelt seisis ta hiiglasuure mehe 
kõrval, kelle laiadel õlgadel olevat lihtsat ja mehist nägu 
ja armutaselgeid silmi hulga väikesem, peen, aga liig 
tundmuspehme näoga noormees päris kartis. Wanal 
Bnnosaare eidel võis õigus olla maja teist poega Enno- 
saare meeste killast välja arvata: sarnasust polnud ven- 
dade vahel põrmugi. 

See mõte võis ka küla noormeestel tulla, sest korraga 
ütles üks: — Ennäe, Ennosaare Peet oma saksiku vennaga! 
Imet, kuis see kõrknina wennagagi seltsib; praegu tuleb 
mul laul meele, mis meie talusaksa kohta õige paras oleks. 
Poisid, mis te arvate, kas laulame? 

— Laulame, kostsid poisid kooris. — Sina ütled ees, 
ja meie sõname järele. 

— Hää küll siis: 

,Kes tahab rikast naista saada, 
Toogu mõisast uhke preili, 
Suure saksa võsukene. 

See teeb toa taaldritest, 

Katuse peale kangastest, 

Harimalgad hõbedast, 

Pennid pärlista punutud, 

Räästad rätista reatud. 

Ehib toa siidiga, 

Kambrid kullakarraga, 

Talupeiu aga — päitsega, 

Kaasa vana kuuega! 

Ise aga kõnnib siidissa, 

Hõbedas ja kullassa; 

Jalas sajad siidisukad, 

Kümned kingad kirjutatud“ jne. 

Wali lauluhääl kõlas selgesti wendade kõrvu. 

— Kuule, kuis , suguvennad“ mulle vastu hõiskavad, ütles 
Ain põlgavalt. — Ja nende pärast wist nõuad sa, et ma 


oma terve tuleviku pean muutma, viimaks oma saksa . 


häätegijale selja pöörma. Et ma narr oleksin seda 
tegema! Ma ei taha ilmas enam teie sarnane olla ja 

, tänan Jumalat, kui mul enam tarvis pole neid — vasti- 
kuid talunägusid näha. 

Imestuses astus Peet ligemale. — Kes nõuab, et sa 
meie sarnane pead olema? küsis ta tõsiselt. — Südame- 
-põhjast olen ma Jumalat tänanud, et meie lahke proua 
vend sulle parema põlve on suutnud anda. Aga selle- 
juures ei oleks sa nii uhkeks ja külmsüdameliseks pidanud 
minema ja põlgama hakkama meid, keda Jumal orjusse 
ja halba põlve jätnud, kes me ometi sugulased oleme. 
See on minu rumala mõistuse järele suur süü niihästi 
Jumala kui inimeste ees. 

— Kas ma siis neid pean armastama, kes mind 
igal ajal pilkavad ja meele tuletavad: ,,Kas me ei tea, 
kes sa oled, talupoiss nagu meiegi?“ küsis Ain äkitselt. 

— Noh, andis Peet õigust, — paraku on see küll 
meie rahva jõle mood, et nad paremale järjele jõudnud 
venda pilkavad ja räägivad, nagu oleksid nad kadedad. 

Aga kui sa hakatusest juba vähem kõrk oleksid olnud, 
oleks lugu parem. Katsume järele, läheme nende sekka 
ja sõnume vastu, saab näha, kas nad järele ei jäta. 

— Ilmaski, kostis Ain vihaselt. Ja juba kõlas uus 
tugevam laul vendade kõrvu: 

Aini-härra läks lusti sõitma, 
Uhket pruuti kosima. 
Sõitis suure mõisa ette, 
Pööris mõisa pinnu ette; 
Hobu pää ajas vastu ust, 
Looga rõnga vastu räästast. 
Hüppas vankrilt apsatile, 
Saapa raua raksatile. 
Vastu tuli ilus preilike, 
Viis pein tuppa teretama: 
»Tere, härra, tere, proua, 
Tere, mu peeni* pruudike !“ 
Kelle toas laud siis kaeti, 
Tatikaid ja seeni praeti, 
Keda viimaks sööma aeti? 
Mõisa saalis laud ju kaeti, 
Enno Aini sööma aeti, 
Saaretalu kuldpojakest : 
»Söö sina, peigmees, joo sina väimees, 
Et sina pagan paksuks lä'eksid, 
Rammust saksa nägu saaksid! 
Kõhna kehva talulapsi, 
Peenipihta orjapoissi, 
Saksapreili vastu ei võta . . . hahaha . .. 

— Ja kui ma ometi mõisa kosja lähen ja ometi 
parunipreili prouaks saan, ütle, kes võib mulle seda 
keelda? pigistas ta kähiseval häälel suust. — Kas teie 
oma pilkelauludega targemate inimeste mõtteid ümber 
võite muuta? Aga teie, teid . . . muidu vagune poiss 
oli kangel ärritusel nagu arust ära — ma ütlesin juba, 
teid — ma vannun teid ära, kes oma kurja keeltega mu 

õnne vahele tungite . . . Ma ei taha teid kuulda ega 
näha, ei elades ega surres ... 


— Ain, poiss, Jumala pärast, ära tee pattu oma 
meeletu  sajatamisega! hüüdis Peet ehmatusest kah- 
vatult. Aga kes ei kuulnud, oli Ain. Tulipunane 
näost, terve kehaga värisedes, purskas ta sõnad suust 
ja tõttas siis mõisa poole nii ruttu kui jalad kandsid. 
Kordagi ei tahtnud ta enam jalga siia tuua, kui Hildet 
kodus polnud, otsustas ta poolsegaseil mõtteil. Hilde, 
tema taevalise ingelarmsa koidutähe pärast tohiti teda nii 
koledal kombel pilgata. See oli enam kui toorus, seda ei 
unustanud ta elu seeski. 


Pääd vangutades vaatas Peet tükk aega põgenejale 
järele, kuna tal vanaema sagedane sõna: , Paraku, hobuse 
suurus, aga varsa mõte,“ üle huulte libises. Taevas 
kaitsku, kui poiss päris tõepoolest nina nii kõrgele ajas, 
nagu ta praegu suurustanud! Aga Peedi juttu ta küll 
niipea enam kuulda ei võtnud, see oli selge. Kuhu jäid 
nüüd kõik ta armsamad lootused, mis tal koolitatud venna 
kohta olnud? Sügavasti õhates pööris ta kiikujate poole. 
Ehk te küll igapäev piitsa all seisate, täna oleks teil seda 
teie üleannetute, jultunud laulude eest kahe võrra tarvis, 
ümises ta iseeneses. Aga kas võib orjameelt ja kadedust 
piitsaga välja ajada? Vist ei iialgi. Oh, kes teeb kord 
meie vaimu valgeks ja silmad selgeks, et me venna armus 
ja üksteise kasunõudmises kodumaa pinnal elame ja 
kaetsemine ja põlgamine meie keskelt kaoks! 


Nii mõteldes oli Peet kõrtsi ukse ette jõudnud. 
Toast kuulus suurt kisa ja trallimist, mõisateenrid pidasid 
sääl lusti. Kõige valjemini tantsis: ja laulis kerglane kilter 
Jaagu Hints. Ta oli enese meelest õige ilusa loo välja 
mõtelnud, mida ta ühtelugu sõnus: ,Hõissa paradim, 
mina mõisamees, paradim, dim!“ Sellest alalisest laulust 
oli ta viimati nime saanud, ning noor ja vana nimetas 
teda ainult Paradimi Jaaguks. 

Ennosaare peremeest nähes tungis ta läbi rahva 
ja karjus: ,Hõissa paradim, Enno vana tuleb tantsima!“ 

— Tantsimine on noorte asi, kostis Peet nalja toonil. 
— Eks sa isegi tea, et rauga jalad seks liig rasked ja 
töntsid. Ometi katsus ta pea eemale saada, sest kerglane 
Paradim oli kuri trotsima. Neidude reas, teistest vähe 
lahus, seisid Pajusaare perenaise kasvandik Eedu ja ta no00- 
rem õde, kes ühes teises peres eluaseme oli leidnud. Eedul 
olid niisama mustad pühadekingad ja lumivalged sukad 
jalas nagu teistelgi külapiigadel. Sinine kört valgete trii- 
pude ja , käppadega“, millel punane pael ja-hõbedane kard- 
lint all ääres ei püudunud; ja väike kirju, käiksitu, piha 
järele liistik peene valge särgi pääl seljas. Ilusa kaela 
ümber rida helmeid, mille küljes aga üksainus väheldane 
kodaratetu raha kõlkus. Teine oli õe kaelas — enam polnud 
neidude vaeseksjäänud ema päranduseks jätnud. Mille poo- 
lest aga Pajusaare Eedu paljudest teistest ees ja rikkam, 
oli ta puhkeva õie sarnane kenadus ja armsus, mis üle 
kogu oleku heljus; millest aga häbelikul neiul enesel küll 
aimugi polnud, olid ta pikad pehmed kollakad juuksed, 
mis nagu teistelgi lahtiselt üle õlgade valendasid ja kau- 
gele üle peene piha ulatasid, ja ta säravad sinisilmad! 
Viimaseid kiigealune rahvas küll palju näha ei saanud ja 
külapoisid veel iseäranis mitte, sest noor neiu vaatas palju 
meelsamini jalgade ette halja muru pääle kui kellegi 
inimese silma, aga Ennosaare noor peremees oli neid 
ometi kord näha saanud, ning süda läks tõsisel mehel 
soojaks ja meel lahkeks, kui see talle meele tõusis. 

Ka täna lahkusid tal pahanduse pilved kortsus otsa- 
esiselt, kui ta vaeseid lapsi isekeskis seismas nägi. 
Ajaviitmata astus ta ligi. — Miks te, kaks, ka kiikuma ei 
lähe? küsis ta lahkelt. 

— Kas Eedu siis tulla julgeb! osatas lapselisem 
neidudest. — Mina ei tea, keda ta kardab. Viimati pean 
tagasi viima ilusad säärepaelad, mis ma ammu juba 
karjas punusin. 

— Aga sest oleks kahju! arvas Peet naeratades. 
Mis sa arvad, Eedu, kas minuga tuleksid? 

— Mina tulen ikka, kui ka Eedu veel vahtima jääb, 
kinnitas noorem õde sõnakalt. — Lähme aga! 

Kuid Eedu ei jäänud kunagi ,vahtima,“ vaid läks 
hääl meelel kaasa. i 

— Soo, nüüd toovad koguni pereisad ise lapsi kii- 
kuma, helises neile kiigelt vastu. — Aga, Ennosaare pere- 
mees, need on ju võõrad talled! 

— Olgu, naljatab Peet vastu. — Õige pereisa hoolitseb 
võõraste eest niisama, nagu oleksid ta omad. Kui aga 
see ,,kiige kannab meida, meida kahte kaseoksa, viita väi- 
kest vihalehte“, sõnas ta hääl tujul. 

Ometi oli üks kiigelaud tühi. Nagu välk hüppas 
noorem neiu pääle ja manitses teist ruttu järele tulla. 
—Nii, tüdrukud on kiige pääl, nüüd astu meil teelt ära, 
käskisid kiigutajad. 

— Nüüd tahan neid ka ise kiigutada, kostis Peet 
vagusi. — Adoni Liisu, nii oli Eedu õe nimi, — on oma 
säärepaelad mulle lubanud. Tõnise Rein, sinu käed vist 
ootavad ammugi puhkamist, anna maad! 

, x — See aga ei ole õige, on kiige seaduse vastu, 
hüüti mitmelt poolt. Siiski astus Rein tagasi, ja Peet 
hakkas kiigutama; hiiglasliku peremehega polnud poistel 
lusti tüli hakata . . . 


Päike veeris, hämarik jõudis, ja juba kuulus kii- 


gelt laulu: 
»Laske maha, me palume. 


Kui ei lase, ei palugi: 
Küllap leppa lüpsab lehmad, 
Küllap kuuske kurnab piima, 
Vaherpuu talitab vasikad.“ 

Kiik peeti kinni ja neiud lasti maha. Hästi nägi- 
salt astus Liisu ette, pani oma säärepaelad ja Eedu raha- 
tüki kiigelauale, siis tegid õed minekut. Kõrtsi ette 
jõudes ütles Peet, kes piigade kaasa oli jäänud: — Oodake 

vähe, ma toon enne õlut juua, vast teil on janu. Varsi 
oli ta vahutava õllenõuga tagasi, ning siis läksid kõik 
kolm elavalt juttu vestes "koju. Kuni Pajusaare väravani 
läks Peet saatma, sääl jättis ta punastavad piigad Juma- 
laga, rõhus Eedu kätt ja silus Liisu pääd. Siis astus ta 
rumpa ja sõitis üle jõe oma talusse. 

Nüüd pasun paisub, karik tööl: 
Au, pulmapidu pill, 
Kes aga seisab südaööl 
Nii vait kui närtsind lill? 
(Koidula.) 


Sügisene niiskus udutas õue. Päike kurtis pilvede 
taga, tuul sahises puude ladvus, ilm oli sume ja vaikne. 
Mõlemal pool mõisateed kartulipõldudel sorisid märjad ja 
räpused töölised kartuleid otsides sopast mulda, kuna 
kupjad ja aidamehed, junkrud ja opmannid ühelt põllult 
teisele käisid ja alalist hoolast tööd nõudsid. 

Pahemat kätt põllul oli ülevaatajaks junkur, vanal- 
dane mehike, kes vahel teise silma kinni pigistas ja teo- 
lisi sõna kaks kõnelda laskis. Kui härrat ligikorras pol- 
nud, ei 'keelnud ta ka inimesi põlvili kartuleid võtmast, 
muidu aga pidid nad kummargil käies tööd tegema. Täna 
ei olnud härrat veel põllul näha olnud, ehk küli juba 
lõuna möödas oli. Aga näe, säält ta tuli, juba hüppas 
hobune üle kraavi. 

— Härra tuleb, ütles junkur poolvalju, ja silmapilk 
seisid kõik oma kahel jalal. 

— Hee, junkur, hüüdis härra teraselt ümber vaa- 
dates, — kas sa neid maitu paremini ei oska taga sorida. = 
Mujal põldudel oli enam tööd tehtud kui siin. 

— Armuline härra, kostis junkur mütsi näppude vahel 
veeretades, — suurte sadude läbi on maa väga märg, 
töö ei taha nii ruttu edeneda. 

— No, seda tean ise ka. Aga ma usun, sina oled' 
mul vähe pehme siin, sa ei oska hästi keppi tarvitada. 


Sn VÕSES 


Katsu, et sa teistest maha ei jää! Ja piitsa plaksutades 
ratsutas ta tagasi. 

— Kükitage nüüd jälle maha, lubas junkur mõne 
aja pärast. — Täna ta vist enam tagasi ei tule. 

Aegamööda jõudsid kartulivõtjad tee ligemale. 
Korraga vuras üks läikiv tõld maanteed mööda edasi, 
teine, kolmas ja veel mitu. Kõik sõitsid mõisa või pöör- 
sid säält tagasi linna. 

— No, mis sääl täna ometi lahti on? ütles üks teo- 
line pääd tõstes. 

— Kus ilmanurgas sina siis elasid, et sa ei tea, et 
täna preili pulmad on? 

— Ah pulmad! — nüüd mul tuieb meele. 

— Kui ruttu preili Saksamaal peiu leidis! arvas 
üks korratüdruk. 

— Kas see ka mõni ime! Ega nad ju meie jaoks 
sääl kasva, õpetas teine. 

— Aga ilus mees oli, jutustas kolmas. — Mineval 
nädalal nägin neid seltsis ratsa sõitvat. Sest saadik ei 
olevat ta ka enam mõisas olnudki, üteldi Riiga sõitnud 
olevat. Ju ta siis juba tagasi jõudis, et täna pulmad on. 

— Heldeke, kui palju saksu kokku sõidutatakse, 
kühu need ometi kõik mahuvad! õhkas üks sõstar- 
silma piiga. 

— Ütle parem, kui meie elu sees neid saiu ja kookisid 
nähagi saaksime, mis tänaõhtu ära süüakse, kahetses teine. 

— No seda sul veel tarvis, osatas Sanglepa Tiiu. 
— Küll ma ütlen, mis kookide asemel meiesugustele küll 
hää on. Ja heleda häälega laulis vanaldane lustiline piiga: 

»Mis aga oli meie osa? 
Murumumsud meie osa. 
Maret sai maani särgitäie, 
Külapoiss sai kübaratäie, 

Mina vaene vakatäie.“ 

— Sina oma lauludega ikka, pahandas nugissilma 

Viisu Mari. 

— Kui sa parem ütelda teaksid, kuhu meie preili 
nüüd õige viiakse. 
— Ei ma seda tea, aga küll ma laulan, mis Viisu 
Marile tulemata ei jää, kostis Tiiu sõnakalt: 
»Kambri Marti, virka poissi, 
Laanearu talu äärtella, 
Sinna teeb toa turvastest, 
Mässib kokku mätastest, 
Kambri karusammaldest, 
Sinna viib Mari elama, 
Kaasa kalli kasuma, 
Vara kokku panema*. . . 


— Kas sa pead vast suu, keelis Mari punastades, 
kuna ta kõigest jõust mulla sees edasi siblis. Kui keegi 
sulle enesele ka ometi nii laulaks! 

Jälle tulid kaks tõlda linna poolt ajades. Nende 

ees kägises viletsa hobuse taga puust taluvanker, mille 
sees istusid mees ja naine, mõisa lähedalt popsipaar, 
vankri kitsuse pärast seljad vastastikku, nagu sel ajal 
Pärnu kihelkonnas sõideti. Mehe suu oli vastu hobust, 
kuna naisel prii oli tuldud teed silmitseda. Tõlda oma 
taga kuuldes tõmbas mees aegsasti vankri tee kõrva, aga, 
oh häda! Mõisa poolt tulid kaks teist vastu, kelle kutsa- 
rid eemalt juba karjusid teed lahti hoida. Hirmul hoidis 
mees veel enam kõrva, ja plauh! langesid vanker, hobune 
ja popsipaar üle järsu kalda kraavi. 
- x — Vaata, see oli õige aupakkumine, õletasid kartuli- 
võtjad põllul, kuna mõned *kraavihädalistele appi jaok- 
sid. — Saksa eest mine kas või kraavi! Näe popsirahvast, 
kel mujal ei passi sõita, kui keset mõisa saaja! Mis te 
tikkusite härraste tõldade vahele, nüüd olete märjad kui 
kassipojad ! 

— Või me õnnetust ette teadsime arvata! õhkas 
mehike ohje pihku võttes. — Jaan, mina enam vankrisse 
ei tule, ütles naine kuube veest ja mudast puistates. — 

Näe, sõidetakse ühtelugu, kes teab, kas me teist korda 
veel tervete luudega kraavist pääseme. 

| — Sul on õigus, Kadri, kostis mees kõrvatagust 
sügades. — Parem on, ma ei istu isegi enam pääle, siis 
ometi jääme ise jalule, kui ka ruunal ja vankril enam 
maanteel ruumi pole. > 

Ja teomeeste pilkavast' naerust hoolimata 'rändasid 
Jaan ja Kadri jalgsi kägiseva sõiduriista kannul kodu poole. 

Nagu eespool kuulsime oli Hilde, mõisahärra 
ainus, ilus tütar, Saksamaal peagi niisama ilusa rikka ja 
kõrget sugu pein leidnud, kui ta ise oli, ja koguni hää 
südamerahuga vastu võtnud. Ning kui kihlusesõnum 
koju jõudis, oli vana kare mõisahärra päev otsa kannatlik 
ja lahke olnud ja tõrelemise peaaegu unustanud — 
röömu pärast. Ja proua veel, see oli häämeele poolest 
päris käest ära olhud. Tihedamalt kui iial enne said 
korralised pailapsiks meelitatud, hing vanale Kristiinale 
oli ta ümber hakanud ja mitu korda suud annud. Siis 
algas noore mõrsja ootamine ja kibe ettevalmistus pul- 
maks. Vanematele arusaamatul kombel oli aga tütreke 
tagasitulemisega viivitanud ning alles mõne nädala eest 
koju jõudnud. Ja täna olid pulmad! Ou ja aed särasid 
kirjude lampide valgusel ja mõisa lahketele saalidele, mis 
muidugi toredusest hiilgasid, oli veel võimalikult. palju 
ehteid juure lisada püütud. Terved metsad roosipuid, 
lilli ja laialehelisi võõramaa kasvusid oli kokku toodud, 
mille keskel pulmaõhtul sadade küünalde valgus helkis 
ja hülgas. Kogu uhke: suguselts oli piduajaks kokku 
voolanud. . Naisterahvad kahisevais siidiülikondades istu- 
sid juttu vestes roosipuude all, kuna mehed härrastuba- 
des sigareid ja ka juba veinisid maitsesid. Teenrid jook- 
sid kullatud sokolaaditassidega ja koogikorvidega edasi- 
tagasi, kuna härra v. Habermanni enese tõllad- ka lin- 
nast veel pulmavõõraiks tõid, kes iial tähtsam ja tore- 
dam oli ametilt või seisuselt. | 

Oma kambris juba täis mõrsjaehtes seisis ilus Hilde. 

Pikk valge siidikleit peene keha ümber, roheline mirdi- 
pärg ilusais mustis siidjuukseis ning kallihinnaline pits- 
linik üle pärja ja üle kõige keha ulatades kuni pika kleidi 
palistuseni, seisis ta kaunis kui värske roos peegli ees. 
Liigutusest värisevail kätel silitas proua Helene lapse 
hõõgavat palet ja kallihinnalisi mõrsjaehteid, ning luge- 
matuid armastusesõnu sosistasid ta tasased huuled. 
Säälvahel pühkis ta pisaraid silmist: homme juba pidi 
ta ainus tütar noore abikaasaga Saksamaale tagasi pöörma. 
— Oh kui ometi lahkumist maailmas ei oleks! Kas sa mind 
sääl kaugel võõral maal meeles tahad pidada ja oma ema 
armastada, kui sa teda ka enam ei'näe? küsis proua täis 
haledust. 

— Jah, ema, kostis Hilde kindlalt. Ja siiis läks 
ta näost veel punasemaks, nagu oleks ta — valetanud. 
Tal tuli korraga meele, mis ta kevadel lehkava kaasiku 
all oli lubanud: ma tahan oodata ja sind meeles pidada... 
Kui naeruväärt! kas tal siis sugugi meele ei tulnud, et 
ta kui mõisniku tütar sarnast lubadust iial ei võinud 
anda. Ja kui lapsik oli ligemal vaatlusel kõik see lugu 
olnud, kui vähe rõõmu oleks ta sellega niihästi isale kui 
armsale emale teinud. Parem oleks olnud, kui ta tema 
jäädavalt oleks ära võinud unustada .. . 

AN õues, lehitu puistiku pimedamas nurgas, või- 
deldi sellesama mälestuse vastu. Sääl istus Ain udu- 
niiskel pingil, vahtis mõisa valgustatud akende poole ja 
— naeris, naeris. Kuid meeleheiteavaldus' oli see naer. 

Kui suvel kihlusesõnum koju jõudis ja onu Adal- 
bert, niisama rõõmsalt kui kõik teisedki, temale seda 
kuulutas, oli Ain mõtelnud, et veider kasuisa teda nar- 
rida tahab, ja oli ka naernud. Pea aga märkas ta, et ta 
eksinud oli. Ja Hilde oli ometi kaljukindlaid sõnu 
talle rääkinud! Veel lootis ta asja muuta võivat. Ta 
istus laua ääre ja kirjutas oma koidutähele pika liigutava 
kirja, milles ta midagi Hilde lubadustest sega oma tõo- 
tustest ära ei unustanud ja härdal sõnal vastust ja selgi- 

tust palus. Kes-aga iial vastust ei läkitanud, oli Hilde. 
Nädal nädala järele läks asjatus ootuses mööda. Salane 
lein ja hingevalu kolletasid noormehe näo, vajutasid sil- 
mad auku ja kurnasid keha jõu. Onu Adalbert, kes 
terava silmaga kasupoega tähele pani, küsis selle ja teise 
järele, ning kui Ain iial midagi ei tunnistanud, kutsus 
ta tohtri. — Parunihärra, teil on asjatu mure, naeris 
see suure häälega onu Adalberti kartuse üle. — Poiss 
on kaunis kõhna loomuga ja vist liia hoolega õppinud. 
Pange mõneks nädalaks raamatud ta eest kappi ja võti 
oma tasku, küll ta siis peagi priskemaks läheb. See 
sündis. Ning et noormehel nüüd mingit tööd ega aja- 
viidet polnud ja ta lausa oma kurbade mõtete võrku 
langes, oli selle sündmuse tagajärg, et ta veel enam 
ära lõppes... 

Viimaks ometi tuli Hilde koju, ja esimesel vabal 
silmapilgul tungis Ain ta jutule. Aga onul oli kevadel 
õigus olnud. Ilus neiu oli väljaspool oma isamaja suure 
maailma keskel koguni teiseks muutunud, oli kõrk ja 
külm ja oskas Aini nokkida ja piinata, et poisil, kes nagu 
uppuja õlekõrrest veel kinni pidas, viimane lootusesäde 
kustus. Ta oli seda uhkem ja liginematum, mida enam 
ta isegi tundis, et ta vaesele noormehele ülekohut tegi... 

Kui onu Adalbert pulmaks hakkas ehtima, oli Ain 
päävalu üle kaevanud ja kojujäämise luba palunud, oli 
aga sellegipärast käsu saanud kaasa tulla, ja istus nüüd 
aias raugewa looduse keskel. 

Ikka veel sõidutati võõraid mõisa laia trepi ette. 
Saalid kubisesid ehitud pidulistest. . Õpetaja ameti- 
mundris, kes noorpaari pidi laulatama, viibis ammugi 
võõraste keskel, peigmees üksi veel oli tulemata. Ärri- 
tatud sammul kõndis mõisahärra ühest külaliste salgast 
teisse, kurjustas teenritega ja manitses ühtelugu tasast 
abikaasat, et see midagi unustusse ei jätaks. ... Öö 
jõudis kätte, ülivalmid söögid kõrbesid ja sulasid köö- 
gis, võõrastel läks oodates aeg igavaks, kaugelt tellitud 

pillimehed jäid uniseks — ja ikka veel-ei ilmunud peig- 
mees. Kas ta haigeks oli jäänud või oli talle mõni muu 
äpardus juhtunud? Mõisast saadeti hobused ja käskjalad 
linna, ja viimaks, viimaks ometi oli tagasituleva tõlla 
mürin kuulda. Kärmesti nagu noormees jooksis vana- 
härra ise vastu, aga oodatud väimehe asemel oli linna 
saadetud junkur ainult ühe — kirja kaasa toonud. , M—mait 
oma teoga“, urises' pahandatud härra ja murdis kirja 
lahti. Kirjas seisis ainult paar rida, aga vana kõvanäo- 
line mees läks kahvatuks neid lugedes ja toetas raskelt 
trepisamba najale. ,,Võid hobused lahti teha“, tähendas 
ta tüki aja pärast kustunud häälel kutsarile ning pööris 
raskelt jalgu taga vedades majasse. Häbi, maailma naeru 
ja pilkamist tõi see paberitükike ta majasse, ta ainsa 
tütre pääle, ja see teadmine tegi ta lõdvaks ja jõuetuks, 
et ta vaevalt trepist üles teisele korrale jõudis minna, 
kus ta abikaasa ja tütre teadis olevat. Aga imet! kui 
ta ukse lahti tegi ja proua Helene tasase näoga nagu 
ikka, ehk küll süda sees ootushirmus värises, vastu astus, 
oli ta korraga jälle vana kare mõisahärra ja, pahu 
sõnu ilmsüütu abikaasa üle puistates, viskas ta kirja 
äkitselt lauale. 

— Loe, mis see — petis meile teatab! kähvatas ta 
hambaid kiristades. 

Vaevalt oli proua mõne sõna lugenud, siis langes 
ta nõrgalt karjatades minestanult põrandale. 

Isa appihüüdmise pääle ruttas noor mõrsja ligi ning 
surnukarvalisel näol ja tuksuvail huulil luges ta: 

— — — ,Ma palun vabandada, et ma varem juba 
Teile järgmist teatada ei saanud: Teie maa elu ja olek, 
mis kohe üle piiri sõites ju nii võõralt mulle mõjusid, 
on mu mõtted — muutnud. Ma ei saa iialgi nendega 
harjuda ning ei või sellepärast siin kasvanud neidu omale 
abikaasaks võtta. Ma olen aru saanud, et ma oma tun- 
deis preili Hildegardi vastu eksisin, ning kui õiglane 
“mees astun ma ennem tagasi kui . . .“ 

Hilde jättis lugemise pooleli ja vahtis tükk aega 
nagu nõdrameelselt kurvastava isa otsa. Siis kiskus ta 
kirja mitmeks tükiks lõhki ja läks, minestanud ema 
tähelepanemata jättes, oma kambrisse. Sääl kiskus ja 
käristas ta mõrsjapärja, liniku, kleidi, kõik korrast lõhki 
ja tallas jalge alla, ning siis istus ta pisaratu silmi ja 
kivistanud näoga laua ääre toolile. 

Kuna kohkunud toaneitsid minestanud prouat toivu- 
tasid, oli härra Habermann nii palju jõudu kogunud, et 
ta alla võis minna ootavate pulmaliste sekka. 

— Armsad sõbrad ja sugulased, kuulutas ta kindla 
häälega, meie pidul on üks — wäike eksitus juhtunud, 
peigmees on, noh — ta kirjutab, et ta rutuliste talituste 
pärast mõneks päevaks Riiga pidanud reisima. Laulatust 
me täna siis enam ei saa pühitseda, hahaha . .. . sun- 
dis ta end vägisi naerule, aga ma käsin varsti lauad 
katta, ning pärast tahame — tantsida, mille tarvis meil 
muusikandid ammu ju siin-vedelevad. 

Imestuse ja ehmatusega võeti majahärra võõrastav 
kõne vastu. S 

Prouad ja preilid avaldasid rohkel sõnal kahetsusi, 
ja härrade näod venisid märksa pikemaks. Pea keegi ei 
uskunud  rutuliste talituse põhjendust ja kelgi ei näinud 
lusti olevat ilma peigmeheta pulmi pidada. Hoolimata 
pulmaisa tõotustest hakati igast küljest kutsareid ja tõldu 
hüüdma. Kihinal-kahinal otsiti riideid, ning tasa pilga- 
tes ja isekeskis sosistades voolasid pidulised saalidest 
majaperemehega jumalaga jätma, kes hambaid kokku 
pigistades magushapul näol äraminejatel kätt raputas, 
kuna jälle jaluletõusnud proua üleval kibeda nutu all 
käsi ringutas ja kaebas ... 

Teenrite kära, sõidumürin ja hobuste hirnumine, 
mis piduliku mõisa õue täitma hakkas, äratas ka Aini 
unistusest. Ta kuulis, mis sündinud, ja oleks peaaegu 
suure häälega pulmapeo nurjamineku üle hõisanud. ,Ju- 
mal tänatud!“ libises iseeneses mõteldes ta huultelt. 

Nagu uut elu saanud kargas ta pingilt, silitas kätega 
niiskeid juukseid ja tormas läbi lahkuvate piduliste ma- 
jasse. Teise korra trepi alljuhtus Olga punaseksnutetud 
silmil ta vastu: — Oh Anton, hüüdis kurb piiga, — kas 
sa kuulsid juba? Hilde-neiu hirmus peigmees — 

Rääkijale kätega vaikimise märki andes tõttas noor- 
mees edasi. Õnneks polnud kedagi üleval toas, ja Hilde 
kambri uks oli pooleli lahti jäetud. Hilde ise Jamas nagu 
surnult põrandal, pää tooli patja rõhutud. Kartlikul sam- 
mul astus Ain üle läve tuppa, mida ta oma elu sees esi- 
mest korda nägi. Ja veel kartlikumalt tuli hüüd üle ta 
huulte: Hilde! Kui ka mitmekordne hüüdmine ei aida- 
nud, laskis ta tasa neiu kõrvale põlvili ja võttis Hilde 
külmad käed õrnalt pihku. See mõjus. Pikkamisi tõusis 
ta põlvedelt üles, ja torkavalt vaatasid ilusad, mustad 
silmad poisi otsa. — Mis sa tahad? küsis väike kahva- 
tanud suu kalgilt. — Mis sa otsid minu toas? 

A — Hilde, Jumala pärast, mis nägu sa oled? õhkas 
Ain. — Ma kuulsin sinu õnnetust ja tulin sind trööstima. 
Ära kurvasta, vist oli parem ... 

Pikkamisi - tõstis neid oma silmad üles ja vaatas 
külmade pilkudega poisi otsa. 

— Sina tahad mind trööstida? Sina, Ennosaare Ain, 
Karja-Maie poeg! Kas ehk mu isa koerapoisid ka seda 
au nõuavad, mind täna õhtu trööstima tulla? 

Nagu soolasammas põlvitas Ain omal kohal. Silmad 
läksid tal kirjuks pääs, ja vaevaga suutis ta küsida: 
»Hilde, miks sa nii räägid? Kas sa enam ei tea, et minul 
enam õigust*on kui teistel, et ma sind südame põhjast 
armastan ... 

— Ha, ha, ha, naeris ärritatud neiu, et tuba vastu 
kajas, kuna tal sääljuures vihapisarad silmist voolasid. — 
Armastad, mis on armastus? »Sina, poolhullu onu armu- 
leivasööja, sina armastad mind! Just sedasama kirjutab 
see — ta hammustas vihaselt huuled kokku — mulle ka, 

vist sa olid nii armuline ja seletasid talle seda! Mina 
aga ei armasta sind, ei iial ega ilmaski! 

— Seda oled sa juba mitu korda ütelnud, aga see 
ei ole tõsi, usutas Ain. k 

Nagu nõdrameelne vahtis Hilde ta otsa. — See»on 
aga tõsi, kordas ta lõikavalt. Ja kui sa mind rumalaks 
pääst ei taha teha oma vastumeelse talupojanäoga, siis 
mine sedamaid mu toast, mu silmade eest! 

— Hilde, ütles noormees end korraga sirgeks ajades ja 
tõsiselt vihase neiu ette astudes . . . Kui sinul ununud 
on, mis sa mulle kevadel lubasid, siis on minul see 
meeles. Ja kui sa sõna ei taha pidada, ei või ma sind 
sundida. Kuid teotust ei ole ma ära teeninud! Lapsest 
saadik oled sa mu meelest kõrge ja kallis olnud, kallim 
kui mu enese elu, lisas ta pehmelt juure. Ja sellepärast... 

— Vait, ma ei taha su seletusi. Mine silmapilk siit 
välja, või ma — sülitan su pääle, karjus Hilde, kelle 
meeleärritus ikka kõrgemale tõusis nagu kiusakal lapsel. 
Ja kui noormees kohmetult ikka veel viibis, jooksis ta 
ligi ja — sülitas tõesti. | 

See tegi Aini meele kaineks.” Värisevail kätel ja 
surnukarvalisel näol võttis ta tüki lõhkikistud mõrsja- 
linikut maast ja pühkis teotuse märgi käikselt ära. 

—Nii on õige. See teeb-selge vahe talupoisi ja 
mõisnikupreili vahele, tähendas ta iseeneselegi arusaa- 
matu rahuga. — Jää terveks, Hilde! Ma ei taha ilmaski 
enam tüliks olla. 

Trepile jõudes kuulis ta veel kord poolleplikku hüüdu: 
- »Anton, jää paigale!“ Aga ehk küll jalad sedamaid sei- 
satasid, tegi ta südame kõvaks ja astus edasi.. Pilkaval 
- Sugurahval oli õigus olnud: ,,Kõhna, kehva talupoissi 
mõisapreili vastu ei võta! 


Mürinal sõitsid viimsed võõrad üle silla. Aegamööda 
Pööris vaikus ja rahu mõisa õue tagasi. Uksed pandi 
kinni, pidusaalides kustutati küünlad ära, ainult härraste 

magamiskambris helkis veel tume lambivalgus. Udu, mis 
päev otsa õhus heljunud, vajus maha, langes poolraagunud 
puude oksi ja nõretas närtsinud ja kolletanud muru ladvus. 
Selginud taevast virvendasid lugematud tähesilmad, ja 
kuu valas kuldläiget jõe tumedate lainete pääle. Kõik 
loodus oli puhkel. 

Korraga kahises midagi jõe ääres kaasiku all, ja 
kuu uudishimulised kiired langesid läbi noorte: puude 
ühele kahvatanud, pisaratega kaetud näole. Pisaraisseisev 
noormees toetas seljaga valgekuuelise kase najale ja 
võitles esimest valusamat võitlust oma nooreas, mida nii 
mitu noort elutundmatut südant enne juba on võidelnud 
ja pärast veel võitlevad. Tal ei tulnud meele, et ta täna 
õhtu-üksi polnud, vait et ta koidutäht palju rängemalt 
oli karistatud, veel sügavamini petta saanud! Kuula! 
Kas pikkade vetteulatavate lepaoksade keskel midagi ei 
liikunud? Vast olid ilusa neiu sõnad, ,,ma armastan sind, 
ma tahan sind oodata,“ nende vahele peitu jäänud, nagu 
kaunis kevadmälestus ? 

Vaene Ennosaare Ain! Mis ilusal kevadel räägitud, 
on heitlik tuul ammugi oma teed viinud ega too karm 
sügis enam tagasi . .. 

Kui pime, kole ja õnnevaene tulevik seisis ta ees! 
Mis oli niisugune elu üldse veel väärt? Kas tuhat korda 
parem ei olnud siin — vaikses jõe põhjas magada, noorte 
kaskede varju all, mis ta ilusamaid päevi elus olid näi- 
nud ... Mida ta ootas? Üks ,hullumeelne talupoiss“ 
ilmas enam ehk vähem, kes A tähele pani. Ja kui 
meelitavalt ja vaigistavalt tasane vesi läbi kõrkjate 
libises .. . 

Jälle langes hele kuupaiste läbi puude. "Kohkunult 
põrkas noormees heleda valguse eest tagasi, kuna tal kas 
külma või oma jumalakartmatute mõtete pärast värin 
üle keha käis. 

Meele tuletades pühkis ta käega üle külma otsaesise. 
Kui ka kõik õnn otsas oli, surra ei tohtinud ta ometi 

mitte, vähemalt siin isatalu ligikonnas, kus Peedi selged 
silmad . . . Venna pääle mõteldes tõusis tal korraga 
hõõgav puna näkku. Kui Peet teaks, missuguste mõtetega 
ta siin seisnud, iial ei tohiks ta enam ta tõsistesse silma- 
desse vaadata. Ja nagu aetud tõttas ta kaasikust, üle 
silla pimeda mõisa eest mööda maanteed edasi, kus ta 
peagi öö hämarusse kadus. 

Vaadake ka meie neidu 
C Alta laua, päälta laua, 
Laua laaside vahelta: 
Ehtind kui see herneõisi, 
Valgem veel mere'vahusta, 
Kõrgem veel kui jõekõrkjas, 
Kullasem kullerkupustki. 


(Rahvalaul.) 


— Oeh! ähkis vana Ennosaare perenaine õuest tulles 
ja väsinult laua ääre istudes. — Kuis aga vanal inimesel 
päevpäevalt jõud kasinamaks läheb! Kui Ann, hää laps, 
mitte muist oma pääle ei võtaks, ei mina enam elumaja 
töö vastu saaks. Minijat oleks enam kui hädasti tarvis! 

— Tõsi, vanaema, kostis Peet, kes ühtlasi tuppa oli 
astunud ja teispool laua ääres aseme võttis. — Et sa ise 
pääle hakkasid, siis teeme asja kord eneste vahel selgeks. 
- Minijat on vaja, et perenaiste järg majast otsa ei km 
Mis sa arvad, kui me jõuluks juba pulmad teeme . 
või ei saa enam nii ruttu? 

— Küll me valmis saaksime, jõulu on veel kuus 
nädalat aega; aga kust sa siis paraja mõrsja leiad? küsis 
vanaeit korraga umbusklikult ja vaatas teravasti peremehe 
otsa. — Kellest perenaine peab saama, peab viisakas ja 
mõistlik inimene olema, osav ja töökas, ja valju südamega 
“ei tohi ta ka olla. Kus sa niisuguse tead? 

— Ohoo! hüüdis Peet naerdes. — Ega tublidest 
piigadest vallas veel puudu ole! Päälegi pole mul tarvis 
kaugelt otsida; eks sa tea, kus vanast saadik juba Enno- 
saare meeste ,teised pooled“ kasvanud — üle jõe Paju- 

saare talus! Sääl õitseb minugi jaoks neid, nii ilus ja 
armas, virk ja viisakas ja tubli, et sinagi paremat ei 
oleks suutnud kasvatada! 

— Kuidas, mis juttu sa ajad? hüüdis vanaeit nii 
kärmesti püsti tõustes, nagu poleks ta iialgi väsinud olnud. 
— Pajusaarel pole ju tütart, vaid niisama üksik poeg 
kui sina. 

— Ära usu kurjade keelte kiusu, hoiatas Peet nal- 
jaka tõsidusega. — Paar aastat juba kasvatab Pajusaare 
tädi mulle ilusat valgepäist noorikut, ning selle eest tahan 
talle linnas vana kirjamamsli juures nii ilusa ämmatanu 
tellida kui terves vallas veel pole nähtud. 

— Kas siis talulapsi enam pole, et sa. teenijaid 
tahad kosima minna, vaidles kasuema poolnutuselt vastu. 

— Pajusaare Eedu on niisama peretütar kui mina 
perepoeg, ehk tal küll enam vanemaid pole ja ta kaks 
aastat juba võõras majas tööd teeb. 

— Olgu, ära sa looda, et ma iial sinuga nõnda 

rahule jään, kostis eit kaunis sapiselt. — Va vaeseks- 
jäänud, koha päält kadunud rahva laps, kes viimaks 
minu maja ka pää päält kaotab. Ega ju käbi kännust 
kaugele lange. Noor ka veel, ei tea tööst ega talitusest; 
mis perenaine sihukesest saab? 
— See ei ole tõsi, kostis Peet kulmu kortsutades. 
— Selle jutuga teed sa selget ülekohut. Eedu vanemad 
jäivad õnnetuste läbi vaeseks; kas see ilmas tütre süü 
võib olla? Ja tööd teeb ta ehk enamgi kui mõni teine, 
kes temast kaks korda vanem. Ma ise olen Pajusaarel 
käies näinud, et ta kasuemale veel terasemini abiks on 
kui sinu kiidetud Ann... | 

— Jäta Ann laimamata, keelis perenaine järsku. 
Siis astus ta noorele mehele ligemale ja ütles meelitavalt: 
— Sa oled ikka hää laps olnud, Peet, ja mu sõna kuulda 
võtnud. Isa surmast saadik oleme nagu kaks hääd seltsi- 
meest koos tööd teinud ja maja pidanud, ja ikka oleme 
nurisemata läbi saanud. Võta nüüd ka ses tükis veel 


s 


mu nõu kuulda. Võta meie oma Ann naiseks, siis on 
kõik korras ja rahu jääb majasse. 

— Aga, kallis vanaema, Ann ju ei tahagi mind, 
kostis Peet jälle hääl tujul. — Selles meelitad sa mind 
päris ilmaaegu. 

— Kas sa siis Annega juba rääkisid ? 

— Ei, kulla eideke, see jääb Anne oma peiu hoo- 
leks. Mina olen nõuks võtnud ainult Pajusaare Eeduga 
kosjajuttu ajada, ja sa tead juba, et ma mõnes tükis 
kaunis — raske pöörda olen. 

— Paraku, teie kangete pääde pärast olen juba 
risti küll näinud, tõendas eit vihaselt. — Eks su isa 
niisama kiusakas olnud ja ise omale õnnetust kaela kis- 
kunud. Sel korral pidin järele andma, aga nüüd ei tee 
ma seda enam. Mingi hinna eest ei lase ma pankrotti- 
jäänud vanemate kehvat last õma katuse alla tuua. Ennem 
lähen ise minema. E 

— Ära luba, mis sa täita ei või, mina olen peremees 
majas, nimetas Peet vagusi. 


— No ja, see on mu tänu! kilkas eit suure häälega 


nutma hakates. — Selle eest olen sind armuga kasva- 
tanud nagu oma last ja mitu ööd uneta istme najal 
valvanud, kui sa haige olid ja ema mullas magas. Nüüd 
pean uue nooriku eest end majast kasima nagu vana..... 

— Et su käest seda nõutakse, ei usu sa isegi, vana- 
ema, palus Peet tõsiselt. — Ma ei taha sulle milgi viisil 
haiget teha ega pea keegi perenaisevõimu su käest enne 
võtma, kui sa ige annad. Kuid ses tükis jään kindlaks: 
naise võtan omale enese tahtmise järele, kui ka aega 
pean andma, kuni sa selle mõttega harjud! ... 


Nädalad läksid mööda. Pühad olid juba ukse ees, aga 


Ennosaare eide mõtted tulevase minija kohta polnud mitte 
sõrmeküüne väärtki muutunud. Nutumagu suus, tegi ta 
iga päev oma tööd, sest ka Ann, kellele ta Peedist püü- 
dis kõnelda, ei astunud ta nõusse. 

Ann oli vanaeide sugulane, millepärast ta teda ise- 

äranis häämeelega oma leepärijaks oleks soovinud. Suve 
lõpul oli ta ühel ilusal päeval äkisti Ennosaarele tulnud, 
ja pääle tervituse perenaisele ütelnud: ,Tädi, kas sul on 
minule ruumi ja tööd majas? Mu himu on kodus venna- 
naise orjamisest kaelani täis, aga oma käe pääle ma ju 
jääda ei tohi, siis mõistab mõis minu kui lahtise inimese 
valda kõige vaesema ja viletsama peremehe juure teenima, 
kes muidu teenrit ei saa. Kas võtad mu mõneks ajaks 
vastu?“ Kahel käel oli perenaine priske tüdruku vastu 
võtnud. See oli talle päris õnneks. Kui Peet nüüd ei 
märganud ja mõrsjakaupa ei saanud, siis polnud enam 
õiget lugu. Aga Peet ei märganud ja oli viimasest vaid- 
lusest saadik niisama kurb ja tusane kui vanaemagi. 

Ta teadis küll, et ammu surnud isa võõrasema teda 
näisevõtmises takistada ei võinud, et ta igal ajal oma 
tahtmise järele kosida võis, aga ta ei tahtnud lausa pahan- 
dada vana naisterahvast, kes lapsest saadik emalikult ta 
eest hoolitsenud. 

Ühel pühapäeval tulid Peet ja noor Pajusaare Juhan 
kirikust: Vana oli mõnd aastat juba surnud. Kui töösse 
ja taludesse puutuvad kõned otsas olid, nihkus noorte 
meeste vahel jutt tulevaste kaasade pääle, sest ka Juhan 
oli veel naiseta. 

— Meie vanaema soovib mulle kõigest hingest Lille- 
välja Anne (nii oli Anne kasukoha nimi); mis sina ka 
sellest ütled? küsis Peet poolnaljatades. 

— Ah mina? küsis Juhan ruttu. — Minul on kle 
ammu juba kaup koos. Vaheletükkijatega ei hakka ma 
tõesti nalja heitma, seda võid sa uskuda. — Seda ütlesin 
minagi vanaemale, aga või ta kuuleb! kostis Peet mu- 
reliselt. 

— Peet ae! ütles Juhan hobust peatades. — Mina 
arvasin ikka, et sa meie Eedu võtad. Olete ju mõlemad 
ikkä nii mahedad omavahel. Miks sa asja õigeks ei tee? 
Kui mina noore perenaise majasse toon, Siis saame ilma 
temata ka läbi. 

Külap see nii on. Aga mind ei lasta Eedut ni- 
metadagi. 

— Ja sellepärast jätad sa nõu katki? Peet, ma pida- 
sin sind mehisemaks. 

— Ära mu mehisuses kahtle, kostis teine vagusi. — 
Mis <mul kord mõttes, seda ma ei jäta. Aga ma näen, 
et ma veel ootama pean. 

— Vist kuni vanamoor ära sureb, naeris Juhan. — Vii- 
maks lähed ise veel varem mulla alla. Tuleta aga meele, 
et tema ajal teie majas juba kolm peremeest hauda on 
varisenud. Parem võta süda rindu ja tee pulmad ära! 
Kui ta ka praegu uriseb, küll ta pärast, kui Eedu majas 
on, rahule jääb. Sest tüdruk, ehk küll tasane ja tagasi- 
hoidlik, on ometi osav ja tubli tööinimene. 

— Et vanaema pärast pulmi enam ei nurise, loodan 
isegi, kostis Peet. — Mis juba sündinud, selle kallal ta 
enam palju sõnu ei raiska. Kui ma ainult Eedn kuidagi 
viisi kergemalt majasse saaksin. Vanaema nutmist ja 
karjumist enne pulmi ei taha ma näha. Aga see'p see 
asi on. 

Tükk aega sõitsid mehed sõnalausumata külmanud 
jõge mööda edasi, kui Juhan jälle järi hobuse kinni 
pidas ja kindlalt sõnas: 

— Peet, teist nõu aga ikka ei ole. Tee pulmad ära, 
kui ka vanaeit kisab. Neljapäev nädala pärast tulen 
-Annele kosja, siis aja sina omad lood ka õigeks. Kui 
sa kisa kardad, ära siis enne sest räägigi, ma ütlen 
Annele ka, et ta vait seisab. Muud kui neljapäeva õhtul 
oleme äkisti sääl, ja küll Pikk-Hansu-onu, kes mulle isa- 
meheks tuleb, veeretada ja keerutada oskab, et teie vana- 
ema päris hääga vait jääb. 

— Meie eidekese suud nüüd küll naljalt keegi ei 
sulu, kostis Peet naeratades. — Aga muidu on sul õigus. 
Kui kaua ma ikka oodata jõuan? Olgu siis neljapäeval 
nädala pärast kahekordsed kosjad. 

Neljapäev on meie rahval ju paganaajast saadik tähtis 

päev, mil kõiki igapäevaseid töid ei tehta, vaid mida 
suuremalt jaolt pühitsetakse, ja mille õhtut neiud ja peiud 
kui kosjalepingute tegemise aega iseäralises aus peavad. 
Kui neiu ka muidu koristamises viibinud, talvisel nelja- 
päeva pärastlõunal olnud tal ikka aegsasti ahjud köetud, 
suits välja lastud, toad-kambrid pühitud, lauad küüritud 
ja istmed ja muud asjad oma paigal, sest häbi ju oleks, 
kui kosjade puhul peigmees ja isamees kadunud linnu > 
otsil mööda nurki kobades midagi korravastast leiaksid. 

Ka Ennosaare Annel olid teise neljapäeva õhtupoolikul 
kõik tööd tehtud ja kõik kohad puhtad, ja ta ise oli nii 
rõömus ja rahutu ühtlasi, et vana perenaine, kellele paraku 
keegi eesolevast sündmusest veel ei olnud kõnelda julge- 
nud, isegi ju kahtlaseks jäi ja lugu aimama hakkas. 

— Ann ae! hüüdis ta peaaegu nutuselt, ja pidas 
tüdrukul, kes ühtelugu toa ja õue vahet lippas, käest 
kinni. — Sina küll täna mu ära petad. Täna ootad sa 
tõesti kosilasi. Kassa s' tõesti nii halb oled ja minu siia 
üksi jätad? Kas minule minijat ära ei kulu, ja kas võõ- 
rale parem minna on, kui.meie Peedile? 

— Aga kulla, kallis eideke! hüüdis Ann häbelikult 
oma kätt lahti kiskudes. — Ega Peet ju mind taha! Küll 
ta omale jõuluks ise nooriku toob, ja siis ei tule ma sulle 
enam meelegi. 

— Nii, või koguni jõuluks juba! Noh, näha ju saab, 
kelle ta toob, kostis pereema võitlusvalmilt, pühkis silmad 
kuivaks ja astus kolde ääre, kus kapsaleem pajast- välja 
hakkas ajama. 

Kadriaegne lühike päev oli juba möödas, ja videvik 
käes. Sääl kuuldus hele kaljustekõlin piku jõge, ja peagi 
sõitsid läbi pärani lahtiolevate väravate paar saani Enno- 
saare toa ette. | 

Koerad haukusid, hobused hirnusid, ja talurahvas 
ruttas õue vaatama. ; 

Kummastki saanist astus. paar kuues-kasukas 
meest, piitsad ja kirjud kindad vöö all, ja palusid maja- 

rahvalt luba sisse tulla, sest neil nagu olevat toimetust 
Ennosaare talus. Nad olnud nimelt tedrejahil, ja nende 
püüetav lind lennanud, nagu nad selgesti näinud, läbi 
metsa ja üle jõe just siit väravast sisse, siia katuse alla. 
Majarahval ei tarvitsevat karta, et nad mõned petised 
või valelikud oleksid, pass olevat neil kaasas, ja hää 
peremees ja pereema otsustagu ise, kas kiri õige .. . 

Nende sõnadega pakkus eeskõneleja vahuleloksutatud 
viinapudelit vana Ennosaare perenaise kätte, kes vihase 
näoga ukse vahel seisis ega sugugi nõus olnud kosilasi 
sisse laskma ega ,passi“ vastu võtma. 

— Ei meie majas ole tetre ega muud lindu, sõitke aga 
edasi, mujale otsima, urises ta pahaselt, ühtelugu ust 
sissetikkujate eest hoides. 

Aga nüüd astus Peet abiks. 

— Eks me laseme ikka otsijad sisse. Küll nad ise oma 
üles leiavad ja ära tunnevad. Nii, nüüd on tee lahti, 
hüüdis ta naerdes vanaema ukse päält ära tõmmates. 

Vaheajal oli toas põlev peerg tulejalga pandud ja 
laud ja istmed tule lähedale lükatud. Kosilased võtsid 
naerdes ja naljatades istet, kuna peigmees Juhan  taga- 
kambri puges oma ,lindu“ välja tooma. Peagi oli ta oma 
leidnud ja astus oma punastava neiuga laua ääre, ja nüüd 
oleks pidu joones olnud, kui vana perenaine mitte kui 
kiusakas laps nurgas ei oleks turtsunud. 

Meeste kutsele, välja tulla mõrsjapaari tervist jooma, 
kostis ta, et temal selleks kunagi asja ei olevat. Tema 
olevat vana ja halb, temaga võivat igamees teha, mis ta 
ise arvab, ilma sõna lausumata ta südame küljest tüki 
ära kiskuda, ja tema kõrvale lükata nagu — vana luua. 
Temale ei olevat enne midagi räägitud, nüüd ei olevat 
temal ka vaja kaasa kõnelda. 

— Nõh, ära nii väga hale ole, Ennosaare ema, hüü- 
dis isamees häätujuliselt. — Tule aga, tee meil käsi lahti. 
Tead ju, jahimeeste asi, tulevad, kuhu juhtub, võtavad, 
kust leiavad. Ega sinagi ilma jää. Sääl teispool jõge 

pajude varjus nägime mööda sõites ühe kanapojakese, 
mis just sinu pesasse passib. Selle toome sulle oma tedre 
asemele. Peet, et täna just jahipäev, läheme jalamaid otsima. 
Aga Peet oli ammugi juba tasakesi ära läinud ja astus 
nüüd, oma häbelikku ja kartlikku neiukest käekõrval 
hoides, tuppa. Pühalikul sammul astus ta vanaema ette, 
kes uut sündmust märgates nüüd ise nurgast välja tuli, 
ja tõsiselt ja õiglaselt, nagu ta viis oli, esitas ta oma 
mõrsjat. A 

— Nagu sa ju ise selgesti tead, armas vanaema, 
on mul ammugi kindel nõu olnud Pajusaare tädi kasu- 
tütre Eeduga abiellu astuda. — Seniajani ei olnud ikka 
võimalik nõu teostada. Et meil täna aga rõõmsad kosjad 
majas on ja sina oma kasutütrest peagi ilma jääd, siis 
on nüüd kõige parajam aeg ka sinule minijat majasse 
tuna. Sa oled minule hää ema olnud, nüüd võta ka see, 
kes varsti mu armsaks naiseks saab, lahkesti vastu. Ma 
tean, et Eedu sul hää ja sõnavõtlik tütar peab olema ja 
sind, kui tarvis, armastusega talitama. 

— Mina aga ta armu ja abi iialgi ei taha! purskas 
vanaeit, kes seniajani nagu uimane Peedi pikka kõnet 
oli kuulatanud, vihast lämbunud häälel vastu. 

— Ilmaski ei võta ma hääga sarnast kerjakotti oma 
minijaks. Kui sina nii torm oled, et sa šnimese ja ini- 
mese vahel vahet ei oska teha, ausa talulapse ära lased 
viia ja sandirahva tüdruku asemele tood, pean mina oma 
Vanast perenaiseõigusest kinni ega lase majasse tuua 
seda, kes ei kõlba. 

Ja ust põrinal oma taga kinni visates, jooksis ta 
toast nuuksudes välja tagakambri. 

Kahvatanud näol vähtis Peet kinnilangenud ukse 
poole, kuna ta nähtavasti raskelt enesega võitles, kas 
praegusündinud teotust kui suure ärrituse avaldust vagusi 
ära kannatada, või teotajale järele minna ja vastust nõuda. 
Eedu kibedat nuttu nähes aga jättis ta viimase mõtte 
katki, ja pani hellalt käed nutva neiu ümber. 

— Ara nuta, armsam, trööstis ta end vägisi rahule 
sundides. Vanaema ei teadnud, mis ta täna vihaga suust 
välja ajas. Homme peab ta teist juttu ajama. Ära karda, 
küll ma sind kaitsta jõuan. 

Sõnalausumata -ja nagu kohmetanult seisavad kõik 
teised ümberringi, isegi vana jutukas Pikk-Hansu-onu 
ei osanud enam midagi ütelda. Kosilaste lõbus tuju oli 
otsas, ja et vana perenaine ka Anne palve pääle enam 
välja ei tulnud, veel vähem külalistele süüa oleks haka- 
nud andma, tegid mehed pea minekut. Juhan sõitis oma 
kosilastega ja mõrsjaga Pajusaarele kosjapidu jätkama, 
ja Peet läks kaasa Hedut saatma. 

Oi, Peet, Peet, vangutas Pajusaare perenaine veidi 
hiljem pääd, kui talle terve see tormiline kosjalugu ära 
oli kõneldud, küll sul raudset kindlust vaja on, et seinana 
oma nooriku eest seista. Vana Liisu, va õel loom, küll 
järele ei anna! Eks mul selgesti alles meeles ole, kuis 
ta su kadunud võõrasemaga talitas. Kuis ta teda kõigest 
tööst ja teost eemale tõrjus ja halvaks pidas, kuni teine 
oma lapsega minema pistis. Jah, külap teil mõnigi torm 
alles ees on! 


Mürinal ust oma taga kinni visates oli vihane Enno- 
saare perenaine tagakambri jooksnud. 

Esimeseks mõtteks sähvas tal läbi pää hommepäev 
mõisa minna Peedi meeletu naisevõtmise üle kaebama; 
ehk põrutaks vana kuri mõisahärra ta ise tublisti läbi. 
Aga — see vast oli ometi kardetav. Parem ehk oli kirik- 
härra juure minna ja, mahakuulutus ja laulatus kinni 
panna! 

Kuid seegi troost ei kestnud kauaks, sest õpetaja 
juure, kes teda ammugi juba õelaks ja omavoliliseks ini- 
meseks pidas, ta minna õieti ei julgenudki. 

Ja mujalt paraku, ei olnud ka abi loota! 


Et 


A TT 497 TA 


Peedil kui täisealisel peremehel polnud ju tema luba 
ega keeldu tähele panna. Ainsaks nõuks jäi viimaks ise 
Peedile hästi pääle käia, ja kui see ka ei aidanud ja 
noorik ikka ära võeti, selle vastu hästi karm olla, ja 
»Oma osa ajada“ niipalju kui võimalik. 

Ja nüüd läks ta meel äkisti haledaks, ja pisarad 
hakkasid voolama. Miks pidi ta kõige elüaja vastumeelsete 
inimeste vastu võitlema? Miks toodi temale ikka vastu 
tahtmist minijad majasse? Miks ei olnud tal endal last, 
kes ta armastusest aru oleks saanud ja tema tunnetest 
lugu pidanud? Nüüd aga ei küsinud Peet, keda ta alati 
kui oma last oli hellitanud, põrmugi sellest, mis , tema: 
süda sees ütles“, vaid tõi inimese majasse, keda ta hinges 
ei sallinud. 

Kaua aega mõlgutas ta kummuli sängis olles sarna- 
seid meeltheitvaid mõtteid. 

Kõrvaltoas vaikisid kõnelejate hääled, saanid sõitsid 
õuest, kuljuste kõlin kadus jõel, ja peagi valitses surma- 
vaikus majas. 

N Ja nüüd tõusid aegamööda teistlaadi pildid ta vaimu- 
silma ette. Ehk ta küll ise end vabandas, südametun- 
nistus. hakkas kaebama, valjemalt ja valjemalt. Kas ta 
ise ka ülekohtune ei olnud kadunud Maie ja maja noorema 
poja Aini vastu? Kas nad just tema piiritu valjuse pärast 
majast ei pidanud lahkuma? Ja mis oli ta täna Peedile 
teinud! Oleks ta ometi teiste eeski ennast tagasi hoida 
suutnud. Nüüd hakkas Peet teda ka veel vihkama, ja 
muidu olid nad ikka nii hääd üksteise vastu olnud. 
Eedule, selle va häbematule plikale, kes nii iseteadvalt 
võõra mehe käekõrval tema tuppa oli astunud, oli see 
saun just paras olnud: ta teadis ju ammu, et teda Enno-' 
saarele ei tahetud, mis ta sellegipärast sinna tikkus; aga 
Peedist oli tal kahju, seda pidi ta lepitada katsuma .. . 


Pühapäeval pääle jõulu oli raksuv külm, aga ilus ja 
selge ilm. Puid ja pöõsaid kattis paks härmatis, mis 

neile iseäralise talvise ilu andis, ja talvetee, mis piku jõge 
linna viis, oli libe ja tasane nagu laud. 

Ennosaarel ja Pajusaarel olid täna pulmad, ja maja- 
lised olid aegsasti juba laulatussõidule valmistama haka- 
nud. - Ennosaare Peet oli oma hoolegasöödetud kõrvi 
väikese, kitsa saani ette rakendanud ja üle jõe Pajusaa- 
rele sõitnud, ja nüüd seisis ka Juhan juba Ennosaare 
ukse ees. 

Vanaema aga ehtis noorikut ja jooksis toa ja aida 
vahet, kuna ta ise ühtelugu silmi pühkis: 


— Nii, nüüd oled valmis ehitud, ütles ta viimaks 


veel lauluraamatut mõrsjale kätte ulatades. — Nüüd 


võid võõra mehega minna ja oma vana tädi üksi nagu 
vana nuia tuppa jätta. Et mulle sarnane tükk ikka 
tõesti ära tehakse, ei oleks ma küll lootnud. Aga ega 
minui ju ka siin majas õnne ole! 


Pajusaarel ehiti teistmoodu tundmustega neõtiknt 
Kasuema ja peigmees olid noorele mõrsjale laulatusepäe- 
vaks kõik riided uued muretsenud, väheste punaste nööri- 
dega ehitud kuue ning kuldkarraga palistatud kirju kördi 
ja roosa siidkaelarätiku. Ja nüüd tuli ta aidast, uus 
nurgeline müts kirju siidise põhja ja kollaka tõhunahaga 
kaunistatud äärtega käes, selle oli ta alles eile linnast 
toonud. 

Ja pehmel käel ja armsal sõnal silis vana lahke 
naisterahvas üle piiga siidpehme, lahtiselt üle õlgade lai- 
netava juukse ja surus mütsi pähe. 

Ja siis õnnistas ta teda niiskeil silmil ja armsail 
sõnul tähtsaks teekonnaks. 

Kõige selle tähtsa toimetuse ajal oli noor arg neid 
ometi nagu salase hirmu mõjul vabisenud. Aga kui Peet 
sisse astus ja suur tõsine mees kasuema selja taga oma 
väikese noore mõrsja ruttu kord kõvasti oma rinna vastu 
surus, oli korraga kõik kartus kadunud, ja säravi silmi 
astus ta peiu käekõrval õues ootavasse saani. 

— Peet ae! hüüdis Juhan üle jõe. — Kas valmis 
olete? Meie tahame teele minna. 

— Meie miisama! tuli Peedi kõlav vastus tagasi, 
ja mõlemate talude pulmalised sõitsid väravast välja. All 
jõe pääl ajasid peigmehed teineteise kõrva, peiupoisid 
teiste saatjatega tulid tagajärel, siis sõideti linna poole 
edasi. 

Mõisa alla jõudes laskis Peet hobuse tasemini käia. 
Ta oli üht inimesekogu kalda äärel puude varjus näinud. 
Mees, kes sügavas lumesy seistes seljaga puu najaie toe- 
tas ja mõttes oma jalgade ette vahtis, oli Ain. Peet ei 
teadnud, mis sügisel mõisapreili nurjaläinud pulmas oli 
sündinud, aga ta aimas kurvastuse põhjust, ja pääle selle 
ei olnud ta veel unustanud, et suureline noormees alles 
mõne päeva eest ainsale vennale selja oli pöörnud, kui 
see teda oma pulma oli käinud kutsumas. Ja nüüd vah- 
tis ta sügavas lumes seistes külmanud jõge, nagu oleks 
ta õnn sinna sisse uppunud — lausa tee ääres, kus iga 
möödamineja teda näha ja naerda võis. Peedi süda läks 


- täis sarnast lapsikut valu nähes. 


— Ain! hüüdis ta lähemale ajades. — Kas sa mind 
ootad? Siis tule alla, sõidame otse laulatusele. 
— BHöissa pulmad, pulmad! karjusid peiupoisid. 
Nagu raskest unest ärgates pööris Ain näo hüüdjate poole. 
- — Pulmad! ütles ta põlastavalt Peedile. — Mis on 
mul sinu või kellegi teise pulmaga asja? Minu pärast 
sõida laulatusele või matusele, meeletu tembutus on üks 
kui teine. Ja pikkamisi pööris ta ümber ja sammus 
norus pääga kallast mööda üles mõisa poole. — Paraku, 
sinust küll pulmalist ei saa, ütles Peet kurvalt vennale 
järele vaadates. Sõidame siis ilma vennata. Edasi, nöö! 
Ja noolena lendas vali hobune libedat teed mööda edasi, 
teisi kaugele maha jättes. 
Peagi lõppes jõetee, mürinal läks sõit kaldalt üles, 
veel vähe aega maad mööda, siis peatasid sõitjad linna 
vesivärava all, kus. hulk odamehi või ,viinavahtisid“, 

kuidas rahvasuu neid nimetas, ootamas oli ning äri- kui 
pühapäevil suure kära ja vandumisega iga saani ja ree, 
iga jalainimesegi, kes linna läks, läbi sorkis ja otsis. 

Sarnast hoolt peeti viina pärast, mis sel ajal maal 
odavam oli kui linnas, ja mida sellepärast ükski eraini- 
mene linna ei tohtinud tuua. 

Pärnu linna eesti kirik oli kaunis elatanud ja lihtne 
kiviehitus, aasta-aastalt koavagile kogudusele ammugi 
liig kitsaks jäänud. 

Ka kiriku seespidine ehitus avaldas vähe ilu, ja oreli 
asemel, mida sel ajal veel ei olnud, juhatasid köster ja 
ta kaks abilist altari kõrval toolis eeslaulmise läbi kogu- 
duse laulu. Et sel kombel laul liig puhas ei kõlanud, 
kuna aga kirikuline enam ehk vähem oma iseloomu järele 
kaasa heietas, on arusaadav. Nagu tuttav, pole aga ainult 
ilus ja puhas laul, ehk küll tarviline vaimuülendav abinõu, 
pääasi jumalateenistuse juures, vaid enam veel hää ja 
haritud põllu sarnane süda, mis valmis on jumalasõna 
seemet vastu võtma ja vilja kandma. 

Ja niisugused näisid noorpaaride südamed olevat, 
kellesse vana auuväärt õpetaja pühalik laulatuskõne 
mõjumata ei jäänud; ning kui kõstritoolist vana tut- 


tav salm: 
»Siis ole, süda, rahul, 


Mis iial juhtub sinul, 

Sa ära muretse! 

Sest sinu Isa taevas 

Teab nõu küll kõiges vaevas, 
Suur nõu on temal tõesti“ 


lõpuks lauldi, langesid nad liigutatud, südameil põlvili 
Jumalat tänama kõige helduse eest. 

Jälle asusid pulmalised saanidesse ja sõitsid, seekord 
viinavahtide poolt takistamata, linnaväravast välja. Ilm 
oli keskpäeval soemaks läinud, hele päikesepaiste täitis 
'taevaaluse, sätendas valgel lumel ja ülšndas pulmaliste 
rõõmsat tuju. Uhtelugu hõisates ja naljatades sõitsid 

kannupoisid mõrsjapaaride ees ja taga, avatlesid naerma, 
neid kes iseenesest tõsiseks oleksid jäänud. 

Sauga vallas oli sel ajal pruugiks mõrsjat laulatuse 
pühapäeval veel vanematekoju tagasi viia, alles lähemal 
neljapäeva õhtul pulmapidu alata ja reedel ,,langudega 
“noore naise järele minna“. Ka Peet pidi täna veel oma mõrsja 
Pajusaarele tagasi viima, ehk ta teda kõige armsamini 
enam silmapilgukski enda kõrvalt eemale ei oleks lasknud. 

Nii sai ka vana Ennosaare perenaine täna veel oma 
armsama Anne kätte ja kandis noorpaarile ette, mis tal 
iial paremat aidas ja kambris oli. 

Neljapäeva õhtul tulid Pajusaare pulmalised Enno- 
saarele nooriku riiete jaoks nakkisid seina lööma, kuna 
Ennosaare omad sekssamaks otstarbeks Pajusaarele läksid. 
Teisel päeval sõitsid mõlemad pulmad teineteisele vas- - 
tastikku languks, ning õhtul, kui nooriku ehtimine ja 
äraviimine tuli, asus Ennosaare vanaema kui üle valla 
kuulus ,rätte seadja“ noorele” naisele ,uju“ ja linikut 
(pikk, peenike valge riidetükk, mõlemast otsast pitsiga 
piiratud) pähe panema. Ehtimise lõpul kaeti kambris 
tool valge linaga, ja noorik istus pääle. Siis astusid kõik 
teised naised ringi ja laulsid ühe vaimuliku laulu, maja- 
ema pidas lühikese palve, ning nüüd oli Peedil luba ,oma“ 
üles tõsta ja koju viia. 

Ta tegi seda rõõmust hiilgaval näol ja hellul kätel 
ja pani rõõmutäheks terve peotäie hõberahasid nooriku 
asemele toolile. See viimane teguviis tikkus vanaema 
pulmatuju jällegi ära hävitama, sest tema kokkuhoidliku 
meele järele oli Peet va vaeslapse kohta, ,kellel õigeid 
veimeidki kirstus polnud“, liig palju raha ära raisanud. 
Salaja nurisedes tõttas ta koju, noorpaari vastu võtma... 

Teisel päeval viidi Ann nendesamade kommetega 
Pajusaarele. 

Pärast 'nooriku viimist olevat vanaema öö otsa salaja 
kambris nutnud, ja hiljem palju vaiksemaks ja järele- 
andlikumaks muutunud. 

Silm, sa võid vaata üle vee 
Ja, süda, sa võid -oota. 

Ja jääb mul kinni kodutee, 
Ma siiski tahan loota ! 


(Mohrfeldt.) 


Jälle oli kevade! Veel ei haljendanud küll väljad. 
ega õitsenud lilled, veel kattis sõre lumi maad ja nõrk 
jääkord jõgesid, aga kevade oli ometi. Sulatavalt ja 
elustavalt saatis päike oma võidurikkad kiired taevast, 
pehmelt heljus õhk õues, ja ehk talv küll öösiti päeval 
saadud haavu parandas ja kohendas, oli ta jõud siiski 
raugemas. 

Ka Sauga mõisas oli jõgi veel jää all, ehk sellest 
talvesillast küll ainult koerad ja linnud veel kartmata 
üle võisid käia. Korrapärast igal hommikul ja õhtul 
rändas Ennosaare Ain ,mäelt mõisast“ tulles jõe ääre, 
ja ikka oli ta asjata tagasi pöörnud, sest veel ei liikunud 
jää. Ühel ilusal hommikul aga, kui ta üles tõusis ja 
oma töö juure läks, kuulis ta kaht teomeest rääkivat, et 
Ennosaare all ju ,rõus“ näha olevat. Jutt oliõige! Rõus 
oli näha ja tuli pea maha. Suure praksumisega murdus 
jää, tükid tungisid üks teise alla ja pääle, kuni enam ei 
mahtunud, siis hakkas jääpankade hulk nagu suur valge 
müür jõge mööda alla vajuma. Tumedalt kohades kandsid 
- kevadised võimsad lained teda edasi, kärisedes lõhkesid 
nõrgemad ja vähemad tükid, kuna - kangemad vastu 
pidasid ja merd näha said. 

Mõttes vaatas Ain kaldal seistes seda igakevadist 
looduse mängu päält, ja kibedalt naeratades võrdles ta 

jääminekut oma saatusega. Kuis oli ta mineval kevadel 
- siinsamas paigas õnnes heljunud, uhke ja rõõmus olnud 
ja oma tulevikku kõikumata kindlaks arvanud. Ja kui 
pea oli ta õnn otsas olnud, nagu jää siinsamas, mida 
ometi vali talv küll kangeks ja kõvaks oli teinud. Ja ta 
uhkus, kuis oli see pidanud põhjatu alanduse all painuma! 
Kevadel oli ta tõotanud, mitte jalgagi enam sündimise- 
paiga ligi viia, kus suguvennad temale au ei tahtnud 
anda, ja nüüd pidi ta käsu järele siin viibima ja tööd 
tegema, ilma et ta koidutäht veel siin oleks olnud või 
temast midagi teada oleks tahtnud. Õnnetus pöörab 
paraku sinna ikka-mitmekordselt tagasi, kuhu talle kord 
tee on lahti tehtud. Mitte üksi armukesest, vaid ka 
heldest kasuisast ja muretust tulevikust oli meie Ain 
sellel talvel ilma jäänud. Mõni nädal pääle Hilde ärareisi, 
kes eemal isamajast kurbadest sündmustest kergemalt 
jagu lootis saada, oli onu-Adalbert ühel õhtul harjunud 
kombel üles tähttorni läinud, - mis ta iseenese jaoks oma 
maja katusekambrist oli ehitada lasknud ja milles ta 
pikksilmad ja muud tähtedeuurimise abinõud - seisid. 
Sääl üleval taeva lähedal armastas ta tundide kaupa 
viibida, ning ei tohitud teda- sarnastel kordadel palju 
eksitama minna. Kui aga teisel päeval hiline sügise- 
hommik aknasse vaatas ja onut ikka veel näha polnud, 
läks Ain vaatama. Ta ei karjunud ega kaevanud ega 
ringutänud meeleheites käsi, aga nagu tarretanud langes 
ta sügavas valus häätegija jalgade ette, kes vagusi lahkel 
näol toolil istus ja nähtavalt ilma surma kibedust maits- 
mata ära läinud oli oma paljuarmastatud tähtemaale ... 

Nii leidis neid vana Tiiu, kellel all oodates aeg 
igavaks ja kohvi külmaks oli läinud. 

Onu Adalbert oli päält näha osavõtmatu, karm, otsani 
täis veidrusi ja näis, nagu tuttav, enamasti seda tegevat, 
millest ta teadis, et see teisi inimesi ehmatas või pahandas. 
Ja ometi oli tal hell ja kaastundlik süda rinnus tuksu- 
nud, ja häätegev käsi oli tal olnud, "mis ühtegi viletsat 

avitamata ei, jätnud. Seda näitas sügav lein, mida sugu- 
lased ja tuttavad avaldasid, seda tunnistasid ka rohked 
pisarad, mis Pärnu linna vaesed ja viletsad ta haua veerel 
nutsid. Proua Helene tahtis nutjatele õndsa venna suu- 
rest varandusest veel viimse anni jagada, aga ahne abi- 
kaas leidis oma suuremaks rõõmuks, et naisevend ühtki 
testamenti ega viimast tahtmist järele polnud jätnud, mis 
pärijaid sarnasele teole oleks kohustanud, ning keelis selle 
ära. Ka Aini kohta polnud midagi kirja pandud, ning 
see sünnitas härra von Habermannil iseäranis hää tuju. 
Ta ei olnud ,seda talupoissi“ iialgi õieti sallinud ja leidis 
nüüd koguni kohase olevat, et ta, kes kaua küll armuleiba 
söönud, ise enda eest pidi muretsema. Ta laskis naise- 
Venna vara kõik pitsari alla panna, raamatud ja tähttorni 
sisseseade ära müüa ning ütles siis Ainile, et ta minna 
Võivat, 

Proua -Helenel oli härdam meel. Ta teadis, et poiss 
oli päris ilma rahata, ja oli, ehk küll süda valjusti peksis, 
venna kirjutuslauast“sada rubla raha salaja, ilma abikaasa 
teadmata, võtnud ning Ainile pakkunud. Aga uhke noor- 
mees, keda mõisahärra karmus ja kahjurõõm südame- 
põhjani oli haavanud, ei võtnud raha milgi kombel vastu. 
Hääsüdamline naisterahvas ei jäänud ometi rahule. Ta 
maksis raha ühe kadunud vennale tuttava õpetlase kätte ° 
ja palus teda noormehe eest muretseda. Enne aga, kui 
see midagi teha sai, nõudis härra Habermann Aini oma 
teenistusesse. Ta kirjutaja koht oli äkisti tühjaks jäänud, 


mille pääle ta] meele oli tulnud, et naisevenna kasvandik . 


kui Habermanni all oleva valla liige teenistusse pidi tu- 
- lema. Ehk küll raske südamega, pidi Ain käsku täitma. 
Mõisa alumises korras anti talle tühi kirjutajakamber 
elada; ülemisele korrale härraste tubadesse polnud tal 
kasuisa surmast saadik enam asja. 

Aga ehk see korraldus teda küll alandas, pehmeks 
ei saanud noormehe meel ometi; iseäranis vend Peet, 
kes kohe esimese leinasõnume järele ta juure oli tõtanud 

ja juba mitmel korral teda oma majasse kutsunud, pidi 
imestades nägema, et Ain mitte ainult mingit pakkumist 
vastu ei võtnud, vaid ka muidu ikka kangekaelsemaks 
ta vastu läks. A 

Otsata igavalt näisid päevad nüüd mööda minevat. 
Ainil ei olnud kauem vaja kirjutajaametit pidada kui 
kevadeni. Siis pidi härra von Habermannile uus kirjutaja 
tulema. Igatsusega ootas ta seda aega, ilma et oleks 
teadnud, mis siis ette võtta. Õndsa kasuisa sõber härra M., 
kellega *ka proua Helene oli rääkinud, andis nõu, ikka 
veel Tartusse minna ja sääl edasi õppida tundisid andes 
ja võttes, nagu ta mitmegi tubli mehe noorest põlvest 
jutustada teadis. Päälegi võis ta omalt poolt abi lubada. 
Kuid Ainil oli liig vähe julgust sarnasel viisil edasi saada. 

Vaheajal hakkas talve valjem valitsus lõppema ja 
kõrged lumehanged, mis külatänavaid täitsid ja maanteid 
piirasid, kadusid pehmema kevadõhu käes. Sääl laskis 
härra M. Aini ühel päeval jälle linna oma juure kutsuda. 
Seekord oli tal koht soovitada kaugel Moskva linnas ja 
Aini rõõmuks ühe täheteadlase juures, kes kirjatoimetejat 
tarvitas. Suure tänuga võttis noormees pakkumise vastu. 
Kaugele seniste õnnetuste paigast ära minna oli ju ta 
palavam soov olnud! Aga siis laskis ta pää kurvalt 
norgu; kust raha võtta kaugemaks teekonnaks? Nagu 
teame, oli proua Helene selle eest muretsenud, ning 
härra M. võis abi lubada, ilma et ta proua keelu tõttu 
ütelda tohtis, kust küljest abi tuli. 

Jälle läksid nädalad mööda, ning viimaks ometi said 
jõed lahti ja teed jälle käidavaks. Jüripäeval tuli uus 
kirjutaja mõisa, ja Ainile anti luba minna, kuhu ta soovis. 
Rõõmsalt pakkis ta oma asjad; siis läks ta üles Jumalaga 
jätma. - ; 

Proua eestoas akna all seisis junkru-Olga. Väikese 
neiu silmad olid punased nutust. Imestanult jäi Ain ta 
ette seisma. Ta ei võinud arväta, miks Olga nutnud, 
nagu ta ülepea tönts oli piigakese sisemist elu tähele 

panema ja üle-üldse tähele panna ei tahtnudki. ,Kas sa 
mõne: kalli riista katki tegid või muud paha?“ küsis ta 
viimaks kahtlevalt. 

— Mine ikka, kostis piiga, kuna väike ea nagu . 
päikese kiir üle ta kurva näo libises. — Ega mina ju nii 
osavusetu ole. Aga sina, Anton? Proua ütles, et sa 
kaugele Venemaale ära minevat, nii kaugele, et kes kord 
sääl on, enam tagasi ei saagi. Miks sa teed seda? Oleksid 
sa ometi meie kirjutajaks jäänud! Hilde tuleb suvel jälle 
tagasi, kui ilus . . . oleks . . . kui me jälle kaasikus koos 
loeksime, nagu mineval aastal. Nüüd, kus niipalju kur- 
vastust olnud, ei peaks sina ka ära minema . . . tal saab 
hirmus kahju olema . .. 

— Minusuguse talupoisi pärast? küsis Ain mõrult. 
— Minu pärast ei kaeba keegi. Mina omalt poolt tänan 
Jumalat, et ma ometi siit ära võin minna ja — Hilde 
teeb sedasamä. 

— Anton, ära ... nii . . . nii ülekohtuselt .. 
teistest inimestest mõtle, palus Olga vägisi pisaraid tagasi 
hoides. — Tuleta meele, kui lahke Hilde ikka su vastu 
oli, kui õnnelikud me mineval suvel . . . kõik kolm olime, 
kui kahju . . . et see nüüd kõik möödas . . 

Külmalt pööris Ain, kes vaheajal teise akna alla oli 
läinud, näo rääkija poole. — Õnnelikud, meie, Olga? 
küsis ta võõralt ja teravalt. — Mis see tähendab? Mis 
on meil teineteise õnnega tegemist olnud ? 

Kohkunult vaatas piigake noormehe otsa. — Miks 
sa nii imeline oled, Anton? küsis ta ilmsüütul. — Ega 
ma sulle ju haiget teha tahtnud. Ei, ära mine veel, keelis 
ta, kui Ain rahutult ukse poole läks, — proua tuleb ju 
varsi. Ja Hilde poolt pean sulle palju tervisi ütlema; ta 
kirjutas mulle, vaata!” Ja uhkelt tõmbas ta ühe väikese 
roosa paberi põuest. — Aga vähe arusaamafu on ta 
kiri; ta ütleb, sa ei pidavat ta pääle nii väga pahane 
olema, ta ei ole sel kortal teisiti võinud teha, sa võivat 
isegi arvata, mis vahe tema ja sinu vahel . . . 

— Küllalt, keelis Ain, kes seniajani põnevalt päält 
oli kuulanud, korraga äkitselt ja pööris üleni punaseks 
läinud näo kõrvale. — Ütle... preili Hildele, et tal minu 
pärast mingit kahetsust vaja pole «ma . =. ei oota 
ta vabandusi. Kas sa mind nüüd enam uksest väljagi ei 
lase, ähvardas ta ehmatanud Olgat, kes tahtmata ukse 
poole ette oli astunud. 

Argselt pani laps käed risti. — Ma ei tea, miks sa 
täna nii hirmus äkiline oled, sosistas ta värisevail huulil. 
— Siin see kaelarätt, mille ma ise palistasin ja millele 
nime sisse õmblesin . . . ma tahtsin teda sulle mäles- 
tuseks kinkida . . . ära pane pahaks . . . 

Sõnalausumata vahtis Ain kingitust. — Mis sa minule 
anni annad, kes iial — hää su vastu pole oluud, ütles 
ta viimaks vagusamini. 

— Sul pole ju ka kedagi muud, kes sulle kingib, 
kostis Olga härdameeliselt. — Ma palun, võta rätik 
vastu ! 

Viivitades sirutas Ain käe ande järele välja. — Tänan, 
lisas ta lühidalt, mis peaaegu urisemisena kuulus, juure, 
siis astus proua Helene tuppa. — — Noh, teie olete juba 
reisivalmis, ütles see lahkelt. Ma soovin teile südamest 
õnne! Ja kui te jälle kord kodumaale tagasi peaksite 
tulema, siis pidage meeles, et meie teid igal ajal hääl 
meelel vastu võtame. Eks ole, Olga, ütles ta naljatades 
piiga poole. 

— Et ma rumal öäkkol teie mõtteid mitte märkama, 
pahandas Ain iseeneses. Paraku oli tal see halb viis 
igast lihtlabasest ütlusest ikka enam välja kuulda, kui 
ütelda tahetigi. Rutuga kummardas ta proua käe üle, 
siis tormas ta uksest välja, ilma et kordagi veel Olga 
poole oleks vaadanud. —- 

Võõralt maalt ja võõralt linnalta 


See'p see ongi läikiv leidus, 
See'p see haavand hinge parandus, 


Isamaa mu ülem varandus. 
(Koidula.) 


Pikk ja vaevaline oli teekond, kuni reisisiht lähenes 
ja kuulsate Kremli tornide kuldläige meie reisija silma 
paistis. Välgukiirul sõitsid väikesed viledad vene hobused 
kerge tarantass-nimelise vene vankri ees läbi täielises 
kevadilus särava ja õitseva maakonna ja ütlemata ilusalt 
ja toredalt hiilgas. ja virvendas hele päikesepaiste vana 
püha linna mitmekarvalisel, lugematul tornide hulgal. 
Vilistades keerutas noor vene voorimees piitsa, ilma et ta 
' oma hobuseid oleks löönud, lugematud meelitussõnad 
patras ta neile ette nagu mõistusega inimestele, sest tee 
tõusis aegajalt kõrgemale ja oli raskem sõita. Pooluima- 
selt vaatles Ain määratut majadekogu, mis haljendavate 


puude ja kevadisel võimul kohava Moskvajõe veertel 


lahkelt vastu paistsid. Kuis pidi ta elu siin võõranäolises 
ja -keelises majademeres ja inimestehulgas kujunema? 
- Kas ta siia ära ei kadunud nagu piisk vahntavasse merde 
nägemata, kuulmata, kellegi osavõtmiseta ? 

Kodus oli ta küll ka üks tähtsusetu inimsooliige, 
kelle üle varem ehk hiljem elulained kokku võisid lüüa, 
ilma et keegi teda puudu oleks leidnud. Aga siiski oli 
tal veel isakodu ja truilt armastav vend olnud .., 

Vait, kas need hellikad mõtted, mis ometi ühelegi 

mehele ei sündinud, juba jälle tulid! Ta pühkis käega üle 


- otsaesise ja ajas keha sirgeks. Kodus ei olnud teda 


keegi tarvitanud, seda südimalt tahtis ta võõrsil elu silma 
vaadata. 

- Juba olid nad suure linna ägeda liikumise ja tungi- 
mise keskele jõudnud, ja tuhathääleline ja -keeleline kisa 
ja kära kajas kõrvu. ,Kuhu mu hobusekesed härrakese 
sõidutavad ?“ küsis venelane oma mahedas emakeeles ja 
pööris pukil ümber. ,Kuhu on emake sulle tänaöösiks 
aseme valmistanud ?*“ 

Ain nimetas professori nime. — Aha, tegi lahke 
venelane, see on sääl, kus targad isakesed läbi pikkade 
kiikrite taevatähti vahivad. Kena koht, küll ma tean. 
Ja jälle voolas jutuka mehe suust hobustele meelitussõnu 
ojana. Tuhatnelja kihutasid nad kaunis kitsaist kehvasti 
prügitatud vulitsaist läbi, kiirel sõidul paksu tolmupilve 
sünnitades, mis tihedalt majade ees olevatesse lilleaeda- 
desse langes ja õrnu taimi nagu musta nõega kattis. 
Siis läks tee jälle üles mäe otsa, ja voorimees pidas hobused 
kinni. . Reisija oli sihil. + 

Kaunis nõutult ronis Ain tarantassist. Mis nüüd? 
Pikk kahekordne, lambi katusega puumaja, mille ees nad 
seisid, näis inimeestest tühi olevat. Uksed olid kinni, 
akendel kõikidel igavad valged katted ees, ei kõppu ega 
kappu kusagil. Kuid agar venelane leidis nõu. Ta tõm- 
bas laia kahvtani põuest balalaika (väikese kahekeelelise 
mänguriista) välja ja hakkas lugusid lööma, pikalt ja 
haledalt, nagu nutaks ta oma ema taga. See mõjus. 
Mõõdaminejad jäid kuulates seisma, hobusekesed taran- 
tassi ees ajasid kõrvad kikki ja trampisid häämeele pärast 
jalgega, ning mis pääasi, maja uks läks lahti ja pika 
habemega ja punase särgiga vene teener astus lävele. 

Aini nõudmise pääle, kas professorihärra kodus ja 
kas temaga rääkida saab; kummardas ta viisakalt, võttis 
voorimehelt reisikraami vastu ja juhatas võõra kitsast, 
kaunis püstakut puutreppi mööda üles professori eluruu- 


s A 


midesse.  Tervest ta olekust oli näha, et talle võõras 
teadmata talitada ei olnud juhtunud, ja see nähtus pani 
Aini südame jälle rahulisemalt peksma. 

Pea pärast seda seisis ta professori, vana halli habe- 
mega peenikese näoga venelase ees, kes talle lahkelt tere- 
tulemast hüüdis ja mõlemad käed vastu sirutas. Osavõt- 
likul toonil küsis ta noormehe reisi järele, seletas ära, mis 
tulevikus ta kohused, oli üle-üldse nii lõbus ja südamlik, 
et Ain, kui punase särgiga teener talle vähe aja pärast 
elukambri kätte näitas, röömsal tujul uude korterisse 
astus. Uuel lootusel hakkas ta oma välist inimest reisi 
tolmust puhastama, pesi näo ja kammis pää. Ja uuel 
elujõul hakkas ka ta sisemine inimene vanas tsaaride 
linnas viibides õnne ootama .. . 

Teisel päeval ju võttis Ain uue teenistuse käsile. 
Esiotsa polnud tööpiir suur, tal oli ainult kirjutada, mis 
teadusemehed valju uurimise varal otsustasid ja välja 
rehkendasid. Tal jäi rohkesti aega üle võõra linna elu 
tundmaõppimiseks, ja mitmekesine ja -karvaline elu ja 
liikumine, mis vahetpidamata alati päeva ajal Vene keisrite 
krooni- ja pesalinna pääuvulitsail kihas, ahvatles teda sage- 
dasti vaiksest õpetlase majast välja. Pea leidis ta ka 
sõpru ja tuttavaid, kelle keskel tal ei juhtunud õnnetuseks 
halba seltskonda sattuda; nõnda läksid paar aastat noorea 
kerges ja muretus meeles lõbusalt ja rõõmsalt mööda. 
Koju ta sõnakest ei kirjutanud; tal ei tulnud esiotsa 
meele kurta, et ta ise ka mingit teadust ei saanud. Vend 
Peedi truu armastusekülv näis täiesti kaljupinnale lange- 
nud olevat. Aga pea! Eks neid kästa merele saata, kes 
- palvetada ei oska, ja eks niisama või armastus ja igatsus 
põlatud isamaa järele ärgata, kui ta hellad tuuled meile 
enam ei lehvita, ta emapind meid enam ei kanna, truud 
omaksed enam meie ümber ei seisa. Nagu teame, oli 
Ennosaare Ainil noorpõlvest ainult see aeg armsas mäles- 
tuses, mille ta saksa kasuisa katuse all ära elanud. Isamaa 
ja sugurahva vastu oli ta süda ilma kõige tundmusetum, 

jah, koguni täielise ärasalgamise vääriliseks pidas ta neid. 
Ja ometi ei suutnud ta neid täiesti unustada, ehk ta küll 
kõigest jõust endiste aegade mälestuste vastu võitles. 
Mis tähendasid need varjukujud elu tõsiduse ees, millele 
vaja oli selginud silmi vastu astuda! 

Ja et kergem unustada, mis ta südant vahel nii 
imeliste valusate tundmustega täita püüdis, asus ta kõige 
vaimu ja tahtmisejõuga > teadusevalda tööle. Hoolega 
tarvitas ta oma rohket priiaega õppimiseks. Vana lahke 
professor, kelle teenistuses ta seisis, avitas omalt poolt, 
andis aega ja ka rahalist abi ülikooli ettelugemistest osa 
võtta; ning kui ta mõne aasta pärast õppimise lõpetas ja 
sellekohase tunnistuse sai, võttis vana täheteadlane tema 
koguni oma kaastööliseks. Nüüd oli käes, mis talle 
püüdmiseväärt oli paistnud, ausama teaduse najal saadud 
amet, teiste teadlaste lugupidamine ja vabadus end selle 
rahva liikmeks tunnistada, kelleks ta ise tahtis. Aga et 
küll öö agar on -metsaladvult ja pilvepiirilt päikeseläiget 
pühkima, teine-kolmas päev toob ikka jälle uusi kiiri, 
uut valgust. Ehk küll Ennosaare Ain end ammu juba! 
esiti sakslaseks, pärast venelaseks pidas, see tund ei 
jäänud tulemata, kus ta korraga, ilma et seks välist 
põhjust oleks olnud, selgesti teadis ja tundis, et ta ilma! 
teadmata ja tahtmata ainult Eestimaad ja eesti rahvast kal- 
liks oli pidanud ja nende mälestust põue põhjas kannud. 
Nüüd sai ta ka aru, mis Peeti oli ajanud nii vaimustaval 
keelel ta võõravaimulist meelt pöörma, ja tal hakkas häbi . 


- mõteldes, kui puhas ja omakasunõudmatu isamaa-armastus 


keset ränka, vaimurusuvat orjust lihtsa, koolimatu mehe 
südames oli võinud tärgata, kuna tema hää põlve otsas 
ja haridusest osa võttes sellest midagi ei teadnud. 

Ja häbi hakkas tal viimaks oma südame külmusest, 
et ta hoolimatuses iialgi vennale mingit teadust polnud 
annud, ja ta kirjutas pika kirja. Vastus ei jäänud kaua 
tulemata, aga ta ei kannud Peedi suuri, veidi harjumatuid 
ja nurgelisi tähti venna kohkunud silma ette, vaid — 

koduse õpetaja omi. Enam kui kümme aastat oli ju 
mööda veernud, saadik ta kodupinnalt oli lahkunud; kaua 
oli Peet ainsa venna käest sõnumeid oodanud, ja kui nad 
viimaks ometi tulid, magas vend juba nädalate kaupa 
jõekaldal vaikse kalmu all viimast und. Pisarad, valusa- 
mad kui ta enne iialgi nutnud, tungisid Aini silmist, ja 
nüüd vast teadis ta: kõik, mis ta oli enne armsaks pidanud 
ja kaotanud, ei kaalunud truud vennasüdant üles, mida 
| ta senini nii ülekohtuselt oli ära põlanud ja millest ta 
| nüüd, mil ta silmad ometi lahti läinud, igavesti ilma oli. 

Peedil oli siin maa pääl vähe aega olnud õnne maitsta 
ja varakult oli ta surma ohvriks langenud. Kevadel 
teesillutamise ajal oli ta sillakubjas olnud ja pärast 
»kihelkonna-saksaga“ ühes teed läbi sõitma ja ,kätte 
andma“ pidanud. Õnnetuseks ei meeldinud aga tee 
»kihelkonna-saksale,“ ja ehk küll kubjas tee hääduseks 
palju parata ei võinud, «sest et tema käskudel tuttaval 
kombel palju vähem mõju oli, kui mõne härrase kepi- 
näitamisel, siiski pidi tema nahk vastama. Peedi muidu 
tugevaloomulisele kehale näis see ometi liig olnud. Ta 
läks koju ja jäi raskesti haigeks. Mõne nädala pärast 
küll tõusis ta jälle sängist ja püüdis vana hoolega talutööd 
ja oma peremehekohuseid täita. Aga ehk küll Eedu 
trööstida ja vanaema toivutada ja ohutada püüdsid, endine 
elujulgus ja tervis jäid tagasitoomata kadunuks. Sügisel, 
kui kolletanud lehed puist langesid, katsid nad ka Enno- 
saare peremehe värsket hauda ja tuletasid Peedi valnsasti 
leinavale abikaasale meele, et siin ilmas midagi kaduva- 
mat ei ole kui õnn ja midagi nii kindiais paratamatut 
kui surm. 

Kibedalt taevase Isa vastu nurisedes oli vanaema haual 
seisnud noore minija kõrval, kellega ta õige hästi läbi 
oli saanud. . ,Mis ilmasambaks siis mina siia pean jääma, 
et kõik teised minust ette lähevad, niisugused päälegi, 
keda siia hädasti veel tarvis,“ oli ta nukralt kaevanud. 
»Kas parem mind ei oleks võidud hauda viia“. . . 

Kaebus oli asjatu olnud. Üürikeste päevade järele 
oli ta ka ise magama läinud ja noore Eedu tema ainsa 
poja Ainiga üksi jätnud. Peet oli hoolas peremees olnud 
ja koha jõukas olekus pidanud; päätoidusest siis leinaval 
lesel esiotsa puudust polnud. Päävarjust aga pidi ta 
õpetaja kirja järele kevadeks ilma jääma, sest et härra 
von Habermann nüüd ometi, nagu ta ammu ju tahtnud, 
luba oli saanud mõlemaid Saare talusid, mis poolteed ta 
piiri sees ja tal alati nagu pinnaks silmas olnud, ära 
kaotada ja mõisamaaks teha. — ———- -.—-—--+ 

Aastakümned läksid mööda. Ikka veel viibis Enno- 
saare Ain tsaaride linnas ja oli sääl aastate jooksul koguni 
tuttavaks saanud. Vaikses õpetlase elus, raamatute ja 
ikka raamatute keskel olid aastad mööda lennanud ja 
end selgesti nähtava kirjaga meie Aini näosse ja kogu 
olemusse märkinud. Nägu oli kitsas ja kortsus ja kandis 
alalise toasistuja jumet, ja ka keha näis noorpõlve kärma 
liikumise ja südiduse poolteed unustanud, ja kaalus tähele- 
panematuil silmapilkudel märksalt ettepoole. 

Ning meele poolest oli Ennosaare Ain kõige paremal 
teel oma noorpõlve häätegija jälgedesse astuma. Nagu 
vana veider onu Adalbert armastas ta üle kõige: taeva 
tähti, pidas noorpõlve armastust, ehk see talle küll ainult 
kurvastust ja alandust oli toonud, salaja kõige pühamas 
mälestuses, oli aga muidu valmis inimsoo nõdremast; 
poolest ikka halba 'mõtlema ja uskuma jne. Kord õige! 
lopsakalt tõusnud isamaalised tunded 'olid ka ammugi! 
jälle soiku jäänud. Võõra keele ja meele keskel ei olnud) 
tal nende jaoks mingit äratust ega toetust; kelle hääks 
ta neid siis pidi kasvatama või kelle ees nendega uhkus- 
tama, oli ta ise enese vabanduseks mõtelnud. Et kodu- 
maal vabamad tuuled puhusid, sugurahval juba ajalehed 
uut elu äratamas olid ja Emajõe kaldal meie unustamatu 
ööpik südantsoendavaid lugusid laulmas, sellest ta midagi 
ei teadnud. Ühtki sõpra polnud tal kodumaale jäänud, 
kes sõnumeid oleks võinud anda, ja pääle oma teadus- 

likkude raamatute ei tulnud tal meelegi muid kirju 
lugeda. 

Kord oli tal nõu olnud Peedi poega Moskvasse oma 
juure tulla lasta, teda koolitada ja kasvatada, nii kui ta 
arvas kadunud venna mõtetest aru saanud olevat, aga 
sellest ei olnud midagi välja tulnud, sest ema Eedu ei 
annud mingi hinna eest oma ainsat last käest ära. Siis 
oli ta venna lesele raha saatma hakanud ja poissi Pärnu 
linnas koolitada käskinud. See näis sündinud olevat, aga 
onu suuremaks imestuseks ei paistnud noorel Ainil sugugi 
lusti olevat õpetatud meheks saada. Ja mõne aja eest 
oli ta vennapoja käest tänu- ja teatekirja saanud, et ta 
küllalt koolis käinud olevat ja ühe Pärnu linna meistri 
juures tisleriametit õppima hakanud. Ema olevat ka sääl 
ligidal korteris, ja ta tahtvat virk olla õppima, et pea 
selliks saaks ja onule midagi meelehääks oskaks teha, 
kui see kord jälle kodumaale tuleb . . . Lapsiku kirja 
üle naeratades oli onu seljakile kiiktoolile toetanud ja 
peene sigari põlema süüdanud. Tagasi tulla kodumaale, 
mistarvis? Siin oli ta tööd ja lõbu mõlemaid leidnud 
ja oma paremad eluaastad ära elanud, siin peeti temast 
lugu, mis pidi teda siit ära ahvatlema? Aga kuna ta 
mõttes sigari suitsupilvi vaatles, ei pännud ta tähele, et 
aegamööda imekenad pildid ta vaimusilma ette tekkisid, 
ammu maa päält kadunud kodutalust, lehkavast mõisa 


kaasikust, lihtsast, armsast Pärnu linnast ja muust, ja 


koguni palju ilusamad ja elavamad kui nimetatud kohad 
tõesti olnud ... Iseenese üle pahane, viskas ta ülejäänud 
sigaritükikese tuhakaussi ja tõusis püsti. Sarnaste ajutute 


- mõtete vastu oli, taevas tänatud, abi leida. Ta võttis 


kübara ja kepi ja rändas oma paljuarmastatud tähttorni. 
Tundide kaupa võis ta sääl talitada ja kõige muu ära 
unustada, ja tuli õhtu, siis istus ta õnnelisematel tundidel 
pikksilma ees ja ootas oma taevaste paleuste ilmumist. 
Kuid tänaõhtu tahtis lugu ka siin viltu minna. Tulevase 
tislermeistri praegu alles kaunis nurgelisel kirjal oli aima- 

mata imelik mõju olnud, mis keisrilinna kohal paistvate 
“taevaste läiget vähendada püüdis. Väsimatult seadis ja 
kruvis isand Enmann pikksilma torusid, ilma et ta oma 
tööga kord rahul oleks võinud olla. Pahaselt taskurätiga 
üle otsaesise pühkides ümises ta viimati: , Ma usun, onu 
Adalberdil olid paremad pikksilmad ja — ilusamad tähed; 
vähemalt ei näinud ma nendega iial nii palju ilmaaegset 
vaeva, kui täna siin! Seega oli lüüs lõhutud ja hommi- 
kustel mõtetel vaba tagasitulek. "Aga kas need silmad, 
mille ilu ja armsuse mälestus korraga vananeva mehe 
rinnus nii nõiduslikult aset võttis, tõesti olid külmade 
ja südametuks nimetatud tähtede omad ja paistsid onu 
Adalberdi väikese ning vähetäielise pikksilma läbi temale 
vastu? Ja kui neil korda läks ja nad Moskva ülikooli 
matemaatikateaduskonna: kõige hoolsama töölise - ära 
jõudsid ahvatleda ja kodumaale kutsuda, kes seisis selle 
eest, et nad teda jällegi niisama maani ei alandanud, kui 
kord ammu unustatud nooreas? Ei, ei, ei, sosistas mees 
pea kirglikult ja hõõrus nagu meele tuletades otsaesist, 
kuna ta kärmesti püsti tõusis ja minekut tegi. Ei iial 
enam, mis kord möödas, ei tule iial enam tagasi, seda 
teadma peaksin ju ometi vana küll olema! ... 

Mõne nädala pärast aga tegi härra Enmann oma 
siiamaalse hoolsa töö vastasele, mõttes suikuvale olekule 
korraga südilt otsa ning astus kõige parema teadmise ja ° 
tahtmise kiuste ülemate ette luba paluma reisile minna. 

— Reisima, Enmann? küsis professor imestades ja 
lükkas prilli nina päält kõrgemale. — Kuhu tahate minna? 
Niikaua kui mina teid tunnen ja kuulnud olen, ei ole 
teil iial lusti olnud kaugemale üle Moskva piiride rännata, 
kui meie linnalaste suvekorterid ja lõbupaigad ulatavad. 
Ja seda on nüüd kolmkümmend aastat. 

Kohmetult vaatas Ain professori otsa. Kolmkümmend 
aastat ühtelugu ühes ainsas kohas elamas! See oleks 
liig. — Ei, õiendas ta meele tuletades, — ükskord, kas 
kaheksa või kümne aasta eest käisin meie teaduskonna 

käsul ja läkitusel Kiievis, ja teinekord, sellest on veel 
enam aega tagasi, pidin selsamal otstarbel Peterburi 
reisima . . . 

— Ja nüüd tahate kätte nõuda, mis sel korral võlga 
jäi, naeris professor. — Noh, ega reisimine keeldud ole. 
Päälegi on teil sügiseni puhkus! 

— Aga ma ei tea, kas — ma enam tagasi saan 
pöörda, kostis Ain näol nagu oleks tal mõni tähtis sala- 
dus varjata. 

— (hoo! Professor võttis prilli täiesti ära. — Koguni 
ära tahate jääda! Siis on teid kuhugi mujale kutsutud ? 

— Ei kunagi — perekonna — talitused, kaitses 
Ain vastu, kuna tal järsk puna tõusis. Tema perekonnast 
polnud ju enne keegi sõna kuulnud. 

— Teie olete vähe veider, Enmann. Sellepärast pole 
teil ju tarvis lahti ütelda! Reisige kuni sügiseni ja siis 
tulge jälle tagasi! Ja kui see teile koguni võimatuks 
saab ... noh, siis on teine asi. Kas olete mu nõuga rahul? 

Ain oli hää meelega rahul. Süda läks tal koguni 
kergemaks professori juurest minnes, kui tulles olnud, 
sest — oh kui elu-olu siin maa pääl nii heitlik poleks! 
Tal oli juba peaaegu hirm äkisti taga igatsema hakatud 
kodu eest. 

Sellegipärast istus ta mõni päev hiljem raudtee- 
vagunis, mis teda tuulekiirul kodu poole viis. Lagedad 
põllud, sood ja mõni harv okaspuutukake mõlemal pool 
teed ei huvitanud taevatähtedega ümber käima harjunud 
meest; ja ehk sõit küll pikk oli ja ta mitmelgi korral 
vagunist pidi astuma, viibis ta oma mitmesuguste mõtete 
keskel ometi nagu uimastuses, millest teda alles Riia 
vaksalis masina terav hõiskamine täiesti äratas. Muidugi 
ei ole tal kaua aega Riiga jääda, vaid lähema laevaga 
juba kiikus ta merel, tuksuval südamel kodumaad oodates 
ja sinna jõudes, nagu me juba teame. — 

Ütle, kus sa siis nii kaua käinud 
Oma kuldse kodu pinnalta ? 
Mis su süda otsima säält läinud? 


Nõnda isamaised hellad tuuled, 
Päike, linnud, helde emapind — 
Nõnda teretajad armuhuuled 
Võtvad imetelles vastu mind. 


(Koidula.) 


Jõudsal sammul lähenes sügis. Päevad läksid lühe- 
maks, ööd vilumaks, puude lehed varisesid kolletanult 
ladvust ja sagedad vihmasajud tegid teed poriseks. Ikka 
vähem laevu tuli sadamasse, ainult aurikud mis korra- 
päraselt käivad kuni meri veel vähegi lahti, tormasid 
seatud päevil ruttu sisse ja välja, tõid koju, kes linna- 
lastest ilusal suveajal võõraid maid vaatamas käinud, ja 
viisid väheseid võõraid ära, kes Pärnu linna mererannal 
suplemas olnud. Ärareisijate seas ei olnud» Ennosaare 
Aini mitte, ehk tal küll aeg oleks olnud minna. Ehk ta 
küll isegi õieti ei teadnud mispärast, oli ta koguni kuni 
teise sügiseni luba palunud Pärnu linna jääda ja pääle 
kaunis ägeda kirjavahetuse luba ka saanud. Sellest 
võis arvata, et talle elu väga meeldis või et ta endised 
tuttavad jälle oli leidnud. Aga sellest polnud palju 
juttu. Iseäranis halb oli esimene hommik Pärnu linnas 
olnud. Unes oli ta lõbusaid endisi aegu ja armsaid 
nägusid näinud, ja üles ärgates vaatasid ainult võõrad 
hotelli seinad ta pääle. Poolnukralt kargas ta voodist, 
pani enese riidesse ja nõudis kohvi. 

x Kas härral hää uni oli, algas kohvitooja, teener 
osavõtlikult. — Paraku onrtuba uulitsa ääres ja vankrite 
mürin kajab selgesti sisse. Kas härral lust on meie 
linna elama asuda, või jääb ainult mõneks päevaks?.. . 

Imestusega vaatas härra Enmann pärija otsa. — 
Ma usun, see ei ole sugugi teie asi küsida, kostis ta 
pahatujuliselt ja istas kohvilauda. — Mu riided sääl 
ootavad puhastamist, see on teie amet. 

Ja ühtelugu tusaselt, ta ei teadnud isegi, kas kät- 
tesaamata ilusate unikujutuste või uudishimulise hotelli- 
teenri pärast, astus ta poole tunni pärast uulitsale. Tal oli 
nõu olnud ei mingi asja üle imetleda, teadis ta ja, ühel 
seisupaigal viibimine on surm, kuna see, mis elab ja 
edasi püüab, aastate jooksul kuju muudab, ja — vaevalt 
oli ta üle võõrastemaja läve astunud, kui ta kesk suure- 
mat imestamist seisis. 

Vallist, mis kui roheline vöö linna oli piiranud ja 
elanikke kõigi välispidiste kahjude ja hädade eest kaitsenud, 
näis ainult mõni tükikene üle jäänud olevat; ja kõrge, 
kitsas vesivärav jõe pool küljes, millel treppisid mööda 
üles võis minna ja millel käsipuud äärtel kaitseks seisid, 
oli jäljetult kadunud. Kui mitmesugustel aegadel ja 
tundmustel oli ta kadunud värava pimeda võlvi alt läbi 
käinud, kui kurvalt nimelt, kui ta viimast korda siit sisse 
ja teispoolt Riia-väravast välja oli sõitnud kaugele laia 
maailma. Nüüd olid maatasa tehtud üks kui teine, lin- 
nas ei elanud ühtki tuttavat ega sugulast, igaltpoolt 
vaatasid endise aja varemed vastu — ja seks oli ta kauge 
maa tagant siia tulnud. Mäherdune jõledus! . . . 

Aeglasel sammul astus ta edasi. Sääl oli vana väike 
turuplats, mille päält aga uuem aeg õnneks juba inetu 
kaagi, kus pühapäeviti süütegijaid nuheldi, ära oli kaota- 
nud, sääl vana näotu kõrts, siis paar väikest kaubapoodi 
— taei teadnud, kas nad uued või vanad olid. Aga see 
polnud ka ju sugugi tähtis, vaid palju enam, kas maja, 
mille katuse all ta õnnelisemad aastad oli asunud, veel alles 

seisis. Kiiremalt sammus ta edasi. Otsitud koht ei olnud 
raske leida, aga võõraks oli ta jäänud välispoolt, ja 
võõrad inimesed elasid sees. Kuna ta uulitsal seisis, 
läks uks lahti ja kaks väikest poisikest tormasid naerdes 
uulitsale. Võõrast nähes seisatasid »nad silmapilguks, aga 


- küsimuse pääle, kelle oma see maja on, ei kostnud nad 


lapselises ülemeelsuses muud kui ,,meie papa oma“, ja 
jooksid edasi. 

Pääd raputades kõndis võõras sedasama teed, tähele- 
panemata mööda mõnest uuest ehitusest ja suuremast 
kauplusest, mis siin ehk sääl aset leidnud. Keset linna 
asutatud noores puistikus istus ta viimaks pingile ja 
vaatis linna laste mängu päält. Tõesti, mitte keegi ei 
oodanud ega tunnud teda. Pääd käele toetades naeratas 
ta kibedalt. Õnneks polnud tal ka vaja kauaks siia jääda; 
ülehomme sõitis laev jälle Riia poole, ta võis ju kaasa 
sõita. Aga ,meie papa“ majasse tahtis ta ometi veel kord 
tagasi minna. Tal tuli meele, et endisel ajal mitut katuse- 
kambrit üürikorteriks oli tarvitatud ning et teiste seas 
üks vana kohtukirjutaja onu majas oli elanud, kelle 
surmasõnum siiamaale ta kätte polnud juhtunud. Vast 
see vanameheke elas veel ja — vast ehk leidis n isegi 
veel armsaksjäänud kohas korterit. 

Pooltrööstitud võttis ta uuesti rändamisetee jalge 
alla. Tuttav kohtukirjutaja, aastate jooksul tuimaks ja 
üksluiseks raugaks vananenud, elas veel endises korteris, 
ning kui Ain poole päeva ta kõrval oli istunud ja ühte- 
lugu endisest ajast pajatanud, et ta isegi oma jutu rohkust 
imestas, oli vanamees viimaks kostnud: ,Õige, ma arvan, 
et teie ei — valeta, ja et seesama talupoiss olete, keda 
õnnis härra v. Bork ükskord kasulapseks võttis; heldeke, 

eks vahel ka kõige tõsisemad meie seast mõnda — ajutut 
tempu tee, miks siis mitte tema, kes päälaest i 
täis naljakaid tegusid oli!“ 

See tunnistus oli külalise pääle mõjunud nagu Siki 
ta lille noppides kõrvetava raudnõgese pihku saanud, ja 

pahandatult oli ta toolilt tõusnud ja minna tahtnud. Aga 
siis oli tal meele tulnud, et imeline vanamees endisel ajal 
kunagi nii kitsarinnaliselt ta üle ei olnud mõtelnud, vaid 
koguni lahke olnud ja onu Adalberdi soovimisel temale 
ilukirjutuses hääd õpetust annud, ja — vagusi istus ja 
jälle vanale kohale. Aga nüüd pööris jutt ka lähemale 
joonele, ning vana kirjutaja oli viimaks koguni südamli- 
kuks ja soojaks saanud. Ka korterit oli Enmann kasuisa 
endises majas leidnud ja iseäralise rutu ja õhinaga juba 
teisel päeval, mil ta Pärnu linnas viibis, endisesse tähe- 
vaatuse tuppa elama asunud. 

Esimene päev oli seadides ja asudes kiirelt mööda 
läinud, ja ,ülehomme*“, mil ta õieti merel pidi olema, oli 
ta venna leske ja poega otsima läinud. Peagi olid nad 
leitud. Noor Ain aga, kes onu eeskujul ka oma nime oli 
muutnud ja end meistril ja teistel purssidel Antoniks 
laskis hüüda, ei meeldinud talle suuresti. Oli liig vähe 
kadunud isa laadi ja, nagu onu leidis, mitte küllalt peenike 
ja viisakas. Tal ei tulnud meele, et tal mõni üliõpilane 
ees ei seisnud, vaid lihtlabane tisleri õpipoiss ! 

Enam rahul olles istus ta Eedu kitsas üüritoakeses. 
Endine ilus ja ausaviisiline neiu oli ka nüüd veel kena 
naine, aga vanadus, töö ja elumured olid ometi sügavad 
jooned ja kortsud selge otsa sisse ja ilusate sinisilmade 
ümber tekitanud. Ja väike ilus suu, mille juttu 30 aasta 
eest Ennosaare Peet suuremal õnnel oli kuulnud, naeratas 
kurblikult, kuna ta tasaselt oma elust kõneles. Mehe- 
venna lahkus oli puuduse eemal hoidnud ja ka poja eest 
hääd hoolt kannud; selle eest tänas ta soojal sõnal . . . 

Ka sügis toob mõnikord veel ilusaid päevi, mil päike 
suve soojusel paistab ja selge taevas tasase merepinnaga 
võidu sinab. Sarnastel kordadel ei raatsinud pärnulased, 
kellel vähegi võimalik, majadesse jääda, vaid rändasid 
värske õhu kätte mere ääre, ,parki“ ehk väikeste auri- 
kutega jõge mööda üles lähedaloievatesse metsadesse. 
Viimaste seas oli härra Enmann, ehk ta küll aurulaevaga 

ei sõitnud, vaid jala üle linna silla sammus. Sauga mõis, 
kuhu tal nõu oli rännata, on ainult 2—3 versta linnast 
eemal, missugust maad tublid pärnulased paremaks arva- 
vad jala ära käia või ka harukorral hobusega sõita ning 
selle pärast aurikut ei tülitagi. 

Käed selja pääl kepi ümber risti, nagu endisel ajal 
onu Adalbert oli armastanud teed käia, kõndis Ain võõ- 
raksmuutunud rada mõisa poole. Maja majakese kõrval 
oli linna poole teeäärtele tekkinud, endise kalameeste-küla 
talumaadele oli linna kaubaajamise laiendamisel terve alev 
asunud, ja elanikkude, linaaida tööliste valgete päädega 
ja päevatanud nägudega lapsed mängisid kilgates ja hõi- 
sätes nende vahel. Viimaste majade vahel algasid Sauga 
mõisa põllud. Imestusega jäi võõras seisma. Kas need 
kehvapärased ja harvalt istutatud viljakuhelad ja nabrad 
tõesti seltsamalt põllult olid lõigatud, kus endisel teoorjuse 
ajal vili kõrge nagu pilliroog ja paks nagu mets oli 
»mühanud“! Enne oli talupoja põllul sarnane vilets vili 
kasvanud, nüüd aga olid talud raharendil ja lugu ümber- 
pöördud ... 

Tolmavat teed mööda veeris vana, ärakulunud pingi- 
taoline vanker kõrgejalgse lahja hobuse taga ligemale: 
lihtsamooduline ja mures näoga mees pidas ohje ja võttis 
põldudel toifmetavate tööliste tervitused lahkelt vastu. Ole- 
vat Sauga mõisa uus rendihärra, kosteti Aini küsimuse pääle. 

Pääd vangutades kõndis ta edasi. — Kadunud, 
möödas kõik endised ajad ja uhkus siin kui sääl, pidas 
ta mõttes aru. 

Ka mõisa kaasik ei olnud enam endist nägu. Puud 
olid suuremaks läinud, aga harvemaks raiutud. Jõgi küll 
jooksis veel vanaviisi puude alt mööda, madalal jõe kaldal 
kasvasid lepapõösad ja pillirood läbisegamini ja solises ja 
vulises vesi nende vahel nagu ennegi, kuid armas ei olnud 
enam puude all istuda ja vetemängu vaadata . . . Üksi- 
kul mehel hakkas kännu otsas istudes korraga külm; 
pahatujuliselt kargas ta püsti ja läks edasi. Kuhu! Mõne- 


— 11 — 


- 


kümne sammu järele seisatas ta jälle. Nii kaugele kui 
silm ulatas, paistsid põllud; kahest talumajast, mis endisel 
ajal jõe käänuni jõudjat oma mustakssuitsunud õlekatus- 
tega nii tuttavalt olid tervitanud, ei jälgegi enam! 
— Ime, mis mulle ometi silma on lennanud, pomises Ain 
iseennast petta püüdes ja pühkis taskurätiga nägu. Täna 
ei ole ka sugugi hää ilm, vast ehk on teinekord sügist 
vähem tunda. Ja selgest, soojast päikesepaistest hooli- 
mata pööris ta ümber ja rändas kindlal sammul linna 
tagasi, süda hale ja meel nukker .. 

Pikalt ja üksluiselt läksid järgmised päevad mööda. 
Tundide kaupa istus Ain akna all laua ääres, uuris, 
mõtles, luges, suitsetas ja — vahtis aknast välja. Kuid 
näha ei olnud palju. Tükike taevast ja akna all kasvava 
pärnapuu latv, mis mitmest öökülmast hoolimata seni 
roheline ja lehis oli seisnud. Uulitsale vaadates pidi aken 
lahti tehtama, sest tuba seisis kõrgel, maja kolmandal 
elul. Seda tegi ta ometi harva, mis puutusid uulitsail 
käijad temasse! Täna aga oli teine lugu. Koguni must 
paistis uulits inimeste hulgast, ja kuula! Kui pühalikult 
ja pikalt Pärnu linna kirikute kellad helisesid? Oli keegi 
ära surnud, või maeti kedagi? Uudishimuliselt pistis 
härra Enmann pää aknast. See sündis parajal ajal. Ümber 
uulitsa nurga pööris matuserong; mustal surnuvankril 
lugemata lillede ja pärgadega kaetud puusärk, millele 
terve rong tõldasid leinariides saatjaid järele sõitis, ning 
«ümberringi tuhandepääline vaatamatõtanud inimeste hulk, 
nagu sarnastel sündmustel linnades ikka viisiks. Võis - 
suurtsugu inimene olla, kelle puusärgi taha nii palju ja 
nii mitmesuguseid saatjaid oli kogunud! 

Pikalt vajus must rong Pärnu linna pikemat ja laie- 
mat uulitsat mööda alla, härdamalt laulsid kellad kirikute 
tornides, vagusi vaatas üksik mees oma kõrgest seisu- 
paigast, kuni ka viimne saatja uulitsa lõpul algava puis- 
tiku nurga taha kadus. Siis tõi mees vähese viivituse 
järele kübara ja ülikuue ja astus alla uulitsale. 

— Kas härra surnuaiale soovib sõita? küsis üks 
tühjalt lonkiv voorimees, keda ta suuremaks pahanduseks 
täna keegi polnud sõidule palganud. Aini päänikutamise 
pääle pidas ta kinni. — Teist teed matuserongi ette, 
— kõlas lühike käsk, ja armetult väsinud hobustele pihta 
lüües sõitsid nad minema. Ka matuseaed oli juba inimesi 
täis, ja vaevaga pääsis Ain noorte kuuskedega piiratud 
haua ligikorda. Surnuaial, mis tema äraolekul õndsa õpe- 
taja R. hoolel pea täiesti ümber oli muudetud ja ilusa- 


» maks tehtud, oli ta siiaajani üksainus kord käinud. Ometi 


näis talle matusekoht tuttav olevat, ja ta seisis onu Adal- 
berdi haua ligikonnas. Lahtine haud, mille ümber ini- 
mesed tunglesid, näis ühe suurema matusepaiga keskkohal 
seisvat, aga ümberseisvate ristide päälkirju ei ulatanud 
ta lugema. Sellepärast küsis ta ühe naisterahva käest, 
keda küll maetavat. 

— Leske'oberstiprouat N., oli vastus. 

Mees tänas teate eest. Nimi ei tuletanud talle 
midagi tuttavat meele. Ta katsus unesti haua ligemale 
saada, ja et kõik silmad ju kirikaiale jõudnud rongi poole 
pöördusid, läks see tal korda. Osavõtlikult viibis ka 
temagi silm musta puusärgi pääl, mis kandjate õlal lige- 
male tuli ja baua kõrvale maha pandi. Siis pööris ta näo 
ilma midagi aimamata haua kõrval seisvale ristile, mille 
kirja nüüd selgesti võis näha. Nagu tarretanud jäi ta 
sellesse ühte kohta vahtima. Helene von Habermann, sün- 
dinud v. Bork, kuulutas kiri, ja nagu oleks üks jääkülm 
sõrm pikalt ja valusalt selle sõnume ta südamesse kirju- 
tanud, teadis ta korraga, et lesk oberstiproua N. keegi 
muu ei olnud kui proua Helene ainus tütar — Hilde. 

Väriseval käel võttis ta kübara pääst ja heitis sõrmed 
risti. Ka siin oli ta hiljaks jäänud ja ainult selle teekonna 
lõpetusele jõudnud, kelle õrnas käes ilusal, rõõmsal noor- 
põlvel ta suurem õnn ja sügavam lein oli hinganud, kes ta 
koidutäht ja teda kodumaalt väljaajav keerub olnud ja] kelle 
mälestust ta ometi aastate kaupa truus põues oli kannud. 

Seatud viisil täideti matusekord ilma et Ain sest 
midagi oleks näinud ehk kuulnud. Ta ärkas alles mõte- 
test, kui üks väike musta kindaga kaetud käsi ta kuue 
käisele langes ja üks nutusegane hääl sosistas: — Oh, 
oleksid sa ju varem tulnud. Kui hää meel tal oleks 
olnud sind enne — kojuminekut veel kord näha! 

Võõrastades astus Ain tagasi ja külmalt kummardas 
ta rääkija poole. Mis see võõras — vana naisterahvas 
temalt tahtis? Aga naisterahvas ei saanud enam aegagi 
midagi tahta. Igast küljest hüüti ja päriti teda. 

— Neitsi Luukas, haud on valmis, näidake, kuhu 
lilled ja vanikud tuleb panna! 

— Luukas, kas te kutsarile käsu andsite just värava 
ees pidada, ma olen hirmus väsinud ja ärritatud. 

— Armas Luukas, kas te tähele panite, kuhu enne 
tulekul mu rätik jäi, jne. 

Neitsi Luukas, kes keegi muu ei olnud, kui meie 
tuttav junkru-Olga Sauga mõisast, kostis, õiendas ja avi- 
tas igalpool ning kadus viimaks Aini silmist. 

Nime kuuldes oli Ain endise väikese, rõõmsa Olga 
sedamaid ära tunnud, kuid ilma et ta karvaväärt lahkemalt 
ta üle oleks mõtlema hakanud. — Vanaks krõmpsuks on ta 
läinud, ja niisama taktita pääletungiv kui ennegi, ümises 
ta end raputades; — teist korda ma enam temaga kokku 
ei taba juhtuda!* Nagu näeme, mõtles ta noorpõlve seltsi- 
lise üle nüüd niisama ülekohtuselt kui kolmekümne aasta 
eest, sest ehk küll vana neiu, nägi Olga ometi palju 
noorem ja priskem välja, kui ta ise, ega olnud tal veel 
kunagi meele tulnud pääletungiv olla. 

Kuna haud valmis tehti, lilledega kaeti ja matuselised 
minema hakkasid, toetas end Ain eemal ühe puu najal 
ja vaatles edasi-tagasi voolavat inimestehulka. Alles kui 
kõik valmis oli ja viimnegi saatja ära läinud, tuli ta jälle 
ligi ja istus proua Helene haua jalgotsas seisvale raud- 
sohvale. Siin olid nad siis koos, kes endisel ajal ta vastu 
armsad ja lahked olnud: onu Adalbert, proua Helene — 


s 128. 


ja oberstiproua Hilde N. Kas ta tõesti varem oleks 
pidanud tagasi tulema? Ja kui ta teda üles oleks otsi- 
nud, endise südamliku:Hilde eest leidnud? Kes selle 
pääle vastata oleks võinud, magas siin värske kalmu all... 

Möödas oli, mis elu temalegi ränküst ja halbust 
oli toonud, möödas õnne- ja ilupäevad, nüüd võis ta rahul 
puhata kõigest elukoormast. Ja rahu tahtis ka tema talle 
soovida, täit, õnnist, segamatut rahu, sest ta oli ju ometi 
ta koidutäht olnud, ta ainus ilus, magus ja kättesaamata 
uhke armuke . . . 

Vaheajal jäi kirikaed ikka tühjemaks, ja varane 
sügiseõhtu jõudis kätte. Kabelivaht kõndis koristades ja 
mõnes kohas aia uksi lukutades haudade vahel, ning ka 
Ain arvas aja olevat kodu minna. Hilde hauapäälsete 
pärgade seest noppis ta ühe lille mälestuseks ... Homme 
tahtis ta jälle end Moskva-reisile valmistama hakata, 
nüüd ei olnud tal ju enam mingit asja kauem viibida. 
— Maga rahuga, mu armuke, hääd ööd, armas onu Adal- 
bert, taeva rahu tasugu sulle kõik minu vastu näidatud 
arm, libises veel kord üle huulte, siis kõndis ta pikal 
sammul tagasi linna. — — —- —- —- - -—-— - -— — 

Jälle muutis härra Enmann oma plaani. Teisel 
hommikul einet võttes ei tahtnud talle eilne reisimõte 
enam sugugi meeldida. Luba terveks aastaks ära jääda 
oli tal ju taskus, teist korda ta säält kaugelt ometi enam 
tagasi ei tuleks, ja nüüd oli tal viimaks ometi võimalus 
keelmata Hildet vaatamas käia nii palju kui ta tahtis, 
kui ka kaunike sest enam midagi ei teadnud. Kas ta 
tõesti terveks aastaks siia igavasse Pärnu linna pidi jääma, 
selle üle ei tahtnud ta veel otsustada, kindel oli aga, et 
möned lähemad nädalad vähemalt vaja olid endise armu- 
kese mälestuseks pühendada. Ja aegsasti pääle lõunat 
oli ta mundris ja teel kirikaiale . . . sellel päeval, teisel 
ja kolmandal. Neljandal päeval aga oleks ta paha meelega 
parem jälle ümber pöörnud, sest see ,vanatüdruk“ Olga 
istus juba enne teda haua kõrval aiasohval. Aeglasel 

sammul ligines Ain. Ta lootis Olgal ometi niipalju õrnust 
ja peent takti olevat, et nüüd eemale läks ja Aini üksi 
tema armukese hauale jättis. Aga mis tuim, see tuim. 
Liikumata vagusi, nagu poleks ta midagi kuulnud, jäi 
üleni leinariietega kaetud naisterahvas istuma, käed ristis 
ja pikk must loor pooleni üle pisarais ujuva näo tõmma- 
tud. Kas ta nii sügavais mõtetes oli, et ta Aini tulemist 
ei kuulnud? Peaaegu näis nii olevat. Vaja oli märku 
anda. Ja köhatades astus mees haua kõrvale. 

Ilma et ta kohkumist ehk imekspanemist oleks 
näidanud, tõstis vanapiiga silmad üles ja nikutas tervitades 
pääga Aini poole, nagu oleks see iseenesest mõista, et 
nad mõlemad koos kolmanda noorpõlve seltsilise haua 
ääres seisid. 

Sõna lausumata vastu tervitades liigutas Ain kübarat, 
aga ta meel oli väga paha. Tükk aega läks vaikuses 
mööda, mil igaüks mõttes iseenese ette vahtis, siis ütles 
Olga tasa ja nagu etteheitvalt: — Miks sa meid sugugi 
üles ei otsinud? Oleksin ma teadnud, et sa Pärnu linna 
jäid, oleksin sind ta — surmavoodi ääre kutsuda lasknud, 
sind näha oleks talle ehk veel rõõmu teinud, nüüd pean 
mina ta — viimsed tervitused sulle kätte ütlema . . . 

— Väga meeldiv kuulda, kostis Ain võõralt, keda 
kangesti torkis, et ,vanatüdruk“ nii tuttavalt temaga 
rääkis ja ,sina“ ütles, nagu oleksid nad alles Sauga 
mõisas. 

— Kassa kauaks veel Pärnu linna jääd, või koguni 
jäädavalt? küsis piiga jälle tükiaegse vaikimise järele. 

— Ma usun, see ei puutu siia; ma ei ole ka veel 
Teie siinolemise üle imetlenud, — tuli terav vastus 
tagasi. 

Kohmetult ja imestades vaatas vanapiiga ta otsa. 

— Ahnii, ütles ta siis aru saades ja punastades, 
ja tõukas loori täiesti üle näo. Mul ei tulnud meele 
pikk vahe, mil ma sind — teid enam näinud pole, ja et 
sestsaadik mõnigi — asi teiseks võis minna. Ma palun 

vabandada, härra Enmann, et ma teiega kui vana tutta- 
vaga rääkisin. 

Nüüd oli Aini käes kord punastada. Tal hakkas 
häbi oma põhjusetult jämedast vastusest. — Ka mina pean 
vabandama, algas ta kaunis tusaselt» — Ma lootsin siin 
oma mälestustega ja mõtetega — üksi olla ega ooda- 
nud muu asjadesse puutuvaid küsimusi, üleüldse ühtki 
segamist .. . 

— Mida minu siinolemine teile näib valmistavat, 
täiendas Olga haledalt naeratades. — Nagu näen, olete 
teie sama õiglane Ain — härra Enmann, nagu muistegi. 
Aga teil ei pruugi segamise muret olla. Meie võime ju 
korda pidada, et — igaüks ise päeva ajal tuleb, mil 
kumbki teisele tüliks ees pole, seletas ta toonil, millest 
aru ei saanud, kas ta pilkav või tõsine oli, kuna ta aga 
ometi vähe viivitades üles tõusis ja vihmavarju ja väikese 
käsitasku pingilt ühes võttis. 

— Hääd edu ,,mälestustele“, härra Enmann, ja 
enne kui Ain teisele jämedusele kolmanda juure sai lisada, 
kõndis ta juba:eemal haudade vahel värava poole. 

Sügavalt hinge tõmmates istus Ain tühjaksjäänud 
pingile. Praegu möödaläinud sõnavahetus, millega ta 
Olga ära oli peletanud ja sundinud teisel päeval kas 
varem või hiljem tulema, ei olnud küll sugugi ilus ega — 
haritud mehe vääriline, aga, noh — üht kasu pidi ta 
vaidlemata tooma, et tal edaspidi enam vaja polnud siin 
kohal selle ,äraõitsenud piiga“ pärast pahandada ja ta 
rahuga oma unustamatu Hilde pääle võis mõtelda, kes 
ometi igapidi teist moodi ja laadi oli olnud . .. 

Sest oli mitu nädalat mööda läinud. Sohva obersti- 
proua haua kõrval oli pea ikka tühi olnud, kui Ainil 
lust oli mälestustes heljuda ja kui ka mõnel harul- 
dasel korral juhtus, et Olga veel haual viibis, siis kadus 
ta ometi ammu enne juba ümberolevate puude ja põõsaste 
vahele, kui Ain ligi jõudis. Üksainus kord oli juhtunud, 
et ta Aini tulekut ei märganud. Vanapiiga oli haua üle 

kummardades laialiläinud lillesid ja vanikuid kokku sidu- 
nud ega tõstnud enne pääd üles kui teine tervitades ta 
kõrvale astus. 

— Ah, ,teie olete juba siin, ütles ta vagusi ja ilma 
kõige vaenluseta, nagu räägiks ta mõne haigega, keda 
ärritada ei tohi. — Õnneks on mu töö ka juba valmis, : 
ja lähen kohe. 

Ütles, võttis üles kindad, mis ta töötuhinal käest 
visanud, ja läks kiirel sammul minema, ilma et häbista- 
tud Ain aega sai sõnagagi keelda. Keelda? Kas ta siis 
seda oleks teinud! Muidugi mitte, mõtles ta uhkelt, aga 
tarvis ei olnud tal ka otsekohe eest ära joosta, nagu 
oleks. härra Anton Enmann üks inimesesööja Uusmere- 
maalt või muidu üks kaelalõikaja. Ja mis kasu ta oma 
äraminemisega õieti saatis? Tuju, mis tal kodunt tulles 
kaunis roosiline olnud, oli rikutud, ja sügisese viluga ei 
olnud muidugi armas õues istuda. Pahaselt iseennast 
sõnudes toetas ta pingi leeni vastu. Õieti oli ta ammugi 
juba leidnud, et siin — päris igav oli istuda; puud olid 
lagedad, haudadel lilled närtsinud, ja harva oli mõni 
üksik jalutaja näha . . . Ka oleks ta kord Hilde edaspi- 
disest elust ligemat kuulda tahtnud, ta lühikesest abielust 
ja pikast lesepõlvest jne. Aga kes sest oleks kõnelda 
võinud, jooksis eest ära justament nii edevalt nagu mõni 
kuueteistkümneaastane neid. Kui naeruväärt! Peaaegu 
vihaseks võis sarnase halpuse üle saada. 

Pikemal järelemõtlemisel võttis härra Enmann nõuks 
neidu paluda, vähe aega ta seltsis viibida ja mõnd täht- 
samat proua Hilde käekäigust jutustada. Vähe kardetav 
oli see ettevõte küll, sest kes seisis tal selle eest, et Olga 
ta lahkust valesti ei mõistnud ja mõnd tühja lootust 
pähe ei võtnud. Naisterahvad, mõtles ta põlgavalt ja 
hirmul korraga, on ju ses tükis kõik ühesugused suured 
lapsed, õnnis armuke Hilde muidugi maha arvatud, ja 
seda hullemad, mida vanemad. Teadagi on vana katus 
ikka kergem süttima kui uus. Noh, ta tahtis hästi ette- 

vaatlik ja liginematu olla, ja kui — õnnetus ometi sündis, 
üks tee jäi talle veel lahti; ta reisis ära. Moskvasse ta 
ometi järgi ei võinud joosta! 

Nagu näeme, rehnung oli targasti tehtud, aga ilma, 
et ta oleks teadnud, tõmbas Olga kurja kriipsu läbi sellega, 
et meie Ainil enam kunagi korda ei läinud vanapiigaga 
kokku saada, ehk ta küll raske südamega kõike uhkust 
kõrvale jättes» viimaks pea igal päevaajal oodates surnu- 
aial luusis. Ka linna uulitsal ei olnud teda iialgi näha, 
üldse kuskil, kuhu Ain otsivalt silmad pööris. 

Sügis oma sagedate tormide ja vihmasadudega läks 
mööda ja talv tuli, kõledat külma ja armsaid jõulupühi 
kaasa tuues. Nädal enne pühi peetakse vanast saadik 
juba Pärnu linnas jõululaata, milleks kõik- ümberkaudne ° 
maarahvas linna tuleb ,pühadekraami“ ostma. Ka linna 
enese elanikud on enne pühi pea kõik jalul, ja poed kubi- 
sevad kaubahimulistest. Leiavad ju kallil jõuluajal tihti 
ka need endal armsad olevat, kes muidu aasta otsa 
kellelegi midagi ei taha anda. 

Ka Ennosaare Ain ostis kingitusi: Eedule, noorele 
Ainile ja kõige viimaks, ehk ta küll ei teadnud, kuis 
kätte toimetada, terve paki pitsisid, paelu, ehteasju — 
Olgale. 

Vanal harjunud viisil vabandas ta end kangesti ise- 
enese ees, kinnitas end igapäev uuesti hästi ettevaatlik 
olla, kartis vana neiu ahvatlevat loomu ja — soovis ometi 
kõige suurema igatsusega teda kord üles leida. Aga 
püga oli ta eest nagu maa alla vajunud. Ka Hilde endises 
korteris, kus Ain kauase kahklemise järele küsimas käis, 
ei teatud ütelda, kas ta oma proua noore sugulasega 
Riiga läinud või veel Pärnu linnas viibis; mujal otsimine 
jäi niisama asjatuks. 

Igavalt läksid pühad vana tuima kirjutaja seltsis 
mööda, igavalt ka pärastpoolne pikk külma-aeg. Mitu 
korda oli Ainil himu sarnasest elust täis olnud ja ta oli 
ära reisida tahtnud, aga igakord hoidis teda arusaamatu 

lootus tagasi, enne Olgaga rääkida, kui ta jäädavalt kodu- 
maalt rändas . .. 

Ühel ilusal kevadisel päeval rändas härra Enmann 
jälle surnuaiale armukese hauale. Heledasti paistis päi- 
kene pilvitust taevast, mis aga ei keelnud meest, nagu 
ta viimasel ajal harjunud oli, täis paha tuju pingile istu- 
mast. — Pagana päralt, kurjustas ta iseeneses, — kui 
ma täna jälle nii üksi siin pean istuma, nagu sügisel! 
Kas ta siis surnud peaks olema või tõesti ära reisinud! 

Sääl kahises midagi eemal puude vahel, ja aeglasel 
sammul lähenes üks mustas riides naisterahva kogu. 
Pikk leinaloor lehises tuule käes ja kattis naisterahva 
nägu, nii et Ain, kes põnevalt, ja, ära ütle, kallis lugeja, 
et ma valetan, ühtlasi — rõõmsalt tuksuval südamel tulija 
poole vaatas, ei tunnud, kes ta oli. Seda paremad silmad aga 
- olid naisterahval. Aini nähes jäi ta seisma ja pööris tagasi. 

— Olga,-tänu Jumalale, lausus mees, kuna ta meel 
korraga imelahkeks sai; ja ilma, et tal ,vanade katuste“ 
tulehädaohtu meele oleks tulnud, kargas ta püsti ja rüttas 
vanapiigale järele. Kirikaia väraval: sai ta talle järgi. 
— Teie tahtsite hauale tulla, Olga, ütles ta koguni aupak- 
likult. tervitades. 

— Jah, kostis piiga vagusi. — Aga ma-võin aega 
anda, kuni teie valmis olete; mul on kirikaia aednikuga 
rääkida ja tahan seda niikaua teha. 

— Kas te mind — lubate ligi tullla? küsis Ain, 
kellel rutuga targemat meele ei tulnud. 

— Aedniku juure? imetles Olga. — Ma usun, sinna 
võib igaüks keelmata minna. 

— Ma palu, Olga, võttis Ain korraga südame rindu, 
— pööra tagasi ja läheme seltsis hauale. 

Imestanult pööris Olga näo ta poole. — Siiaajani 
ju eksitas mu ligiolemine teid, kostis ta aa tadoe 
— Ärge endale ilmaaegu tüli tehke. Minul on aednikuga 
haua pärast kõnelda, ja seni võite teie rahuliselt oma 
mälestustega olla. Hääd päeva! 

Otsaesist kortsutades vahtis Ain rääkija otsa. — 
Niikaua ei ole me teineteist näinud, ja nüüd ei ole üht 
silmapilku aega mu jaoks üle, imestas ta ette heites. 

Ka Olga läks tõsiseks. — Ma arvasin teie soovi 
järele tegevat, härra Enmann. Aga et mul ühe endise 
tuttavaga sõna kahe kõnelemiseks aega pole, seda ei taha 
ma endale ütelda lasta. Tulge! Ja pisut kiiremalt kui 
enne, sammus ta haua juure. Nähtava väsimusega istus ta 
pingile ja ütles pool-lõõtsutades: — Mida tahtsite rääkida! 

Järelemõtlikult vaatas Ain piiga otsa. — Sa oled 
haige olnud? küsis ta osavõtlikult. 

— Jah, kõlas lühike vastus. 

— Su nägu on üsna kitsaks jäänud, sügisel olid 
alles üsna priske.. Kas sa kaua haige olid? 

— Talv otsa. 

— Sellepärast ei olnud sind kusagil näha, ja kui 
hoolega olen ma sind oodanud ja otsinud, Olga. 

—, Sina? Vanapiiga tegi uskmatu näo. — Seda on 
mul teist raske uskuda, härra Enmann, parandas ta 
end ruttu. 

— Ole hää ja ütle mulle ,sina“, nagu ennegi, palus 
Ain kõike ettevaatust unustades ja lihtsa noorpõlve selt- 
silise kõrvale istudes. — Siin Pärnu linnas olen ma ju 
muidugi vööras küll, ainus inimene, kes endisest ajast 
üle jäänud, oled sina. 

Olga nikutas pääga. — Ma olin laeval, kui sa sügi- 
sel tulid, kõneles ta lihtsalt, — ning Hildega, kellele sest 
kõnelesin, ootasime mõlemad, et sa meid vaatama tuled, 
Miks sa ei tulnud, kui sa ometi ju siin olid? 

Aini nägu läks külmaks. — Seda küsisid sa sügisel 
juba. Mul on ta haua juures pool aastat aega olnud selle 
üle järele mõtelda, ja ma usun, tulek oleks asjatu olnud. 
Niisugune kui ma teda noorpõlvel tundsin, polnud ta vist 
enam, ja teistmoodu ei olekski mul armas olnud teda näha. 

— Ta oli küll palju muutunud mu armas, õnnetu 
Hilde, kinnitas Olga pisaraid silmist pühkides. — Sa tead 

ju, missuguse valusa hoobi saatus temale kohe elu haka- 
tuses lõi, ja ka pärast ei leidnud ta enam õnne. Oberst 
N., kelle abikaasaks ta pool aastat pärast esimest lugu 
ainult sellepärast sai, et keegi teda mahajäetud pruudiks 
ei nimetaks, ei elanud kaua ega käinud meie ilusa, armsa 
preiliga iial nii ümber, kui ta isamajas harjunud oli. Ta 
surm ei toonud meile ka liig suurt kurvastust. 

— Ma tean, kostis Ain vagusi, talle ei näinud armu- 
kese elulugu enam pool nii huvitav olevat kui sügisel. 
— Aga sina, Olga, kas — miks sina iialgi mehele ei 
saanud — ei läinud? tahtsin ma ütelda. 

Vanapiiga naeratas. — Kõik ei mahu marjamaale, 
kostis ta naljatavalt. — Päälegi ei suutnud ma iial oma 
armast noorpõlve sõpra üksi jätta, tal oli mind tarvis, 
kuni ta siia vilu hauda sängitasime, lisas ta tõsisemalt. 

— Ja sa ei ole iial igavust ega tühjust elus tunnud? 


küsis Ain imetledes, kellel meele tuli, kui mitu korda > 


tema maailma puuduliseks hädaoruks oli pidanud. 

— Kel armsad kohused täita, see ei tunne nurise- 
mist. Alles sellel talvel . . . ta lõi pisaraid varjates käed 
silmade ette . . . Aga kui mõtlemata ma olen sinu ees 
nutma hakkama, hüüdis ta äkisti kohkudes ja ajas püsti. — 
Wabanda mu liigutust! Ja rutuliste sõrmedega sidus ta 
kübara paelad uuesti kinni. Siis tõmbas ta loori üle 
kahvatanud, haigusel vananenud näo ja tegi minekut. — 
Aeg jääb hiljaks, ma pean ruttama. 

— Ma saadan su koju, kui sa lubad, kostis Ain 
püsti tõustes. — — — 

Neitsi Olga Luukase korter oli Pärnu linna lõuna- 
poolses servas ühe vana lese emanda puumajas. Sääloli 


ta omale pääle proua Hilde surma paar toakest üürinud , 


ja sinna oma valitsejannalt pärandatud majariistad sisse 
kolinud. Neiu Luukas oli juba, nagu lugeja ehk isegi 
välja rehkendanud, 46 aastat vana, keskmise suurusega 
ja kaunis ümmarguse kehaga. Juuksed olid tal veel 
täiesti tihedad ja ilusad, pruunid ja nägu ka alles õige 

värskejumeline, ehk küll armutu ajahammas sinna ja 
tänna, mitte just ilu ülenduseks, mõnegi kortsu ja kriipsu 
oli tekitanud: Silmadest, mis ju ka pruunid olid, vaatas 
ütlematu häädus, lahkus, heldus ja kannatus välja, ja 
see'p see oligi, mis ta sõbranna Hildele alati nii vaigista- 
valt mõjus, nagu muiste noore Taaveti armas kandlemäng 
kurjale kuningale Saulile. Neiu Luukase ühetasase rõõmsa 
ja rahulise meele najale toetas proua Hilde end igas elu- 
viletsuses, ja Olga õiglane, ennastsalgav armastus sõbra 
vastu oli igal ajal valmis olnud aitama, teenima ja tröös- 
tima. Paar aastat maha arvatud, mis Hilde Peterburis 
abikaasa majas viibides eemal elanud, olid nad ikka koos 
olnud. Ehk küll Olga ainsa ustava sõbra ja seltsilise 
kõrval ta pahul tujudel tihti ka kõige halvem ja vaevatum 
teenija oli pidanud olema, oli alandlik neiu ometi rahul, 
ega lootnud midagi muud paremat omas elus... Siis 
tuli surm, tõi ilusale prouale ammuigatsetud rahu, ja 
jättis truu seltsilise üksi maailma. Mõni päev pääle 
matust juhtus Olga Hilde haual Ainiga kokku, ja keset 
sügavamat leina oli see sündmus talle õiglast rõõmu 
toonud. Kui Aini pilt ka ammugi enam nii tihti ta vai- 
musilma ette ei tõusnud, kui endisel ajal, siiski polnud 
ta noorpõlve seltsilist veel täiesti ära unustanud. Nagu 
nägime, mõtles Ain aga teisiti end mõjuvalt , vanatüdruku“ 
eest kaitsta. 
Hilde viimsel raskel haiguseajal oli Olga põetamisega 
ja valvamisega palju vaeva näinud; kui esimene külm 
tuli, jäi ta ise haigeks. Talv otsa pidas tõbi teda sängis 
kinni, aga vanapiiga ei olnud sellegipärast mahajäetud; 
lahke majaperenaine ja Eedu, kellega ta läbi oli käinud, 
saadik noorik linna elama asunud, käisid teda iga päev 
vaatamas ja talitamas. Ja siis tuli kevad ja tõi koguni 
ootamata kolmanda sagedase külalise . . . Ka täna näis 
neitsi Luukas külalisi ootavat. Emand R. oli esiti üle ukse 
kööki vaadates, kus Olga läikivasse vaskmasinasse tuliseid 
süsi pani ja kohvi keema ajas, imestanult ,ajunud:“ 

»juba jälle!“ Aga lugu jäi tõeks, vanapiigale tulid küla- 
lised. Umbes veerand tundi võis veel aega olla võõraste 
tulekuni, ning kiirelt talitades lippas Olga köögi ja toa 
vahet. Viimaks oli kõik korras, kohv "keedetud, laud 
kaetud, toolid valmis lükatud. Rutuga pesi ta veel kord 
käsi ja silis juukseid, siis kuuldi trepil astumist. Tulija 
oli härra 'Enmann, ja nagu argselt jäi ta lahtise ukse 
juure seisma. 

— Sulle on täna rohkem külalisi tulemas, ütles ta 
umbusklikult, mitme inimese jaoks laual olevaid kohvi- 
nõusid silmates. 

— (Oh ei, kostis Olga nagu kimbus. — Fedu lubas 
tulla ja majaperenaine, neid sa ju tunned; astu ometi 
lähemale. Lahkelt juhatas ta külalise akna alla lillelana 
kõrval oleva käsitooli juure. 

— Ole hää ja võta istet, kuna ma köögis kohvi veel 
kord: ümber valan. 

Sirgelt nagu küünal ja poolpahane, et Olga jälle nii 
imelikult rahutu oli, istus Ain kenas vanapiiga toakeses 
"Olga õmbluselaua ees. Tal oli kindel nõu täna tõsisemaid 
asju kõne alla võtta kui muidu, mil ta enamasti Olga 
lopsakaid lillesid ja rõõmsalt siristavaid lindusid pidi 
imestama, ja nüüd jooksis ta kohe hakatuses juba ära. 
Üleüldse oli tal Olgaga, ehk vanapiiga küll iseenesest ikka 
tõsine oli, raske tõsisemalt kõnelda. Ta naeris, kui noor- 
põlve tuttav soojemaks tahtis minna, ning kui Ain kord 
ülevoolavatel tandmustel sõnakamaks oli saanud kui muidu, 
oli ta koguni kortsus: kulmul keelnud: — Ara tee endale 
ilmaaegu vaeva, ma oskasin ju kui kuueteistkümneaastane 
neiu aru saada, kuis sa mu üle mõtlesid, miks siis mitte 
nüüd! Poolhäbistatult oli Ain vait jäänud ja oleks ometi 
isegi ettevaatust tarvitanud ja mitte kõik ära ütelnud, 
mis tal pikil igavail tundidel meeles mõlkunud — sest 
see võis Olga muidu ilmaaegu uhkeks teha . . . 

Oodates läks aeg igavaks, ja Ain hakkas laual õle- 
vaid ajakirju vaatama. "Teiste seas leidis ta ühe roosa 

lehe, ,Eesti Postimehe“ väljaantud eestlaste viiekümne- 
aastase priiuse mälestusenumbri. Igavuse pärast hakkas 
ta lehe eesotsas olevat laulu lugema, aga mida kaugemale 
ta jõudis, seda suuremaks kasvas ta tähelepanemine ja 
imetlemine. Sarnaseid hääli oli ta enne juba kuulnud, 
ja korraga tuli tal — vend Peet meele. Sel toonil, ehk 
küll mitte nii ladusalt ja selgelt, oli ta lihtne vend rääki- 
nud. Ja nüüd, kus ta juba ligi aasta jälle kodumaal 
viibis, nägi ta täna alles esimest korda eestlaste ajalehte. 
— Kuidas oli see leht Olga lauale saanud? 

Imestades vaatas piiga tuppa astudes ja teispool 
lauda istet võttes küsija otsa. — Kuidas? Kõige lihtsa- 
mal viisil, sest et ma lehe ilmumisest saadik teda ostan 
ja loen ja suure osavõtmisega ja koguni rõõmuga loen. 
Kas sina niisama ei tee? 

— Ma näen seda lehte täna esimest korda, kostis 
Ain aknast välja vaadates. 

— Sa vaene taevatähtede austaja! ütles Olga ha- 
letsedes. — Siis sa vist ei tea midagi sellest, mis siia- 
ajani kodumaal meie rahva hääks on sündinud ja tehtud. 
Ja et suvel Tartus suurt mälestuselaulupidu tahetakse 
pidada, millal kõik, kes meie sugurahvast ärksamad on 
ja tänada oskavad kalli vabaduse eest, kokku voolavad 
meie riigiisa häätegu piduliselt mälestama, lisas ta 
vaimustatult juure. 

Ain raputas pääd. 

— Heldekene, ja sa ise oled ometi eestlane! Mina, 
näituseks, ei taha mingi hinna eest maha jääda, ja kui 
Jumal iial tervist ja elu lubab, tahaksin ka mina sest 
suurest pühast osa võtma minna, ning — ja nüüd nae- 
ratas ta kelmilt, — ilus oleks, kui sina kaasa tuleksid. 
Vahest ehk hakkaksid sa siis isegi teisiti mõtlema. Mis 
sa arvad? 

— Ära looda, kostis Ain rahuliselt. Need ajad on 
mul ammu möödas ja võiksid ka sinul olla. Mis puutu- 
vad meisse nõndanimetatud ,sugurahva“ peod? Reisi- 

misega aga olen ma nõus, rääkis ta õhinal edasi, sest 
nüüd näis seks paras aeg tulnud olevat, — kuid reisisihi 
määraksin ma teisiti. Ma tahtsin sulle ju ammugi ütelda, 
hm — ma pean ju varsti Moskvasse tagasi reisima, Olga, 
ja — siis oleks hää, kui sa minuga kaasa tuleksid kui — 
mu abikaasa. 

Üleni punastades vaatas Olga rääkija otsa. — Kuis 
sa mind kohutada oskad, sõnas ta naeratades. Või on 
see ainult kavalus, et seeläbi Tartu reisi mu meelest 
halvaks teha? 

Pahaselt kargas Ain püsti. — Ma arvan, mu küsi- 
mine oli tõsisemat kostust väärt, ütles ta valusasti. — 
Ma ei salli puiklemisi, vaid ootan otsekohest otsust, ei 
või ja ? 

Ka Olga oli toolilt tõusnud, aga enne, kui ta vas- 
tata sai, koputati ukse pihta ja uus külaline, noore Aini 
meister, astus tuppa. 

Pooliti kimbus astus piiga tulijale vastu. — Tere 
tulemast, ütles ta aga siis lahkelt. — Täna on mul ju 
päris õnnepäev, naljatas ta, ja lisas esitledes juure: — 
Sääl seisab mu parem sõber ja siin tuleb mu lahke 
sugulane. Ma usun, nimepidi tunnevad mu külalised 
teineteist? 

Vahepääl olid ka Eedu ja majaperenaine ilmunud. 
Kohvi pandi lauale ja võõrad hakkasid jooma. Aga ehk 
küll kõik kolm naisterahvast jõudu mööda lõbu eest hoolt 
kandsid ja juttu vestsid, ei suutnud nad ometi õiget 
pidutuju soetada. Mõlemad mehed vaatasid uurivalt ja 
umbusklikult teineteise otsa, ning iseäranis tusane oli 
härra Enmanni meel. Kaua ta ka enam ei viitnud, vaid 
tegi peagi minekut. 

Koju minnes tuli Eedu, kes oma poja pärast tahtis 
rääkida, vähe maad kaasa. 

— Mis ajast käib -su poja meister Olgale  küla- 
liseks, küsis Ain äkisti -kortsus kulmul vennanaise 
jutu vahele. 

— Talvest saadik, kostis Eedu pikaliselt. Ta on ju 
Olga tädipoeg, on alles noorepärane jõukas leskmees ja 
näib meie kena neitsit kosida tahtvat, muud ma ei tea. 

— Ei ole ka tarvis teada, tuli kare kostus tagasi. 
Ja — mis ma tahtsin ütelda — mulle tuli kiri, mille järele 
ma — homme juba reisin. Aini pärast tahan sulle edas- 
pidi kirjutada. 


— Aga sest ei teadnud ju siiamaale keegi, nimetas 


Eedu kohkunult. 

— Aga lugu onmnii, kõlas äkiline vastus. Kui mul 
veel võimalik on, siis lasen teid homme kutsuda; hääd 
ööd! Ja kiirelt, pahameel südames, tõttas ta oma korteri 
poole. Seda ta oli otsinud: vanatüdrukut kosima ja ühe 
tisleri pärast tagasi lükatama, tema, härra Enmann, kellel 
palju ei puudunud, siis ta oleks professor võinud olla! . . 

Hiilgavalt säras hele hommikupäike proua Hilde haua- 
risti kuldkirjadel, nõrendas laiade kastanilehtede vahel 
ning leidis ka teed puu varjus seisva pingi juure, mille 
pääl neitsi Luukas -juba hää tüki aega istus, pää mõtteid 
täis ja tuju nii nutu ja naeru vahel kaalumas, et ta 
viimaks enam isegi ei teadnud, mis. sellest arvata. Noor- 
põlve seltsilise tõsine kõne, ehk ta küll nii üliootamata 


ja hakatuses täiesti uskumatult kõlas, ei olnud pikemal 


järelemõtlemisel ometi mõjuta jäänud, ning täna hommiku 
varakult oli juba neitsi Olga lahkunud sõbrana hauale 
tõtanud otsust võtma, mis teha. 4 

Pea nihkumata istus ta matuseaia täielises vaikuses, 
mida muud ei seganud kui röömus lindude laul ja mõni 
üksik jalutaja, kes mööda läks. Sääl kuuldus korraga 
möödaviival teel postikellade helin, mis äkisti vaikis. 
Pea praksusid ka põõsad ühe rutulise rändaja teel, ja 
kärmel sammul astus — Ennosaare Ain endise armukese 
hauale. Olgat nähes põrkas ta tagasi, ja näis nagu ta 
tahaks ümber pöörda, aga ei, kindlal sammal astus ta ligi. 

— Ah, sina oled siin! ütles ta pääliskaudselt. — 
Nüüd võin sinuga veel jümalaga jätta, ma olen juba teel. 

— Kuhu? küsis Olga arusaamata. 

— Moskva, kuhu mujale! 53254 

Imestusega tõstis Olga silmad tumedalt oma ette 
vahtiva mehe otsa. Ta ei saanud aru, kas ta tujukas 
sõber teda eile oli narriks pidanud või täna, ega teadnud 
enam midagi vastata. 

— Mis ma sulle eile ette panin, algas Ain viimaks 
lõikavalt, — ole hää ja unusta ära! Ma ei teadnud, et 
sa enam prii ei olnud . . . Iseenesest mõista, ei või sa 
nõuda, et ma su pulma pidada aitan! 

Aegamööda hakkas Olga aru saama.- — Pulma ei 
saa ma isegi enam näha, kui mu — peigmees nii üle 
pää-kaela Moskvasse sõidab, kostis ta veidra kurvastusega. 

— Sinu peigmees on tisler Vilt, seletas Ain. 

— Kas taise sulle seda ütles? küsis Olga naeratades. 

— Malle pole tarvis ütelda, mida ma isegi näen. 

— Siis sa eksid. Tädipoeg Vilt teab mõnda aega 
juba, et ma ta abikaas ei taha olla, aga ta ei ole sellegi- 
pärast iial nii kuri mu pääle olnud, kui sina, kellele ma 
ju küsimise pääle veel — õieti vastanudki pole. 

— Uurivalt vaatas Ain teda. Sul võib õigus olla, 
ma "olin mõtlematu, kostis ta siis vaigistatult ligemale 
astudes. Ja nüüd, mis on siis su vastus? 

— Esiti saada oma reisivanker postimajasse tagasi; 
nii kui ma siin seisan ma ometi kunagi ligi ei tule, 
ütles Olga poolülemeelselt. Mul on üleüldse lust enne 
veel tingimusi teha. 

— Ja tisler Vildil ei ole tõesti midagi ligemat õigust 
sinu üle? küsis Ain ikka veel uskumatult. 

— Kes niipalju kahtleb, ei saagi enam vastust. 

— Vabanda, ja ütle oma tingimused, andis Ain. 
järele ja istus piiga kõrvale. 

— Esiteks, algas Olga veidra tõsidusega, — ei pea 
sa iial enam nägema, mida näha eiolegi. Teiseks, ei ole 
mul sugugi lusti peigmehe pärast sugurahva suurest 
peost ilma jääda, vaid palju enam ootan ma, et ta minuga 

enne' Moskvasse minekut laulupeole sõidab. Mul on 
nimelt suur lootus, et see pidu ka sind vaimustab edas- 
pidi meie rahva asju kalliks pidama ja, kui iial võimalik, 
neist osa võtma, eks ole? lisas ta vähe viivitades juure. 

— Ja sa ei tule tõesti kaasa, kui ma su tingimusi 
ei täida? küsis Ain järele mõteldes. 

— Ei kunagi. 

— Ka siis mitte, kui ma sulle ütlen, et ma ilma 
sinuta — hirmus üksik ja õnnetu oleksin. 

Veidi punastades vaatis Olga ta otsa. Oh, mina 
oleksin palju enam kahetsemiseväärt, sest mina peaksin 
üksi laulupeole sõitma, tähendas ta naeratades. 

— Imelised inimesed teie oma sugurahvaarmastu- 
sega, imetles Ain. — Aga ole rahul, ma tulen kaasa ega 
tahagi vastu panna, kui vaimustus ,rahva asjus“ ka minu 
üle peaks tulema ja üheteiskümnendal tunnil veel Saulu- 
sest Pauluse tegema. Kas sul veel tingimusi on? 

— Ja muidugi. Kolmandaks tahaksin ma sind edas- 
pidi niisama nimetada, nagu su ema ja õnnis vend tegi- 
vad, Ain, ja.mitte Anton. Nimi Anton on mu meelest 
nii võõras — südametu. Kui sa teaksid, kuis su nimi, 
Ennosaare Ain, juba lapsest saadik on mu meelest nii ilus, 
ja — ta läks korraga näost kuumaks ja jäi vait. 

— Miks sa vaikid, Olga? küsis Ain üsna õrnalt. 
— Aga sul on ju õigus, ja üteldama peab seegi: ma ei 
ole ära teeninud, et sa ise mulle meele tuletad, kui 
— hää sa ikka minu vastu oled olnud. Sel ajal ei osanud 
ma sellest lugu pidada, ja palju, palju aastaid olen ma, 
kui ma sind just ära ei unustanud, ülekohtuselt su üle 
mõtelnud. Anna andeks, kui sa võid! Et mu silmad 
ometi lahti läksid ja ma sinu väärtuse tundsin, seda hääd 
on mulle see igav ja pikk talv teinud, mille ma ilma 
otsekohese tööta siin elasin. Ma ei saanud isegi aru, 
mistarvis ma siin viibisin, aga ära reisida, nagu ma 
iga päev nõuks võtsin, polnud mul ka võimalik. Üks 
imelik tulevase õnne aim meelitas mind ikka veel ootama. 

Ma usun, see aim hakkab tõeks minema, ja ma tahan 
sind aus pidada ja südamest tänulik Ain olla, nii kaua 
kui Jumal veel elu kingib. Kas oled rahul, mu mõrsja? 

— Ma tahan rahul olla, kostis Olga tõsiselt. — Siis 
lahkusid nad käsi käes surnuaialt. 

— Pööra ümber, käskis härra Enmann pikast oota- 
misest uniseks jäänud postipoissi, — me sõidame linna 
tagasi. Ja Olga poole, keda ta imekspanemiseväärilise 
hellusega vankrisse astuda aitas, lisas ta naeratades juure: 

— Oma saatuse eest ei jaksa küll keegi ära jõuda! 
Kui onu Adalbert näha võiks, kui õnneliselt ta halliks- 
saanud kasvandik täna väikese, kena junkru-Olga kõrval 
istub! Ta vangutaks ehk küll esiotsa pääd ja pilkaks, 
nagu ta harjunud viis oli, aga pärast annaks ta mulle 
ometi õiguse, sest ta ütles sel ajal juba, kui ma alles 
täiesti pime olin, et Ennosaare Ain Jumalat tänada võiks, 
kui tal iial õnn oleks junkru-Olgat omale võita. Ma 100- 
dan, et mu mõrsja mulle seks õige sagedasti asja annab- 

